
EN  RÆKKE  VÆRELSER  PAA  SLOTTET 
FEST  OG  BAL 


I  et  Værelse  er  en  Skare  Junkere  forsamlet.  De  tale  om 
Væddeløbene,  som  skulle  gaa  for  sig  den  næste  Dag,  og 
vædde  om  store  Summer. 

I  et  andet  sidder  Bispen  i  Samtale  med  Generalen  og 
Hofchefen.  De  tale  dæmpet  og  ængsteligt  om  den  store 
hemmelige  Opposition  i  Folket,  som  truer  det  bestaaende 
Samfund. 

I  et  tredie  er  Fyrsten  optaget  af  et  Whistparti  med  nogle 
Ministre. 

I  et  Qerde  spilles  Hazard. 


Prins  Cosmus  slentrer  gjennem  Salene,  rygende  paa  en 
Cigaret. 

Det  er  en  ung  Mand  paa  henved  tredive  Aar,  middelhøj, 
mørk,  med  en  spændstig  Figur.  Hans  Overansigt  er  meget 
udpræget,  livfuldt,  med  stærke  Bryn  og  en  høj  Pande.  Øjnene 
ere  bløde  og  smukke,  ofte  slappe  i  Udtrykket,  men  kunne 
flamme  i  nervøs  Energi,   naar  han  taler  sig  varm. 

Han  havner  omsider  i  et  mindre  Kabinet,  hvis  Vægge 
ere  helt  behængte  med  Familieportræter. 

Her  staaer  Varro,  en  ung  sværlemmet  Militær,  med  rød- 
blond,  stærkt  kruset  Haarvæxt.     Hans  faste  blaa  Øjne  ligge 

dybt.  Næsen  bojer  sig,  fin  og  kraftig,  ned  mod  en  fyldig, 
lidt  brutal  Mund.  Stemmen  klangfast.  Hver  Bevægelse 
hver  Mine  behersket. 

Han  vender  Ryggen  til  Cosmus.   tilsyneladende  optaget  af 
at  betragte  Familiebillederne. 


COSMUS 
slaaer  ham  paa  Skulderen 

De  studerer  Slægtens  Fj^siognomi?  Typens 
Historie?     Eller  maaske  De  blot  kjeder  Dem? 

tager  ham  under  Armen.        Dulce     COmmune     nau- 

fragium. 

peger  paa  Portræterne.  Tj^pen  er  ellers  morsom 
nok.  Især  hos  den  Gamle  der,  med  det  fromme 
Udtrj'k  i  de  grusomme  Øjne.  Blodet  kan  krydses 
de  hundrede  Gange  —  med  hans  Træk  er  der 
Ingen,  der  faaer  Bugt.  De  gaaer  igjen  selv  i 
mine  moderne  Lineamenter. 

Pokker  til  Kraftkarl,  han  har  været!  ligefrem 
udødelig.  Villie  og  Sanser  som  en  Molok.  Ikke 
Anelse  skabt  om  det  nymodens  Præk,  som  hedder 
Ansvar  og  Samvittighed. 

VARRO 
smiler 

COSMUS 

Jeg  hader  den  Karl.  Det  er  stj'gt,  kan  De 
tro,  at  maatte  gaa  rundt  og  lade  sig  friste  af 
den  Smule  opspædet  Grusomhed,  der  er  bleven 
tilbage   til   min  Generation. 


VARRO 

Der  er  dog  dem  i  Slægten,  som  har  frigjort 
sig  for  ham.  peger  paa  et  Billede.  Prins  Constantin, 
for  Exempel. 

COSMUS 

Og  min  Fader.  —  Ja  ham  skal  De  ikke  se 
efter.     Han  er  hængt  paa  Loftet. 

VARRO 
peger  paa  flere  Billeder 
Der   er   overhovedet   en    paafaldende    Forskel 
mellem  Brødrene  i  Familien. 

COSMUS 

Paa  Øjnene  ja.  Og  især  paa  Br3'nene.  Det 
•er  de  stærke  Mødres  Skyld.  De  faaer  gjerne 
Magt  over  den  ældste  Søn.  Men  saa  ikke  længer. 
Ikke  et  Haab  længer.  Alle  de  øvrige  tilfalder 
ubarmhjertigt  den  gamle  Satan  der. 

leer.  Vær  De  glad,  Kapitain,  hvis  De  aldrig 
har  havt  nogen  Oldefader. 

VARRO 

Jeg  har  havt  en  Moder. 

COSMUS 

Min  døde,  da  jeg  blev  født,  og  jeg  klager  mig 
ikke.  Kvinden  forkvakler  Alt,  fordi  hun  stadig 
holder  igjen.  Hun  er  bange  for,  at  det  Første, 
Manden  vil  gjøre  sig  fri  for,  det  er  hende  selv. 

Og  saa  prikker  hun  tilsidst  ved  tusind  smaa 
ømme  Knappenaalestik  saa  meget  Mod  ud  af 
ham,  at  han  slaaer  sig  paa  Fromhed. 

VARRO 

varmt 

Havde  De  kjendt  Deres  Moder,  Deres  Højhed  — 

CO  SM  u  S 
—  saa  havde  jeg  blot  ogsaa  havt  hende  at  skilles 
fra.     Og  saa  er  det  bedre,  som  det  er. 

De  gaa    sammen  ind  i  Værelset,    hvor  Junkerne  ere  for- 
samlede. 


EN    JUNKER 

til  en  anden 
Fa'en  piske  mig!     Taer  jeg  Præmie  imorgen, 
skal  Tøsen  være  din.    Paa  Vilkaar/at  jeg  beholder 
Hoppen. 

ANDEN    JUNKER 

giver   Haandslag 

Top. 

FØRSTE    JUNKER 

Hoppe  mod  Hoppe,  det  er  rimelig  Handel, 
Og  bløde  i  Munden  er  de  begge  to.  Men  kjør 
hende  stramt.     Ellers  lober  hun  med  Dig. 

TREDIE    JUNKER 

til   fjerde 

Parole    d'honneur.      Taber  jeg   imorgen,    maa 

jeg   sælge   Kre'turet.      Denne   Vinter  har   kostet 
mig  over  hundrede  Tusind. 

FJERDE    JUNKER 

Noblesse  oblige,  kjære  Jan. 

TREDIE   JUNKER 

Det  er  værst  for  Tøsen.  Hun  faar  det  aldrig 
saa  godt  som  hos  mig. 

FJERDE    JUNKER 

Naa  naa.  Hun  vinder  jo  nok.  Vorherre  er 
flink,  naar  det  gjælder.  Og  hvad  han  ikke  kan, 
det  besørger  Jockeyen.  Jeg  saae  ham  igaar. 
Vi  talte  hans  Ribben. 

TREDIE    JUNKER 

gloer  paa  ham 

—  Hva'?  —  ja  —  Satan  til  Menneske.  Løber 
fem  Pund  af  sig  om  Ugen.  Kan  Da  begribe, 
hvor  han  gjør  af  det  Fedt? 

FJERDE    JUNKER 

Er  Du  nysgjerrig,  Jan?  —  Prøv  Kuren  paa 
Dig  selv. 

TREDIE    JUNKER 

leer  velbehageligt  og  strækker  Armene 

Ja,  jeg  ta'er  sgu  til.  Livet  slider  ikke  paa 
mig.      Men    jeg    forstaaer    ogsaa    at   holde   Hus 

med  det,   jeg  har.    misser  med  øjnene.    Jeg  er  ikke 
saa  dum,  som  jeg  lader. 


FJERDE    JUXKER 

Ikke? 

TREDIE    JUNKER 

Gud  straffe  mig!  Fra  Maj  til  August  seer  jeg 
ikke  et  Skjørt.  Op  Klokken  syv  og  i  Seng 
Klokken  ti.  Søbad,  Haandvægte,  Morgentur, 
Hængekøje,  Spejlæg,  Literatur  og  Spurvejagt. 
Det  er  vældigt,  hvad  Kræfter  et  Mandfolk  kan 
samle  i  et  Par  Maaneders  Tid.  Jeg  kan  lige 
akkurat  naa  at  faa  dem  anbragt  i  Sæsonen. 

FJERDE    JUNKER 

klapper  ham  paa  Maven 

laar  giver  de  Overskud.  Gu'  gjør  de  saa.  Du 
maa  vist  tage  Gaga  med  paa  Landet  for  igjen 
at  faa  Balance  i  Tingene. 

EN    UNG    DAME 

stikker  Hovedet  ind  imellem   dem 

Hvad  er  det,  I  taler  om? 


FJERDE    JUNKER 

Det  er  Jan,  som  med  sædvanlig  Veltalenhed 
foredrager  sin  moralske  Statsret:  hvorledes  alle 
vi  unge  lovende  Spirer  bor  forsage  Livets  Nydelser 
for  at  kunne  bevare  os  i  vor  fulde  Vigueur  til 
Fædrelandets  Bedste. 

TREDIE    JUNKER 

bukker  for  Damen 

Og   til    vore  vordende   Husfruers  Opmuntring 
og  Adspredelse. 

DAMEN 

slaaer  ham  med  sin  Vifte 

Ingen  Frivoliteter! 

tager  hans  Arm.    Kom,  lad  OS  danse.     De  klapper 
op  til  Kehrausen. 

Junkerne  bort. 


CO  SM  U  S 

seer  efter  dem 

Besværligt  Liv,  de  Mennesker  fører!  Og  vilde 
man  bede  dem  forandre  det,  vilde  de  paastaa, 
at  en  saadan  Ulykke  kunde  Landet  ikke  bære. 
Den  gode  Tone  vilde  uddø,  de  elegante  Manerer 
vilde  forsvinde,  den  noble  Tænkemaade  blive  en 
blot  og  bar  Saga,  hvis  de  forandrede  en  Tøddel 
i  Lovene  for  deres  ridderlige  Levevis.  Paragraf 
eet:  man  skal  skære  sine  Negle  i  en  Trekant, 
som  Tegn  paa,  at  man  hører  til  Samfundets 
Spidser. 

VARRO 

Lidt  Overdrivelse,  Deres  Højhed. 

COSMUS 

Ikke  megen.  Foreslaa  en  af  de  Herrer  en 
pikant  Affære,    som   er   i  Strid  med  Lovene;  og 

han  vil  med  Kyshaand  slaa  til.     Men  byd  ham 
en  daarlig  Cigar,  og  han  vil  foragte  Dem. 
De  smiler,  Kapitain? 

VARRO 

Jeg  lytter  og  lærer. 

COSMUS 
Men  De  lader  bestandig  mig  tale.  De  selv 
siger  Ingenting.  Lutter  Punktummer  og  Enstavel- 
sesord, tager  ham  i  Knaphullet.  Det  er  et  Tegn  paa, 
at  De  vil  Noget  her  i  Verden.  Men  hvad?  — 
avancere?  —  Det  er  ikke  Noget,  man  selv  vil. 
Det  er  Noget.  Andre  vil.  De  har  en  Ambition, 
men  hvilken  kan  jeg  ikke  blive  klog  paa. 

VARRO 
Den  at  lystre.  Deres  Højhed,  lystre  blindt. 

COSMUS 
Og  det  kalder  De  en  Ambition! 
De  gaa  videre. 


I  Døren  til  Hazard-værelset  møde  de  Musikeren  Toni, 
en  lille  fed,  glatraget,  sortlokket  Herre,  der  kommer  hæs- 
hhi'sende  imod  dem. 

TONI 

Deres   Højhed  — 

COSMUS 
Ah,  Toni.  —  Godaften. 

TONI 

Deres  Højhed,  jeg  beder  Dem,  jeg  stoler  paa 
Deres  Bevaagenhed  —  pathetisk.  Svigt  mig  ikke  i 
dette  mit  Livs  forfærdehgste  Øjeblik. 

COSMUS 
Ja,  nu  seer  jeg  det  jo.  Deres  Frisure  er  ganske 
i  Uorden.     Hvormed  kan  jeg  tjene  Dem? 

TONI 

Jeg  er  ødelagt,  totalt,  hvis  Deres  Højhed  ikke 
hjælper  mig.  Hele  min  Existens,  min  Omgangs- 
kreds, min  Ære  —  — ! 

COSMUS 
Deres  Ære!  —  ja,  saa  er  det  slemt. 

tager  sin  Tegnebog  frem.      Hvormeget? 
TONI 

To  Hundrede.  Og  Fristen  udløber  inat.  Klok- 
ken tolv. 

COSMUS 

giver  ham  nogle  Sedler 

Kan  det  passe? 

TONI 

slynger  Haaret  fra  Panden  med  et  Kast 

Jeg  skylder  Dem  mit  Liv,  Deres  Højhed.    Og 

jeg  giver  Dem  mit  Æresord  paa,  at  saasnart  det 
er  menneskelig  muligt,  skal  hver  eneste  Hvid  — ! 

COSMUS 
Betal    heller   Deres    Skrædder,    Toni.      Det  er 
vist  længe  siden. 

TOM 

Meget  længe.  Deres  Højhed. 

COSMUS 

Hvis    Deres  Ære    da    ikke   forbyder  Dem  den 
Slags  Extravagancer. 

TONI 

noget  usikker 

Min  Ære?  —  jeg  forstaaer  ikke  — 

COSMUS 
klapper  ham   let  paa  Skulderen 

Ganske  rigtigt,  kjære  Toni.    Det  var  netop  det, 
jeg  mente. 

TOM 

—  Ja  —  —    saa    tør  jeg   ikke   opholde  Deres 
Højhed  længer.    Men  hele  mit  Liv  vil  jeg 

COSMUS 

Jeg  er  ikke  saa  fordringsfuld.    Jeg  beder  blot 
om  et  Par  Minutter. 

Man  siger.  De  har  komponeret  en  ny  Vals? 

TOXI 

Kast  med  Haaret 

A  quatre  chevaux. 

COSMUS 

Fortræffeligt.      Vær   saa    venlig    at   spille    den 
for  mig. 


Toni  sætter  sig  til  Flygelet  og  spiller.  '  Cosmus  i  en  Stol 
ved   Siden  af.     Varro  bag  Stolen. 


TONI 

spillende 

Kan  Deres  Højhed  høre?  —  Piskeknaldene! 
Hovslagene!  Vrinskene!  Gummihjulene!  Hele 
Seletøjets  Poesi. 

COSMUS 

Ja  Tak.  Det  er  nok.  Jeg  sveder  allerede.  Og 
Kapitainen  med. 

Toni  leer  diskret,    afslutter  Musikstykket    med  Applomb. 

COSMUS 
betragter  ham  taus  i  nogle  Øjeblikke 

Jeg  maa  tænke  paa,  Toni  —  kan  De  huske 
den  første  Gang,  De  kom  til  mig?  med  Huller 
paa  Ærmerne,  hulkindet  som  et  Lig,  og  med 
Haaret  struttende  som  en  Urskov! 

Og  nu  sidder  De  her,  rund  som  en  Trøffel 
og  med  duftende  Nakkeskilning.    De  er  sandelig 


sprunget  ud. 

TOM 

Det  kan  jeg  takke  Deres  Højhed  for. 


COSMUS 


Ingen  Aarsag. 


TONI 

Jeg  var  sultet  ihjel,  hvis  ikke  Deres  Højhed 
havde  taget  Dem  af  mig. 

COSMUS 
Og  nu  har  De    forspist  Dem.     Synes  De,   det 
er  bedre? 

Den  Vals  er  jo  det  pure  Opstød. 

TONI 
Opstød  ? 

COSMUS 

Lutter  Reminiscenser,  fra  begge  Ender. 

vender  sig  Varro.  Og  jeg  giver  Dem  mit  Ord, 
skjønt  De  neppe  vil  tro  det:  den  Mand  har  en- 
gang spillet  mig  Taarer  i  Øjnene. 

TONI 

springer  forskrækket  op 

For  Guds  Skyld,  Deres  Højhed,  De  mener  da 
ikke  — ? 

COSMUS 

Jeg  mener,  at  fra  nu  af  bør  De  spille  for 
hans  Majestæt.  De  er  bleven  tyk  nok  til  det. 
Jeg  skal  skrive  Dem  en  Anbefaling. 

TONI 

Jeg  er  Deres  Højhed  uendelig  forbunden. 

COSMUS 

De  kan  afhente  den  imorgen,  hos  min  Liv- 
iusk. 

Glem  saa  ikke  at  betale  Deres  Skrædder. 
Au  revoir. 

Toni  bort  under  mange  Komplimenter. 

COSMUS 

rejser  sig,   tager  Varros  Arm 

Se,  det  var  en  Mand  med  Ambitioner,  Kapitain. 
Ham  skulde  de  tage  til  Exempel. 

De  gaa  videre,  ind  igjennem  det  Værelse,  hvor  Generalen, 
bispen  og  Hofchefen  sidde  i  Samtale. 


GENERAL 

Og  De    er   ganske   vis  paa,   at   hans  Majestæt 
vil  bivaane  Væddeløbene  imorgen? 

HOFCHEF 

Komplet.    Hans  Majestæt  har  selv  givet  Ordre. 
Vognen  skal  holde  for  Døren  Klokken  eet. 

BISP 

Naturligvis.    Hans  Majestæt  er  en  from  Mand, 
der  lægger  Alt  i  Vorherres  Haand. 

Einar  Christiansen.  ^ 

GENERAL 

Man  bør  dog  ikke  friste  Gud. 


HOFCHEF 

Generalen  glemmer,  at  der  er  truffet  de  aller- 
nøjeste  Forsigtighedsregler,  at  der  holder  Vagt 
paa  Tribunen  baade  Dag  og  Nat. 

GENERAL 

Det  gjorde  der  ogsaa  ifjor  —  ved  den  store 
Revue.  Ulykken  skete  alligevel.  Og  det  var 
hverken  Deres  eller  min  Skyld,  at  Bomben 
først  sprang  en  halv  Timestid,  efterat  Fyrsten 
og  hans  Følge  havde  forladt  Stedet. 

Jeg  vil  sige  Dem,  mine  Herrer,  jeg  gaaer  ikke 
herfra  iaften,  før  jeg  har  talt  med  hans  Majestæt. 
Saa  faaer  han,  om  han  vil,  tage  mig  min  Hen- 
stilling unaadigt  op. 

BISP 

Men  forstaaer  Generalen  da  ikke,  at  hvis  hans 
Majestæt  bliver  borte,  saa  begaaer  han  derved 
en  Krænkelse  mod  en  Større?  Han  udtaler,  saa 
at  sige,  et  Mistillidsvotum  til  det  Forsj^n,  der 
hidtil  naadigt  har  vaaget  over  ham  og  hans 
Suite.  Saalænge  han  i  barnlig  Tillid  lægger  sin 
Skjæbne  i  Guds  Haand,  kan  ingen  Forbryder 
krumme  et  Haar  paa  hans   Hoved. 

HOFCHEF 

Og  desuden  —  hans  Popularitet!  —  Tænk  paa, 
i  hvor  høj  Grad  den  er  afhængig  af  det  Mands- 
mod, han  viser. 

BISP 

Lad  os  sige,  af  den  Gudsfrj^gt,  han  lægger  for 
Dagen. 

GENERAL 

De  overbeviser  mig  ikke,  mine  Herrer.  For- 
synet slaaer  vel  ikke  Haanden  af  hans  Majestæt, 
fordi  han  bruger  sin  Fornuft. 

Hvis  De  Herrer  var  attacheret  hans  Majestæt 
og  skulde  sidde  paa  den  samme  Tribune,  vilde  De 
sikkert  kunne  bevæges  til  at  lempe  Deres  Op- 
fattelse. En  ærekjær  Mand  kan  ønske  at  falde 
for  sit  Land,  men  ikke  at  lade  sig  slagte  for  det. 


Fyrsten  kommer  til.  Det  er  en  Mand  i  Begyndelsen  af 
Fyrrerne,  høj,  elegant,  med  et  blegt,  nervøst  Race-ansigt.  Det 
store  Skjæg  er  graasprængt,   Haarvæxten  tynd.    Han  er  civil. 


FYRSTExN 

Det  er  mig  kjært,  at  jeg  træffer  Deres  Eminence. 
Jeg  har  en  Bøn  til  Dem,  som  De  ikke  maa  af- 
slaa  mig. 

Jeg  veed  vel,  at  De  nødig  deltager  i  offentlige 
Forlystelser.  Men  Folket  forlanger  nu,  og  med 
Rette,   at    man    af  og   til  viser  sig  i  dets  Midte. 

2* 

Jeg  har  derfor  ogsaa  i  Sinde  at  overvære  Vædde- 
løbene imorgen. 

BISP 

ikke  ret  klar  over  Fyrstens   Hensigter 

Hofchefen  har  just  underrettet  os  derom. 
FYRSTEN 

Det  seer  ud  til  at  blive  smukt  Vejr,  og  Deres 
Eminence  vil  derfor  sikkert  uden  at  udsætte  Dem 
for  Forkølelse  kunne  indtage  en  Plads  i  vor 
Nærhed. 

BISP 

i  pludselig  Befippelse 

Paa  Tribunen,  Deres  Majestæt? 

FYRSTEN 

Ja.  Paa  Tribunen.  Jeg  vil  føle  mig  dobbelt 
tryg  med  Deres  Eminence  ved  Siden. 

Ikke  sandt,  Hr.  General?  Vi  vil  alle  føle  os 
tryggere? 

GENERAL 

slaaer  Hælene  sammen 

Alle.     Selvfølgehg. 

BISP 

Men  — 

FYRSTEN 

Deres  Eminence  mener? 

BISP 

med  from  Sikkerhed 

Jeg  mener,  om  det  ogsaa  er  klogt  af  Deres 
Majestæt  at  tage  mig  med  i  Deres  Følge.  Om 
en  saadan  Optræden    ikke  kunde  udlægges  som 

—  ja,  Deres  Majestæt  vil  tilgive  mig:  det  er  kun 
den  allerdybeste  Interesse  og  Ærbødighed  for 
Deres  Majestæt,  der  lægger  mig  Ordene  i  Munden 

—  som  en  vis  Mangel  paa  Mod. 

FYRSTEN 

smiler  let 

Overfor  Deres  Eminence  vil  jeg  ikke  gjøre 
mig  bedre,  end  jeg  er.  Og  jeg  er  virkelig  noget 
ængstelig  til  Mode. 

Men  altsaa  —  De  kommer. 

Har  Ingen  seet  Prins  Cosmus? 

HOFCHEF 

Hans  Højhed  gik  n3lig  her  forbi,  i  Samtale 
med  en  Kapitain. 

FYRSTEN 

Gjør  Dem  ingen  Ulejlighed.  Jeg  skal  selv  søge 
ham  op. 

bort. 

Kort  Pause.      Bispen  sætter  sig. 
GENERAL 

Deres  Eminence  seer  saa  spørgende  paa  mig? 

BISP 

Jeg  kan  ikke  nægte  det.  Deres  Opførsel  for- 
bauser  mig.  Er  det  Deres  inderligste  Overbe- 
visning, at  hans  Majestæt  handler  urigtigt  ved 
at  bivaane  Væddeløbene,  saa  kunde  De  aldrig 
fundet  en  bedre  Lejlighed  til  at  udtale  Dem  end 
den,  De  nu  lod  gaa  fra  Dem.  Og  det  forekommer 
mig  just  ikke,  at  Generalen  sidder  inde  med  det 
rette  loj^ale  Sindelag,  naar  De  kan  tilsidesætte 
Omsorgen  for  hans  Majestæts  Ve  og  Vel,  blot 
for  at  faa  Lejlighed  til  at  gjøre  Dem  Ijstig  over 
en  gammel  Mand  som  mig. 

GENERAL 

Gud  bevare  mig.  Deres  Eminence,  jeg  viser 
Dem  jo    netop    den  mest  ubegrænsede  Tillid  — 

BISP 

Jeg  er  ikke  Vorherre.  Jeg  er  en  syndig  Mand 
som  De  selv.  Min  Nærværelse  kan  ikke  afværge 
nogen  Uh'kke.  Men  altsaa,  vi  sees  —  paa  Tri- 
bunen. 

rejser    sig    og    siger  med  mat  Stemme.       Hr.    Hofchcf, 

Deres  Arm.     Min  Vogn  maa  være  kommen. 

bort  med  Hofchefen. 
Prins  Cosnnis  og  Var  ro  komme  tilbage  gjeiinem  Værelset. 
GENERAL 

Hans  Majestæt  var  her  n3'lig.  Han  søgte  efter 
Deres  Højhed. 

COSMUS 

Saa  vil  jeg  tillade  mig  at  vente  paa  ham  i 
Deres  Selskab.  Generalen  seer  saa  oprømt  ud, 
at  man  faaer  Lyst  til  at  kjende  Grunden.  Fore- 
kommer Festen  Dem  virkelig  saa  vellykket? 

GENERAL 

Det  gjør  altid  et  oplivende  Indtryk  paa  mig, 
naar  en  Mand  sætter  Livet  ind  paa  sin  Over- 
bevisning. 

COSMUS 

Tør  jeg  spørge,  hvem  der  i  disse  Omgivelser 
har  kunnet  give  Dem  Lejlighed  til  at  gjøre  saa 
sjældne  Iagttagelser? 

GENERAL 

Det  var  Bispen,  jeg  tænkte  paa. 

COSMUS 

Ja,  stakkels  Mand.  Han  er  jo  undertiden  nødt 
til  at  tage  højere  Hensyn  end  den  sunde  Fornuft. 

GENERAL 

Netop.  Derfor  ledsager  han  ogsaa  hans  Maje- 
stæt til  Væddeløbene  imorgen.  Naar  blot  ikke 
den  store  Beslutning  tager  Livet  af  ham  for- 
inden. Han  følte  sig  pludselig  uvel  og  maatte 
kjøre  hjem. 

COSMUS 

Bispen  kan  trygt  lægge  sin  Skjæbne  i  For- 
synets Haand.  Jeg  har  Plads  paa  Tribunen,  og 
jeg  har  et  langt  Liv  i  Vente. 

GENERAL 

Hvis  Gud  vil,  Deres  Højhed. 

COSMUS 

Det  vil  han  sikkert.     Vi  er  altid  uenige. 
Er  De  bange,  General,  saa  hold  Dem  til  mig. 
vender  sig  til  Varro.  De  ogsaa,  Kapitain. 

VARRO 

Jeg  har  Vagt  i  hans  Majestæts  umiddelbare 
Nærhed. 

COSMUS 

slentrer  op  og  ned 

Det  er  altsaa  sandt,  hvad  man  siger?  —  hans 
Majestæt  har  atter  modtaget  et  Par  af  disse 
mj'stiske  Breve  —  ? 

GENERAL 

Altfor  sandt.  Deres  Højhed.  Der  laa  to  paa 
hans  Seng  imorges. 

COSMUS 

standser 

Paa  hans  Seng!  —  storslaaet  Disciplin  blandt 
de  Mennesker. 

GENERAL 

Disciplin  ? 

COSMUS 

Jeg  tillod  mig  at  bruge  det  Udtryk,  Hr.  General. 

GENERAL 

Tal  dog  ikke  om  Disciplin  hos  de  Folk,  Deres 
Højhed.  Disciplin  er  den  midtpunktsøgende  Kraft 
i  Samfundet.  Og  disse  Mennesker  —  ja,  er  de 
ikke  snarere  som  en  midtpunktflyende  Kræft, 
der  opløser  og  sprænger  Helheden? 

COSMUS 

Derfor  kan  de  jo  godt  have  Disciplin. 

GENERAL 

Nej,  de  kan  ikke.  Deres  Højhed. 

Ja,  undskyld  min  Heftighed.  Men  der  er  Intet, 
som  oprører  mig  mere,  end  naar  Nogen  tør  paa- 
staa,  at  den  Slags  Mennesker  ogsaa  har  gode  og 
dygtige  Sider.  Hvor  skulde  de  have  dem  fra? 
Det,  som  Deres  Højhed  kalder  Disciplin,  det  er 
ikke  Andet  end  lumpne  Taskenspillerkunster,  som 
Fanden  selv  har  lært  dem. 

COSMUS 

De  maa  vel  huske  paa,  Hr.  General,  at  det, 
som  De  kalder  Fanden,  det  kalder  Oprørerne 
Vorherre;  og  det,  som  De  kalder  .... 

GENERAL 

hidsig 

Ikke  en  Gang  af  Deres  Højheds  Mund  kan 
jeg  finde  mig  i  den  Slags  Udtalelser. 

COSMUS 
Og  De,  Kapitain?  —  De  er  ogsaa  forarget. 

GENERAL 

kategorisk 

Kapitainen  mener  selvfølgelig  som  jeg. 

VARRO 

Jeg  mener,  Deres  Højhed,  at  den  Fjende,  man 
hader,  ham  forstaaer  man  ikke.  Beundrer  man 
ham,  kan  man  ikke  besejre  ham. 

GENERAL 
slaaer  ham  paa  Skulderen 
Bravo.     Der  taler   en  Mand,   som  veed,   hvad 
Disciplin  vil  sige. 

VARRO 
ti'æder  til   Side 

Hans  Majestæt. 

Generalen  og  Varro   trække  sig  tilbage.   Fyrsten  kommer. 

FYRSTEN 

til  Cosmus 

Ah  —  der  er  Du. 

CO  SM  U  s 

reserveret 

Deres  Majestæt  har  søgt  efter  mig? 

FYRSTEN 

Ja.     Lad  os  gaa  herind. 

De  gaa  ind  i  et  af  Fyrstens  private  Gemakker. 

FYRSTEN 

sætter  sig  og  byder  ham   Plads 

Vil  Du  ryge? 

COSMUS 
tænder  en  Cigar 

Tak. 

FYRSTEN 

efter  en  kort  Pause 

Hvorfor  er  Constantin  her  ikke  iaften? 

COSMUS 

sætter  sig  i  nogen  Afstand  fra  laam 

Har  Deres  Majestæt  nogen  Grund  til  at  vente, 
han  skulde  komme? 

FYRSTEN 

Jeg  har  sendt  ham  en  Indbj^delse. 

COSMUS 

smiler 

FYRSTEN 

Forstaaer  han  da  ikke  —  ? 

COSMUS 


Hvilket? 


FYRSTEN 

—  at  jeg  trænger  til  ham.  Der  maa  ske  en 
Forandring  i  de  Forhold  nu. 

COSMUS 

Han  har  ikke  Lyst  til  at  spille  den  Komedie. 

FYRSTEN 

Har  jeg  ikke  paa  alle  Maader  viist  ham  min 
Bevaagenhed  siden  din  Faders  Dod?  Naar  jeg 
har  glemt,  maa  han  da  ogsaa  kunne  ~ 

COSMUS 
skarpt 

Hvad  har  Du  glemt? 

FYRSTEN 

seer  bort  fra  ham  og  svarer  ikke  strax 

Tænk  paa,  hvor  Meget  jeg  har  gaaet  igjennem, 
mistet  alle  mine  Børn,  paa  den  lille  nær.  Han 
er  kun  fem  Aar.  Skulde  jeg  dø,  vilde  det  være 
mig  en  stor  Trøst,  om  jeg  vidste,  jeg  kunde 
stole  paa  Jer. 

COSMUS 

sidder  en   Stund  taus  og  siger  saa  let   henkastet 

Deres  Majestæt  har  jo  i  Sinde  at  indgaa  et 
nyt  Ægteskab. 

FYRSTEN 

Ogsaa  derom  vilde  jeg  tale  med  ham.    Ønsker 

han  en  bestemt  Anledning,  saa ja,  saa  lad 

det   da   se    ud,   som  om  det  er  Fyrstinden,    der 
fører  os  sammen.     I  kjender  hende  jo. 

COSMUS 
—  Hvad    er    det   i  Grunden,    Du    forlanger  af 
min  Broder? 

FYRSTEN 

Jeg  forlanger,  at  han  spiser  ved  mit  Bord 
hver  Ugedag,  at  han  udsletter  enhver  Mistanke 
om,  at  Uenigheden  mellem  eders  og  min  Fader 
er  gaaet  i  Arv  til  os. 

COSMUS 

Er  den  da  ikke  det? 


FYRSTEN 

Tiderne  forandres  02  vi  selv  med  dem. 


COSMUS 

I  forskellig  Retning. 

FYRSTEN 

Om  din  Retning  har  jeg  aldrig  bekymret  mig. 
Men  Constantins  vil  jeg  kjende.  Og  bøjer  han 
den  ikke  ind  i  min  —  — 

COSMUS 


Hvad  saa 


FYRSTEN 

—  saa  har  jeg  Midler,  ligesom  min  Fader 
havde  Midler  mod  eders. 

COSMUS 

seer  lynsnart  paa  ham 

FYRSTEN 

moder  hans  Bhk 

Ja. 

Og  disse  Midler  har  jeg  i  Sinde  at  bruge,  nu, 
hvis  ikke  .... 

For  min  egen  Sikkerheds  Skyld  er  jeg  nødt 
til  det.  Den  fyrstelige  Familie  maa  ikke  paa 
noget  Punkt  kunne  angribes.  Den  maa  være 
usaarlig.  ligesom  den  af  Guds  Yillie  er  ukrænke- 
hg.  Gjor  et  af  dens  Medlemmer  Oprør,  maa 
han   fjernes. 

COSMUS 

Jeg  kjender  ingen  Mand,  der  kan  angribes 
med  mindre  Ret  end  min  Broder. 

FYRSTEN 

Ved  uangribelig  forstaaer  jeg  en  Mand,  der  lever 
i  fuld  og  hel  Overensstemmelse  med  Fædrenes 
Skikke,  med  de  Sædvaner,  der  gjennem  Tiderne 
saa  at  sige  har  faaet  et  vist  Præg  af  Hellighed. 
Saasnart    en  Slægt  viger  bort  fra  sin  Tradition, 

er  det  et  Tegn  paa,  at  den  bliver  svag,  at  den 
ikke  længer  har  Tillid  til  sin  egen  Existensret. 
Constantin  er  ikke  langt  fra  at  sprænge  Tradi- 
tionen, ligesom  hans  Fader  gjorde  det.  Han 
lever  som  Privatmand,  og  —  for  at  bruge  et 
billedligt  Udtrjk  —  han  holder  ikke  Hviledagen 
helhg. 

COSMUS 

Nej,  han  arbejder,  ganske  simpelt. 

rejser  sig.  Naa.  Men  til  Gjengjæld  er  jeg  da 
saa  ørkesløs  eller  rettere  saa  fyrstelig,  som  Nogen 
vil  forlange.  Kan  den  Ene  ikke  bøde  paa  den 
Anden? 

FYRSTEN 

rejser  sig 

Jeg  seer  det  nok:  jeg  har  spildt  mine  Ord. 
Men  jeg  siger  Jer  kun  —  I  tager  i  jer  Letsindighed, 
i  jer  plebejiske  Trods  et  Ansvar  paa  Jer,  som 
I  ikke  kan  bære. 

COSMUS 

Deres  Majestæt  er  meget  nervøs.  De  skulde 
ryge  lettere  Cigarer. 

FYRSTEN 

Du  er  saa  god  at  underrette  din  Broder  om 
denne  Samtale. 

COSMUS 

bukker 

FYRSTEN 

Siig  ham,  at  jeg  ønsker  at  se  ham  ved  Vædde- 
løbene imorgen. 

Og  giv  mig  saa  din  Arm.  Jeg  vil  sige  mine 
Gjæster  Godnat. 

COSMUS 
tager  smilende  Armen 

Skinnet  regerer  Verden. 


Fyrsten    gaaer    Arm   i   Arm   med    Cosmus    gjennem    Ge- 
makkerne. 

Man  trækker  sig  tilbage  overalt. 


Lakajer    komme    ind    for    at    gjøre    i    Stand    og    slukke 
Lysene. 

EN    UNG    LAKAJ 

halvsagte  til  en   ældre 

Laan  mig  saa  de  Par  snottede  Skillinger. 


ÆLDRE    LAKAJ 

Du  er  jo  gal,  Peter.  Sæt  nu,  Bæstet  ligger 
og  brækker  Skankerne,  saa  er  Du  jo  blanket 
af  for  et  halvt  Aars  Løn. 

UNGE    LAKAJ 

Bella  ta'er  første  Gevinst.      Det  siger  de,    der  I 

liar  Forstand  paaet. 


33 


ÆLDRE    LAKAJ 

Du  skulde  dog  tænke  lidt  paa  Familien,  Peter. 

UNGE    LAKAJ 

Det  er  jo  netop  for  Familiens  Skyld,  at  jeg 
stiller  Parée. 

ÆLDRE    LAKAJ 

Er  det  kanske  ogsaa  den,  der  stiller  Kaution? 

UNGE    LAKAJ 

Kaution? 

ÆLDRE    LAKAJ 

Naturligvis.  Skal  jeg  miste  dit  Venskab,  vil 
jeg  da  i  det  mindste  være  sikker  paa  mine 
Penge. 

UNGE    LAKAJ 

Hvad  er  det  for  en  Snak?  Jeg  bliver  Dig  jo 
netop  dobbelt  forbunden. 

ÆLDRE    LAKAJ 

Det  veed  jeg  bedre. 

Halvdelen  af  Pengene,  hvis  Du  vinder,  og  to 
Sæt  Liberiklæder  i  Pant. 

UNGE    LAKAJ 

Aagerkarl ! 

Einar  Christiansen.  ^ 

ÆLDRE    LAKAJ 

Der  kan  Du  se.  Venskabet  er  allerede  fløjten. 
Ja.  saa  kan  vi  ligesaa  godt  strax  faa  Tingen  i 
Orden. 

Kom  med  ned  paa  mit  Kammer. 

Begge  bort. 


SAMME  NAT 
PRINS  CONSTANTINS  ARBEJDSVÆRELSE 


Foran  et  højt  Buevindue  staaer  Prinsens  Skrivebord,  der 
oplyses  af  en  lille  elektrisk  Lampe.  For  Resten  er  Stuen 
mørk. 

Prins  Constantin  sidder  ved  Skrivebordet,  optaget  af 
Studeringer.  Manuskripter  og  Boger  ligge  omkring  ham 
paa  Bordet. 

Han  er  en  høj,  mager  Mand.  Holdningen  en  Kjende 
bøjet.  Ansigtet  ovalt,  regelmæssig  smukt.  Haaret  tæt  og 
stridt.      Skjægget  svagt  og  spredt.     Øjnene  faste  og  lyse. 


Det  banker  paa  Døren,  uden  at  han  hører  det. 
Et  Øjeblik  efter  træder  Prins  Cosmus  ind. 


COSMUS 

Vil  Du  huse  mig  en  halv  Times  Tid?  Jeg 
trænger  til  at  høre  et  fornuftigt  Ord,  inden  jeg 
gaaer  hjem. 

CONSTANTIN 
vender  sig  i  Stolen 
Du  er  velkommen. 

3* 

COSMUS 

peger  paa  Broderens  Manuskript 

—  medmindre  jeg   forstyrrer   Dig   i  en  vigtig 
Slutning,    hvoraf    Folks    og   Rigers    Skjæbne    af- 


CONSTAXTIN 

Jeg  er  ganske  til  din  Tjeneste.  Det  beroliger 
mig  altid  at  snakke  om  Ingenting,  før  jeg  gaaer 
til  Sengs. 

COSMUS 

—  Saa  vil  jeg  anbefale  mig.  Deres  Højhed. 

COXSTAXTIN 

Hvorfor? 

COSMUS 

Fordi  den  Smule  Ingenting,  jeg  har  paa  Hjerte, 
let  kunde  forstvrre  din  Nattesøvn. 


COXSTAXTIX 

Af  Ingenting  kommer  Ingenting. 

COSMUS 
Ikke  altid  desværre.     Se  første  Mosebog. 

COXSTAXTIN 

utaalmodig 

Nu  vel  da?     Hvad  er  der? 

COSMUS 

staaer  foran  ham 

Vor  kjære  Paul  tog  mig  under  Armen  iaften, 
da  han  bød  sine  Gjæster  Godnat. 

sætter  sig.  Han  ønsker  at  se  Dig  ved  Matchen 
imorgen. 

CONSTANTIN 
Ja  saa. 

COSMUS 

Han  vil  se  Dig,  forstaaer  Du. 
lidt  efter.     Det   skal   være   som    en    Slags    Ind- 
ledning. 

CONSTANTIN 

Hvortil? 

COSMUS 

Ved   Brylluppet   skal    den    endelige  Forsoning 

gaa  for  sig. 

CONSTANTIN 

Han  faaer  at  nøjes  med  Dig. 
COSMUS 

Jeg  duer  ikke  længer,  siden  Du  er  kommen 
tilbage  og  gaaer  omkring  mellem  Folk. 


CONSTANTIN 

—  Er  det  Alt,  hvad  Du  har  at  sige? 

COSMUS 

med  simuleret  Heftighed 

Utaknemmelige  Menneske!  husk  dog  paa,  hvem 
Du  er.  Søn  af  en  Forbryder,  der  haanede  Fami- 
hen  ved  at  ægte  den  Kvinde,  han  elskede;  der 
trampede  paa  Rigskronen  ved  at  støtte  sit  Folk; 
der  spottede  Gud  og  hans  hellige  Engle  ved  at 
være  Sandheden  tro !  —  Og  dog  beder  din  Fj  rste 
Dig  Gang  efter  Gang:  drik  min  Champagne  og 
spis  mine  Østers.  Men  Lakajen  maa  gaa  uden 
Svar.  Og  Du  har  endnu  ikke  lagt  dit  Kort  hos 
hans  Hofchef. 

siaaer  om  i  Tonen.  Constantin,  dette  her  bliver 
til  Alvor  engang. 

COXSTANTIX 

nikker  og  smiler 

Saa  har  mit  stille  Arbejde  baaret  sin  Frugt. 
Man  har  vogtet  paa  Lampeskjæret  fra  min  Stue. 
Og  der  er  dem,  som  har  sat  deres  Haab  til  det. 


COSMUS 

skarpt 

Hvem  mener  Du  med  dem? 


CONSTANTIN 

De  samme,  tænker  jeg,  som  satte  deres  Haab 
til  Fader. 

CO  SM  U  S 
Du  tænker,  andre  mzstænker.     Og  hvem  mis- 
tænkte man  Fader  for  at  have  til  Venner? 

COXSTAXTIN 

Alverden  veed,  at  Anklagen  mod  Fader  var 
den  skændigste  Bagvaskelse. 

COSMUS 
Her  er  ikke  Spørgsmaal  om,  hvad  man  veed, 
men   om,    hvad   man    kan    forsvare  at  tro.      Og 
det  Samme    kan    man    forsvare   at    tro  om  Dig, 
hvis  Du  ikke  falder  til  Føje. 

COXSTAXTIN 

Det  tør  Paul  ikke. 

COSMUS 

Siig  ikke  det.  Han  er  indtil  Krampagtighed 
opsat  paa  at  vise  sin  Mjndighed. 

COXSTAXTIX 

Men  med  alt  det  alligevel  en  klog  Mand.  Og 
man  gjør  ikke  længer  ustraffet  det,  som  man 
blev  berømt  for  i  hans  Faders  Tid.  Det  veed 
han  godt. 

COSMUS 

Det  beroer  paa,  hvad  der  skeer. 

CONSTANTIN 

Hvad  skulde  der  ske? 

COSMUS 
Et  nyt  Attentat. 

CONSTANTIN 

springer  op 

Hvis  det  hændte  —I 

COSMUS 
Hvad  saa? 

CONSTANTIN 

sætter  sig  igjen;  rolig 

Det  er  mig,  som  spørger:  hvad  saa? 

COSMUS 
Husk  Dig  om.     Det  sidste  Forsøg  faldt  strax 
efter  Faders  Død.      Og  det   blev  udlagt  som  en 
Hævn. 

CONSTANTIN 

Det  var  ogsaa  en  Hævn,  en  himmelraabende 
Hævn,  fordi  man  ikke  havde  lyttet  til  Faders 
advarende  Røst. 

Taushed. 


COSMUS 
stille 

Jeg  vil  saa-  nødig  miste  Dig,  Constantin. 

CONSTANTIN 

kort 

Vi  har  jo  altid  været  skilte. 
COSMUS 

I  det  sidste  Aarstid  har  vi  dog  ofte  siddet 
sammen  her  ved  din  Lampe.  Og  Du  har  læst 
for  mig  af  din  Bog  om  Riget,  der  bygges  paa 
Tillid  mellem  Mennesker.  Og  for  hver  Gang, 
Du  læste,  er  jeg  kommen  Dig  nærmere. 

CONSTANTIN 

Her  gjælder  intet  )nærmere«.  Her  gjælder 
kun  et  »helt  nær«. 

COSMUS 
Hvad  forlanger  Du  Mere? 

CONSTANTIN 

—  at  dit  Liv  ligesom  mit  skal  være  en  levende 
Fortsættelse  af  Faders. 

COSMUS 

For  at  ende  i  et  Fængsel? 

CONSTANTIN 

Og  selv  om  saa  skete!  Fængselsmurene  vil 
tale,  naar  vi  ikke  selv  bliver  hørt. 

Troer  Du,  Fader  har  levet  forgjæves? 

COSMUS 


For  mig,  ja. 


COXSTANTIN 

Fordi  Du  forraadte  ham. 


COSMUS 

Nej.     Fordi  han  tabte  sin  Sag. 

CONSTANTIX 

Hans  Aand  er  dog  i  Dig.  Ellers  kom  Du 
ikke  her  ved  Nattetid  for  at  forfriskes  hos  en 
ensom  Grubler,  efterat  Løgnen,  Du  lever  i,  har 
gjort  Dig  led  ved  Dig  selv. 

Jeg  skal  sige  Dig  en  Ting,  Cosmus.  Naar 
man  har  havt  en  Martyr  til  Fader,  saa  arver 
man  Mærkerne  af  de  Svøber,  der  ramte  ham. 
De  kan  overgroes  af  ny  Hud,  men  de  udslettes 
ikke. 

COSMUS 

Du  tager  fejl.  Er  der  Noget,  som  har  knækket 
mig  og  gjort  mig  fejg,  saa  er  det  just  det  Mar- 
tyrium, i  hvis  Skj'gge  jeg  er  voxet  op. 

Og  nu  gaaer  Du  ind  til  det  samme. 


COXSTANTIN 

rækker  Haandcii   ud  imod  ham 

Følg  med  mig  derind. 

COSMUS 

rejser  sig 

Det  er  for  sent.  Jeg  var  ikke  den,  der  kunde 
gjøre  det,  medens  Fader  levede.  Jeg  er  det 
meget  mindre  nu. 

gaaer  mod  Døren.     Det  er  altsammen  for  sent. 

CONSTANTIN 
rejser  sig,  mønstrer  ham  med  sit   Blik 

Og  dog  er  Du  ærgjerrig. 

COSMUS 
seer  roligt  paa  ham 
Maaske. 

CONSTANTIN 

Og  Du  er  mæt  af  den  Ære,  Du  er  født  til. 

COSMUS 
Forlængst. 

CONSTANTIN 

Og  Faders  Æresarv  har  tabt  sin  Glans  for 
Dig.     Hvad  vil  saa  din  Ærgjerrighed? 

COSMUS 

med  et  halvt  Smil 

Den  vil  gjøre  mig  fortrolig  med  Døden. 

CONSTANTIN 

Med  Døden? 


\ 

COSMUS 

Den  drejer  sig  i  mig  som  en  Kværn,  der  lang-        I 
somt  knuser  alle  Kjernerne  herinde,   en  for  en, 
liae  til  den  sidste. 


CONSTANTIN 

Og  det  kalder  Du  Ærgjerrighed? 


COSMUS 

Det  var  Dig,  som  kaldte  det  saaledes. 
Godnat,  Constantin. 


CONSTANTIN 

seer  bedrovet  paa  ham 

Godnat. 


Cosmus  bort. 

Constantin  sætter  sig  atter  til  sit  Arbejde. 


Kort  efter  kommer  hans  Hustru  Helene  lydløst  ind  i 
Stuen.    Hun  er  blond,  ikke  høj,   med  et  smukt  Barneansigt. 

Hun  stiller  sig  bag  hans  Stol.  og  han  lægger  først  Mærke 
til   hende,   da  han  føler  hendes  Haand  paa  sin  Pande. 

Hun  er  i   Natdragt. 


CONSTANTIN 
vender  Hovedet 


Men   Helene  dog! 

HELENE 

Det  er  saa  sent.  Jeg  kan  ikke  falde  i  Søvn, 
før  Du  kommer. 

CONSTANTIN 

Du  ligger  og  holder  Dig  vaagen  for  at  kunne 
sige  det.  Du  veed,  at  for  din  Skyld  maa  jeg 
komme. 

HELENE 

Og  jeg  beder  Dig  om  det  for  din  egen. 

CONSTANTIN 

Ja.     Jeg  skal  komme. 

Han  pakker  sine   Papirer  sammen. 
HELENE 

Du  talte  med  Nogen  før? 

CONSTANTIN 

Cosmus  var  her.  —  Med  Bud  fra  Paul. 

HELENE 

Fra  Paul? 

CONSTANTIN 

Majestæten  er  bange  og  trænger  til  min  Støtte. 

HELENE 

Kan  Du  ikke  give  ham  den? 

CONSTANTIN 

Du  veed  selv,  hvad  jeg  maatte  fordre,  om  det 
skulde  ske. 

HELENE 

Han  skiller  os  ad. 

CONSTANTIN 

Det  kan  han  ikke.  For  tvinges  jeg  bort  ad 
den  Vej,  som  Fader  maatte  gaa,  saa  følger  Du 
med. 

HELENE 

Med  Barnet  ved  Brystet. 

CONSTANTIN 

Og  saa  er  vi  lykkelige  endda.  At  elske  som 
vi,  saa  uryggehg  sikkert,  det  er  Lykke  nok  for 
et  helt  Liv.  Helene.  Mennesker  kan  slet  ikke 
naa  højere. 

HELENE 
sidder  paa  hans   Skjød 

Der  er  saa  megen  Angst  i  min  Kjærlighed. 
Den  er  saa  lysvaagen  altid. 

CONSTANTIN 
smiler 
Er  det  da  ikke  godt? 

HELENE 

.leg  vilde  saa  gjerne  kunne  drømme  og  blunde 

lidt   i    den,    vugge   mig    i    den.      Men   jeg   faaer 
aldrig  Stunder,  fordi  jeg  ængstes  for  dit  Liv. 
Er  jeg  ogsaa  stærk  nok  til  at  være  din  Hustru? 


CONSTANTIN 

Det  er  jo  Dig,  som  gjør  mig  stærk.  Blot  jeg 
hviler  mit  Hoved  her  under  dit  Bryst,  som  min 
Søn  dier,  saa  føler  jeg  ti  Mænds  Stj^ke.  Du  er 
mit  Sinds  Ligevægt,  min  vaagne  Samvittighed. 

HELENE 

Samvittighed  ? 

COXSTAXTIN 

Saalænge  vi  blot  har  En,  vi  maa  rødme  for, 
saa  længe  er  det  værdt  at  leve  Livet.  Jeg  har 
Dig  og  min  Dreng. 

rejser  sig.   Kom  saa.     Lad  os  gaa  ind. 


SENERE  PAA  NATTEN 
I  ET  HUS  I  UDKANTEN  AF  BYEN 


Lille  Stue  med  lave  Yinduer,  der  vende  ud  mod  Floden. 

Vera  sidder  ved   en  Lampe  med  et  Haandarbejde. 

Hun  er  høj  og  kraftig.  Ligheden  med  Broderen  er  paa- 
faldende.  Det  svære,  mørke  Haar  ligger  i  fyldige  krusede 
Lag  frem  over  Tindingerne.  Om  Munden  et  strengt,  lie- 
drøvet  Drag.      Øjnene  dybtblaa,  stolte   og  ømme. 


Pludselig  lytter  hun.   rejser  sig  og  gaaer  ud. 
Lidt  efter  kommer  hun  tilbage  med   Varro,  som  har  en 
mørk   Kappe  over  sin   Uniform. 


VERA 

Jeg   tænkte    nok,  jeg  fik  et  Glimt  af  Dig,   før 
Du  gik  hjem. 

VARRO 

Da  jeg  saae,  her  var  Lys,  saa  —  — 

kysser  hende.    Godaften,  kjæreste. 

VERA 

Kr  der  Noget,  jeg  maa   byde  Dig? 

VARRO 

Nej   Tak. 

VERA 

Du  kommer  lige  fra  Ballet? 

VARRO 

Ja.      han  lægger  Kappe  og  Hat. 

Vera    sætter    sig    atter    til    sit    Arbejde.      Varro    gaaer    op 
og  ned. 

Taushed. 

VERA 

der  følger  ham  med  Øjnene 


Varro. 
Ja. 


VARRO 


VERA 

faaer  ikke  det  frem.   hun  vilde  sige 

Du  er  meget  nervøs. 

VARRO 

-  jeg? 

VERA 

Er  der  hændt  Dig  noget  Særligt? 

VARRO 

Hvad    skulde   der   hænde?  —  ved  en  Hoffest! 

VERA 

Hvem  talte  Du  med? 

Einar  Christiansen.  4 

VARRO 

Mest  med  Prins  Cosmiis. 

VERA 

Var  Prins  Constantin  til   Stede? 

VARRO 

Xej.  Skjønt  man  paastaaer.  at  Fyrsten  gjør 
Alt  for  at  vinde  ham  Jeg  troer.  han  mistænker 
sin   Fætter  for  et  hemmeligt  Forbund  med  os. 

VERA 

Jeg  saae  ham  en  Dag.  Han  red  langs  med 
Floden  herude.  Han  var  bleg  af  Sorg,  og  dog 
saae  han  lykkelig  ud. 

VARRO 

standser  foran  hende 

Hvis  jeg  maatte  raade.  saa  dømte  vi  Constantin 
først. 

VERA 

Hvorfor?  han  har  jo  ingen  Venner. 

VARRO 

Mange.  Vera.  Mange  i  det  Skjulte.  Alle 
Faderens.  Og  han  har  den  største  af  alle 
Dyder:  Taalmodighed.  Faaer  han  Magten  en- 
gang, kan  han  ramme  os  dybt, 

VERA 

Hvorfor  han  mer  end  Andre? 

VARRO 

Fordi  han  bruger  vore  Ord,  men  han  mener 
dem  ikke. 

gaaer  fra  hende. 
VERA 

Hvad  sagde  Prins  Cosmus? 

VARRO 

Hvad  han  sagde  —  ? 

standser  igjen.  Undertiden  —  ja,  jeg  troer  paa 
ham  undertiden,  troer,  at  han  har  dj^be  Rødder 
i  den  mørke  Bund,  hgesom  jeg  selv.  Men  griber 
jeg  efter  ham,  saa  ghder  han  fra  mig,  som  en 
plukket  Blomst,  der  fljder  med  Strømmen. 

gaaer  atter. 
Taushed. 

VERA 
lægger  resolut  Sytøjet  bort 

Varro. 

VARRO 

Ja. 

VERA 

rejser  sig 

Siig  det  nu  rent  ud.  Hvorfor  kommer  Du  iaften? 

4* 

VARRO 

seer  paa  hende 

Hvorfor  sidder  Du  oppe,  Vera? 


VERA 
falder  med  et  Skrig  sammen  i  en  Stol 

Almægtige  — ! 

VARRO 

lægger  sin   Haand  paa  hendes   Hoved 

Vera. 

VERA 

hulker 

Aa  nej,  nej,  nej. 

seer  op  paa  ham.      Du     siger    Ingenting?       skriger. 
Varro!       han  nikker.       Imorgen?       han  nikker.       Du? 

imorgen?  det  er  Dig,  som  skal  —  ?  Nej,  nej, 
nej.  Du  faaer  ikke  Lov.  Jeg  slipper  Dig  ikke. 
klynger  sig  til  ham.  Aa  Gud,  jeg  vidste  det.  Jeg 
vidste  det. 

græder  længe.     Det  er  altsaa  den  sidste  Nat,  vi 
er  sammen. 


Varros  Udtryk  er  blevet  stivt  og  haardt.     Kun  i  Øjnene 
er  der  stærkt  Liv. 


VARRO 

Ihvad  der  saa  skeer,  den  sidste. 

VERA 

Hvad  skal  der  blive  af  mig? 


I 

VARRO 

Vi  har  jo  ofte  talt  om,  at  det  maatte  komme 
engang. 

VERA 

Hvorledes  skal  det  ske? 

VARRO 

Det  har  jeg  ingen  Ret  til  at  sige  Dig. 

VERA 

Troer  Du,  det  vil  lykkes? 

VARRO 

Det  vil  skræmme   —  i  hvert  Fald. 

VERA 


VARRO 

Ikke  med  det  Samme. 

VERA 

skjuler  sit  Ansigt 

Ah  —  se  ikke  saadan  paa  mig. 

VARRO 

Jeg  staaer  ved  Maalet,  Vera. 

VERA 

—  ved  Maalet! 

VARRO 

Ved  den  Død,  jeg  er  opdraget  til. 

VERA 

Du  tænker  slet  ikke  paa  mig? 

VARRO 

Jeg  kan  kun  tænke  paa  dette  Ene! 

med    voldsomme    Armbevægelser    og    en    Stemme,    dei 
slaaer  over  i  Skrig. 

Ned!  ned!  ned! 

VERA 

di-ager  ham  ind  til  sig 

Varro,  Du  er  ude  af  Dig  selv. 


VARRO 

sidder  et  Øjeblik  med  de  knyttede  Hænder  for  Øjnene.    Saa 

seer    han  op    og  møder  hendes  taai'evædede  Ansigts      Hans 

Træk  mildnes,   og  han  siger  roligere 

Tænk  paa  Moder.      Hvorledes  troer  Du,   hun 
vilde  have  baaret  dette? 


VERA 

Aa  Moder!   Moder! 

Hun  græder. 

VARRO 

knuger  hendes   Hænder 

Jeg    døer   ikke.     Det  sj'nes  kun  saa.     Af  min 
Hjernes    Lig  vil  Tankerne  vælte    med  bestandig 


55 


Fornyelse  i  sig.     Og  der  vil  staa  som  en  Flamme 
over  Landet  af  mine  Øjne,  naar  de  brister. 

Tænk  ikke  paa,  at  imorgen  er  vi  skilte  for 
bestandig.  Men  tænk  paa,  at  imorgen  er  Vidnernes 
store  Sag  sit  Maal  et  Stormskridt  nærmere. 

VERA 

Jeg  har  ikke  St3'rke  til  at  bære  den  Ensomhed, 
der  kommer. 

VARRO 

Du  vil  ikke  blive  ensom,  naar  jeg  døer.  Du 
vil  ikke  kunne  tælle  dine  Venner,  Vera.  Men- 
nesker, Du  aldrig  har  kjendt,  vil  komme  og 
trøste  Dig.  Og  din  Dag  vil  faa  Virksomhed  nok 
igjennem  dem. 

VERA 

græder  stille 

Men  Nætterne,  Varro  — ! 

VARRO 

mildere,  bojer  sig  over  hende 

Døden  er  ingen  Ulykke,  saaledes  som  Skammen 
og  Fornedrelsen  er  det.  Døden  er  ingen  Ulykke, 
Vera.  De  Fleste  lever  tryggere  og  bedre  paa  et 
stort  Minde  end  paa  den  Øjeblikkets  Lykke,  som 
det  næste  Øjeblik  kan  slaa  ned. 

VERA 

Det  tænker  man  ikke  paa,  mens  man  har  den. 

ind  til  ham.  Lad  mig  (lo  med  Dig.  Lad  Al- 
verden faa  at  vide.  at  vi  to  hører  sammen. 

VARRO 

Du  har  Phgter  mod  mit  Minde. 

VERA 
slaaer  fortvivlet  Hænderne  sammen 

Moder  døde.     Nu  døer  ogsaa  Du. 

VARRO 

Du  har  Skam  af  at  klage  —  Du,  som  er  med 
i  den  Slægt,  der  beredes,  som  skal  føde  den 
Sønner,  ligesom   Moder  fodtc  mig. 

VERA 

tager  sig  sammen 

Ja  ja.     Jeg  græder  ikke  mer. 

—   —  Gregor  veed,  hvad  der  skal  ske? 

VARRO 

nikker 

Han  vil  komme  til  Dig  imorgen,  og  hans 
Hjem  vil  for  fremtiden  være  dit. 

VERA 

Jeg  bliver  her.  alene.  Jeg  behøver  ingen 
Støtte.     Du   kan   stole  paa   mig. 

VARRO 

rejser  sig 

Saa  døer  jeg  tryg. 

VERA 

kaster  sig  om  hans  Hals 

Varro ! 

VARRO 

Om  det  lykkedes,  Vera! 

VERA 

Og  om  Du  blev  frelst! 

VARRO 

Nej,  nej.     Men  om  det  lykkedes! 

i  vild  Henrykkelse. 

Om  det  blev  mørkt  over  Jorden  imorgen  som 
i  Tidernes  Gry!  om  alle  Navnene  sluktes  der- 
oppe, og  Mulmet  kun  brødes  af  Lys  fra  mit 
udgydte  Blod! 

Lev,  lev  for  at  se  det.  Selv  om  det  er  mit 
Hoved,  der  bæres  som  Kamptegn  i  Fjendernes 
Rækker,  min  Kappe  vil  Vennerne  flænge  i  tusinde 
Stj'kker  og  fæste  dem  som  Ordenstegn  paa  deres 
Bryst. 

Lov  mig  det,  Vera,  lov  det  med  din  dyreste 
Ed,  at  Fædrenes  Had  maa  leve  i  Dig,  naar 
jeg  døer.  Og  jeg  vil  tro,  at  min  Gjerning  skal 
lykkes. 

VERA 

højtideligt 

For  Livs   og  Dods   Skyld. 

VARRO 

Til  den  Xavnloses    Ære. 

—  Xu  sover  jeg  roligt.     Godnat. 

Han  river  sig  los  og  gaaer. 


SAMME  NAT,   NÆR  DAGGRY 
KAI  VED  FLODEN 


Et  lavt  Bolværk  langs  med  Kanalen.  Et  Hjørne  af  Prins 
Cosinus'   Palæ  vender  ud  mod  Kaien. 

Lygterne  ere  tændte  endnu.  Den  frembrydende  Morgen 
•er  mørk  og  skyet. 

Prins  Cosinus  kommer,  følgende  Bolværket.  1  hans  Spor 
skimtes,  snart  foran,  snart  bagved  Bolværket,  en  Kvinde- 
skikkelse. Hun  er  ung  og  bleg,  tung  som  Graad  og  dog 
let  som  en  Lue. 


Prins  Cosmus  standser  gjentagne  Gange,  tager  sig  til 
Hovedet,  vil  vende  sig.  men  gyser  for  at  gjøre  det. 

Tilsidst  faaer  han  Mod,  drejer  Hovedet  og  seer  paa 
Skikkelsen,  der  ogsaa  standser. 


COSMUS 

Hvad  vil  Du?  hvad  har  Du  paa  Hjerte?  Det 
er  nu  den  tredie  Nat,  Du  forfølger  mig. 

Tal.  Tal.  Du  tier  saa  smertefuldt  og  seer  mig 
gjennem  alle  Nerver. 

Hvad  vil  Du?  —  hvad  vil  Du? 

KVINDEN 

Jeg  vrider  mine  Hænder  over  Dig. 


COSMUS 
Hvorfor? 

KVINDEN 

Fordi  jeg  elsker  Dig. 

COSMUS 

Du  er  forrykt. 

KVINDEN 

Ja. 

COSMUS 

Hvorfor  elsker  Du  mig? 

KVINDEN 

Fordi   jeg  ikke  kan  Andet.      Jeg  græder,   blot 
jeg  tænker  paa  Dig. 

COSMUS 
forsagt 

Hvorfor  jiræder  Du? 


KVINDEN 

fjernt  og  utydeligt 

græder  —  —  græder  — 

Hendes  Hulken   høres. 

COSMUS 

Hvor  viger  Du  nu  hen?  famler  om  sig.  Min 
Sjæl  splittes  som  et  bristende  Væv,  naar  Du  er 
borte,  og  Traadene  flagre  for  Vinden  —  levende 
Traade,  der  brændes  af  Frosten. 

Aand  paa  dem  igjen.  Lad  dem  atter  voxe 
sammen. 

KVINDEN 

nærmere 

Saa  følg  mig.  Prins  Cosmus. 

COSMUS 

Hvorhen? 

KVINDEN 

Ned  i  Skarnet. 

COSMUS 

—  ned  i  Skarnet? 

KVINDEN 

helt  nær 
Hvad  gaaer  Du  ind  til,  naar  Døren  der  lukker 
sig   efter   Dig?   hvad   gaaer    Du   ind  til  imorgen 
og  alle  de  Dage,  der  kommer? 

COSMUS 

—  hvad  jeg  gaaer  ind  til? 

KVINDEN 

Til  Alt,  hvad  der  er  koldt  og  tomt.  Til  det, 
Du    kjender   ud    og    ind,   som    Du    kjender    dine 

egne    Hænder.      Den    samme    Seng,    den    samme 
Mad,  de  samme  Mennesker. 

Er  det  Liv? 

CO  SM  u  s 

Liv? 

KVINDEN 

I  Skarnet  er  der  Liv.  Evig  Gjæring.  Evigt 
Rore.  Jo  dybere  ned,  des  dybere  Røre.  Af 
Skarnet  er  det  kommet  altsammen.  Af  Uroen 
dernede,  af  Noden,  af  Kampen,  af  Lidelsen. 
Kom   ned  til  mig  i  Skarnet. 

COSMUS 

Skarnet? 

KVINDEN 

Fornyelsen. 

tager  hans   Haand.      Kom. 

COSMUS 

river  sig  los 

Jeg  har  Intet  at  forny.  Jeg  er  altid  paa 
Komedie. 

KVINDEN 

Ogsaa  i  dine  Minder? 

COSMUS 

—   mine  Minder! 


KVINDEN 

Din  Fader. 

CO  SM  U  s 


Fader ! 


KVINDEN 

kaster  sig  voldsomt  om  hans   Hals 

Jeg    bider   hans  Navn    ind  i  dit  Kjød,    saa  at 
Alle  kan  læse  det  i  dit  Ansigt. 

■  COSMUS 
kæmper  for  at  losgjøre  sig 

Slip  mig,  Afsindige! 

KVINDEN 
i  vild  Jubel 

Du    skriger!    det   gjør  ondt.     Du  bløder.     Du 
kan  bløde! 

COSMUS 

med  et  Skrig 

Nu  dræber  jeg  Dig. 

Kvinden  forsvinder. 

COSMUS 
styrter  om  ved  Bolværket 

Med  hende!  uden  hende!  —  jeg  kan  ikke  leve. 
Lang  Taushed. 


KVINDEN 

fjernt,  men  skarpt 

Mig  eller  Floden! 

COSMUS 

rejser  sig  hahi: 
Dig  eller  Floden  —  ? 

KVINDEN 

nærmere 

Veed  Du  et  eneste   Menneske,  der  elsker  Dig? 
veed  Du  det  sikkert  om  et  eneste  Menneske? 


COSMUS 
Nej,  nej.     1   Djævelens  Navn. 

KVINDEN 

bestandig  nærmere 

Og  veed  Du  en  eneste  En,  som  Du  kunde  do  for? 

COSMUS 

falder  ned  paa  sit  Ansigt 

—  kan  ikke  elske  —  kan  ikke  —  kan  ikke  —  — 


KVINDEN 

helt  nær 

Kan,  naar  Du  vover.  Ret  Dig  og  spring!  ud, 
hvor  der  er  Liv!  ud,  hvor  Du  ikke  kan  bunde! 
ud  i  de  tusinde  aabne  Arme  — ! 

COSMUS 

sk  jæl  vende 

—  springe  ud  i  det! 

KVINDEN 

voldsomt 

Mig  eller  Floden! 

Hun  forsvinder  i  det  Samme. 

COSMUS 

skriger  vildt 

Floden!  Floden! 

Han  kaster  sig  ud  over  Bolværket. 


Ved  Plasket  kommer  et  Par  Gendarmer  løbende  til.    De 
faa  fat  i  en  Baad  og  ro  ud  efter  ham. 
Aareslag  høres. 

Kort  Tid  efter  komme  de  tilbage,  bærende  Prinsen. 
FØRSTE    GENDARM 

Det  var  en  haard  Tørn.    Han  vilde  til  Bunds. 

De    lægge    Prinsen    paa    Palæets   Trappe.      Lygteskjæret 
falder  paa  hans  Ansigt. 

ANDEN  GENDARM 

farer  pludselig  tilbage 
Jøsses! 

FØRSTE    GENDARM 

Hvad  er  det?  —  hvad  bander  Du  for? 


ANDEN    GENDARM 

Kjender  Du  ham  ikke? 

Einar  Christiansen. 


66 

FØRSTE    GENDARM 

boj  er  sig  over  ham 

Prinsen!  —  min  Salighed. 

ANDEN    GENDARM 

Sikken  Ulykke  ogsaa!    Troer  Du,  han  er  død? 

FØRSTE    GENDARM 

Brystet  gaaer  paa  ham.  Vi  maa  ruske  ham 
vaagen. 

ANDEN  GENDARM 

Kan  det  ogsaa  passe  sig? 

FØRSTE    GENDARM 

Passe  sig?  Sludder.  Selv  om  Herren  er  Prins, 
er  han  vel  lige  godt  Menneske.  Han  brækker 
sig  ikke,  uden  vi  skubber  til. 

Naa,  tag  saa  fat.  Du  i  Kraven  og  jeg  ved 
Benene.  Saa  vender  vi  ham  om,  og  saa  ruller 
vi  ham. 

De  arbejde  med  Prinsen. 
ANDEN    GENDARM 

Det  var  ogsaa  en  Tid  at  tage  Bad  paa.  Hvad 
Fanden  har  der  stukket  ham? 

FØRSTE    GENDARM 

som  seer,  at  Prinsen  begj-nder  at  rore  sig 
Stille.     Der  har  vi  ham. 


67 


CO  SM  U  s 
sætter  sig  halvt  op,    aancler  dybt  og  med  Besvær 

FØRSTE    GENDARM 

Undskyld,    Deres    Højhed,    hvis   vi    tog   noget 
haardt. 

COSMUS 

seer  sig  forvildet  om 

Hvem  er  det?     Hvad  vil  I? 

FØRSTE    GENDARM 

Deres    Højhed   var  før  saa  uforsigtig  at  falde 
ud  over  Bolværket. 

ANDEN  GENDARM 

Lige  paa  Hovedet  i  Floden,  Deres  Højhed. 

COSMUS 

tager  sig  over  Panden 
Floden  —  Floden  — ! 

FØRSTE    GENDARM 

Saa  tog  vi  os  den  Frihed  at  ro  ud  efter  Deres 
Højhed  — 

COSMUS 

stirrer  paa  dem 

Hvem  bad  Jer  om  det? 

springer  op.    Jeg  spørger  Jer  —  hvem  bad  Jer? 
fra  dem.    Lad  mig  gaa. 

5* 

FØRSTE    GENDARM 
griber  ham  i  Armen 

Holdt!  holdt!    Denne  Vej!  op  i  Seng!    Vandet 
driver  jo  af  Deres  Højhed. 

COSMUS 
søger  at  samle  sig 

Vandet  —  driver  Vandet? 


FØRSTE    GENDARM 

til  anden 

Ring  paa  Klokken,  Johan.  Kald  paa  Prinsens 
Lakajer. 

COSMUS 

Lakajer!  hvad  skal  de?  —  Lakajer! 

han  bliver  pludselig  klar  og  griber  anden  Gendarm  i 
Skulderen. 

Bliv  her.     Ikke  af  Stedet. 

han  tager  dem  begge  i  Brystet  og  seer  fra  den  ene  til 
den  anden. 

Løgn  og  Snak,  det  I  troer! 
slipper  dem.    Jeg  var  drukken. 

FØRSTE    GENDARM 

Ja  vel. 

COSMUS 
seer  bydende  paa  dem 

Døddrukken,  forstaaer  I. 


69 


ANDEN  GENDARM 

med  Haanden  til   Huen 

Døddrukken.     Ja  vel. 

FØRSTE    GENDARM 

Det   er    Noget,    der   kan   hændes   den  Bedste, 
Deres  Højhed. 

COSMUS 
giver  dem   Penge 

Ren  Mund. 

FØRSTE    GENDARM 

Vi  er  Folk  med  Konduite,  Deres  Højhed. 

COSMUS 
Godnat. 

BEGGE    GENDARMER 

Godnat  og  sov  vel,  Deres  Højhed. 

Cosmus  ind  i   Palæet. 


ANDEN  HANDLING 


NÆSTE  DAG 
DEN   STORE  VÆDDELØBSBANE 


Paa  den  fyrstelige  Tribune  sidder  Fyrsten,  omgivet  af 
sin  Stat).  Generalen,  Bispen,  Prins  Cosmus  i  hans  Nærhed. 
Ved  Siden  af  Cosmus,  omtrent  bag  Fyrstens  Stol,  Varro. 

Rundt  om  Banen,  der  er  afstukket  med  et  lavt  Planke- 
værk, er  der  propfuldt  af  Folk. 


En  Smedesvend  trænger  sig  frem  gjennem  Mængden. 
SMEDESVEND 

Naada.    Maa  vi  være  her!    Jeg  har  vel  ogsaa 
Lov  til  at    staa   her  og  træ'e  Folk  paa  Tæerne. 

SKOMAGER 

i  hans   Kj  øl  vand 

Er  der   Noget  at  se? 

SMEDESVEND 

Naar  Du  rækker  Dig  lidt,  saa  sidder  der  no'en 
Mæfikker   rundt  om    paa  Hylderne.      Br3ste    sig 

ka'    de.      Men    taer    Du    Snorlivet    af    dem,    er 
der  inte  Meget  indenfor. 


SKOMAGER 

til  sin  Kone 

Det  er  ogsaa  Noget  at  trække  mig  ud  for. 


SKOMAGERKONE 

Giv  Tid,  Fred  rik.  Nu  beg3nder  de  strax  at 
jolre  med  Hestene. 

LILLE    MAND 

Naar  de  bare  ikke  begynder  at  jolre  med  os. 

SKOMAGER 

Med  os?  hvordan  det? 

LILLE    MAND 

Der  er  Nogen,  der  siger,  vi  kan  vente  en 
Esplosjon  Klokken  fire. 

SKOMAGERKONE 

Gud  fri  og  frels  da! 

SMEDESVEND 

Vær  De  rolig,  Madam.  Den  holder  sig  paa 
den  anden  Side  Rakværket.  Det  er  inte  Mer 
end  simpel  Retfærdighed. 

LILLE    MAND 

Den   Pji;  Fjrretræ!  hvad  sku'  det  hjælpe?  — 
Dynamit,  det  er  jo  li'som  et  ildsprudendes  Bjerg. 

SMEDESVEND 

Satans!    hva'!     Og    saa    ligger    hele    Skidtet    i 
en  lumpen  Sardindaase. 

SKOMAGERKONE 

Uh  da.     La'  vær'.     Det  er  altfor  uhyggeligt. 

SMEDESVEND 

Ja,  fælt  maa  det  sgu  være,  saadan  lige  med 
Et  at  futte  af  i  en  halv  Snes  Stumper  og  ikke 
en  Gang  faa  en  samlet  Begravelse. 

Og  hvad  har  de  saa  for  det?  —  Lad  os  bare 
inte  skabe  os.  For  mig  maa  Matadorerne  æde 
sig  li'saa  ædende  tjekke,  de  vil,  naar  jeg  kuns 
har  til  min  Fornøjelse. 

LILLE    MAND 

Siger  De  ogsaa  det,  naar  Rodemesteren  kommer, 
og  naar  De  maa  ligge  to  Aar  i  Tjenesten? 


SMEDESVEND 

Jeg  siger  hgesom  min  Gamle,  at  det  bliver 
dog  inte  bedre  i  voreses  Levetid.  Og  hvad  kan 
det  saa  nytte  at  staa  paa  Bagkløerne? 

SKOMAGERKONE 

Pas    paa,   Fredrik!     Der  er  de  med  Hestene. 

Væddeløbene  begende.    Trængselen  tager  til.    AfS-exlende 
aandelos  Spænding  og  høje   Skrig  og  Tilraab. 


EN    IMPROVISATOR 

paa  Taget  af  en  Tribune 

Horer  I,  hvor  det  summer  og  brummer? 
Hører  I,  hvor  det  bobler  og  skummer? 
Ikke  en  eneste  ærlig  Klang, 
ikke  et  fælles  Grundlag  en  Gang. 
Lutter  urene,  grumsede  Ljde! 
Ve,  Dissonansen  kan  gjøre  En  gal. 
Tusinde  Stemmer,  der  skogre  og  skryde! 
Det  er  Publikums  Glædeschoral. 
Det  er  Beaumonden,  den  souveræne, 
der  trækker  ud  til  den  store  Plæne 
med  hele  Bærmen  og  Snavset  i  Hælene  — 
Mærker  I  Tummelen?  hører  I  Vrælene? 

Her  er  vi  paa  Pladsen.    Seer  i  Tribunerne? 
seer  I  den  mægtige,  spraglede  Jætte, 
der  ligger  i  Ring  om  den  grønne  Slette, 
med  blinkende  Skjæl,  i  grande  Toilette? 
Her  sidde  Frøknerne,  Fruerne,  Fr3'nerne, 
alle  med   Kikkert  og  lys  Parasol; 
hist  Excellencer  i  flagsmykket  Fold, 
alle  med  gjidne  Klemmer  om  Trynerne. 

Her  Officerer  med  Snørliv  og  Sporer 
—  Adgangsbilletten  har  Jøden  betalt  — 
her  de  almægtige  Børsmatadorer, 
der  leve  af  Rov,  men  for  Resten  loyalt. 
Her  en  Professor,  der  en  Minister, 
nærmest  ved   Hoffet  en  Hob  Journalister, 
der  strutte  af  Hovmod  og  Indiskretion; 
og  hist,  i  en  Klump,  den  forsorne  Portion, 
Studenter,  Svende  og  Infanterister. 

Stemningen  høj   som  en  hvirvlende  Lue! 
Paréerne  sværme  som  Myg  om  en  Mose. 
Man  venter  idag  et  mageløst  Skue : 
Dyrplageriets  Apotheose ! 

Hestene  frem!  —  en  stigende  Dønning, 
der  hastigt  slaaer  ud  i  et  jublende  Skrald, 
da  Dyrenes  Flok  under  Piskeknald 
jages  hen  over  den  solhede  Grønning! 
Hallo !  lad  staa  til !  pres  paa !  hop !  hop ! 
Lad  Piskene  snærte!  lad  Sporerne  bide! 
lad  Dyret  skumme  om  Kryds  og  Side, 
at  Angsten  kan  virke  som  Damp  i  dets  Krop. 
»Det  gjælder  min  lystigste  Tidsfordriv  — « 
»Det  gjælder  et  Kjs  hos  en  fornem  Hetære  — « 
»Det  gjælder  min  hellige  Gentlemans-ære  — « 
»Det  gjælder  min  Formue,  gjælder  mit  Liv  — « 
Og  Spændingens  Krampe  i  Luften  dirrer, 
hvor  tusinde  Øjne  stirrer  og  stirrer. 

mens  Hestene  flyve,  saa  Sandet  ryger, 
og  Bugen  hen  over  Grønsværet  strj^ger. 

Tre  Gange  er  Banen  alt  løbet  rundt. 
Maalet  er  nær,  kun  endnu  et  Sekund  — 
og  I  vil  hore  et  mægtigt  Tedeum 
ryste  Storstadens  Trækolosseum. 

Da  —  hvad   nu?  hvad  er  det  for  Nykker? 
Hold  an!  hold  an!    saa  for  Pokker!  pas  paa! 
Men  alt,  hvad  Jockeyen  saa  klemmer  og  rykker^ 
Dyret  kan  Intet  mere  forstaa. 
Den  rasende  Fart  har  dets  Sanser  bedøvet, 
har  lukket  dets  Øre,  har  blendet  dets  Sj^n; 
det  farer  Maalet  forbi  som  et  Lyn  — 
Jockeyen  skriger  og  ruller  i  Støvet. 
De  andre  følge  den  forstes  Spor. 
Med  pidskende  Haler,  med  flyvende  Manker, 
med  Ild  i  de  prustende  Næseboer 
—  et  dundrende  Hærtog,  et  vrinskende  Chor  — 
storme  de  frem  over  alle  Skranker! 
ud  over  Publikums  flagsmykte  Stader, 
ind  mellem  alle  de  skrigende  Rader. 
Uden   at  agte  paa  Titler  og  Rang, 
uden  at  røres  af  Pompen  og  Stadsen, 
trampe  de  ned  i  umættelig  Trang, 
styrte  de  frem  i  ustandselig  Rasen. 
Skjønhed  og  Ungdom,  Ordner  og  Penge 
spredes  for  Vinden  som  Avner  i  Enge. 

Hver  flunkende  Laps  og  hver  sminket  Kokotte, 
Millionerne  selv  er  komplet  bankerotte. 

Thi  se!  det  er  ikke  Heste  længer, 
der  flyvende  frem  over  Masserne  sprænger, 
men  Uhyrer,  Drager,  stinkende  Dyr, 
hvis  Øjne  brænder,  hvis  Struber  spyer, 
hvis  Kjæver  maser  som  gloende  Tænger. 
Hvor  dyrt  der  end  jamres,  ingen  Pardon ! 
thi  den,  der  idag  foran  Skranken  plæderer, 
og  den,  der  Dommen  idag  exekverer, 
er  Bestialiteten  i  egen  Person. 


Nu  komme  Sejrvinderne  ind  fra  »Fyrsteløbet«.  Stor 
Jubel. 

I  det  Samme  høres  et  Skud  paa  den  fyrstelige  Tribune. 
Voldsom  Uro,  som  efterhaanden  breder  sig  ud  til  Masserne. 

Der  raabes:   »Fyrsten  er  skudt.«     Andre  sige  imod. 

Uhyre  Trængsel.     Adskillige  falde  og  trampes  ned. 


NOGLE  TIMER   SENERE 
PAA  SLOTTET 


I  et  Forgemak  ere  mange  højere  og  lavere  Embedsmænd 
forsamlede,  alle  i  stor  Ophidselse.  Der  tales  højt  og  med 
stærke  Gestus,  den  ene  i  Munden  paa  den  anden.  Bispen, 
som  er  ganske  sløv  af  Sindsbevægelse,  sidder  omringet  af  en 
Skare  Junkere,  for  hvem  han  beretter  om  Ulykken.  Ikke 
langt  fra  ham  staa  Generalen  og  Hofchefen  i  hviskende 
Samtale. 

Døren  ind  til  Fyrstens  Gemakker  er  vogtet  af  to  Liv- 
gardister. 


Pludselig  høres  et  tusindstemmigt  Raab  udefra.  Der  bliver 
Stilhed  i  Salen. 

BISP 

farer  sammen 

Hvad  var  nu  det? 

HOFCHEF 

Det  var  Populariteten,  Deres  Eminence.  Hans 
Majestæt  viste  sig  paa  Balkonen  ud  til  Slots- 
pladsen. 

Førsteministeren  kommer. 

Det  er  en  gammel  Mand  med  energiske,   krigerske  Træk. 
Han  støtter  sig  til  en  Stok. 
Man  gjor  Plads  for  ham. 

MINISTEREN 

Jeg  staaer  lige  op  af  min  Seng.  Jeg  har 
slæbt  mig  herhen. 

sætter  sig.  Hr.  General,  De  var  med  paa  Tri- 
bunen. Vær  saa  god  at  fortælle  mig,  i  alle 
Enkeltheder  —  jeg  har  kun  saa  løselig  erfaret 
Sammenhængen. 

BISP 

Kuglen  gik  lige  forbi  mit  højre  Øje. 

MINISTEREN 

Der  blev  altsaa  skudt  paa  hans  Majestæt? 

GENERAL 

Ja,  naar  Deres  Excellence  vil  tænke  Dem  — 
simpelt  hen  skudt,  sans  fa^on  skudt.  Med  en 
lille  djævelsk  Tingest,  som  kunde  skjules  i  en 
hul  Haand. 

MINISTEREN 

Af  en  Officer? 

BISP 

—  som  stod  bag  ved  min  Stol. 

GENERAL 

Varro.  Kapitain  Varro.  En  j^derst  brav  Mand. 
Endnu  igaar,  ved  Routen,  min  Salighed,  om  jeg 

ikke  klappede  ham  paa  Skulderen  og  sagde  ham 
et  Par  venlige  Ord.  Gid  min  Haand  maa  visnet 
Den  fortjener  ikke  bedre. 

MINISTEREN 

Men  Manden  skod  altsaa  fejl? 

GENERAL 

Han  skød  slet  ikke.  Eller  —  jeg  veed  Fanden 
ikke.  Der  er  Ingen,  som  veed  det.  Vaabenet 
blev  slaaet  ud  af  Haanden  paa  ham  i  samme 
Nu,  som  han  loftede  Armen. 

HOFCHEF 

Det  var  just  i  det  Øjeblik,  hvor  Hestene  kom 
ind  fra  det  store  Løb,  og  hvor  Alle  rakte  sig 
frem  for  at  se. 

MINISTEREN 

Og  hvem  —  hvem  var  den  Lykkelige,  som  — ? 

HOFCHEF 

Det  var  hans  Højhed  Prins  Cosmus,  som 
reddede  Fyrstens  Liv. 

da  nye  Raab  br\'de  los  udenfor. 

Hor!  det  er  ham,  de  raaber  for. 

MINISTEREN 

i  nogen   Bevægelse 

Prins  Cosmus ! 

han  rejser  sig.     Hr.    Hofchef.      Vær   saa   god    at 
melde  mig  hos  hans  Majestæt. 


HOFCHEF 

Det  gjør  mig  meget  ondt.    Men  hans  Majestæt 
vil  Ingen  modtage.    Han  venter  Prins  Constantin. 


MINISTEREN 

forskrækket 

Hvad  siger  De? 

HOFCHEF 

Det  Første,  hans  Majestæt  foretog  sig,  saasnart 
han  kom  lidt  til  sig  selv,  var  at  sende  Bud 
efter  hans  Højhed. 

MINISTEREN 

Og  dette  Skridt  har  han  foretaget  paa  egen 
Haand? 

HOFCHEF 

Jeg  er  ligesaa  forbauset  som  Deres  Excellence. 
Vi  er  alle  —  kan  jeg  sige  —  noget  opskræmte. 
Men  Forklaringen  maa  vel  søges  deri,  at  Prins 
Cosmus  —  at  det  var  ham,  som   .  .  . 


MINISTEREN 

Jeg  tager  alt  Ansvar  paa  mig.      Jeg  maa  tale 
med  hans  Majestæt,  før  Prins  Constantin  kommer. 

HOFCHEF 

Jeg  tor  ikke,  Deres  Excellence. 

MINISTEREN 
tager  ham  afsides 

Hør  nu  Fornuft. 

Hans  Majestæt  er,  hvad  jeg  finder  særdeles 
naturligt,  for  Øjeblikket  i  en  Stemning  af  Skræk 
og  Ophidselse,  som  ikke  tillader  ham  at  handle 
med  den  fornødne  Ro  og  Koldblodighed. 

Det  er  derfor  af  yderste  Vigtighed  — 

Enten  raaa  Prins  Constantin  lide  sin  Faders 
Skjæbne,  eller  ogsaa  maa  man  lade,  som  om 
han  ikke  var  til.  At  fastholde  dette  Standpunkt 
er  idag  af  større  Betj^dning  end  nogensinde  før. 

HOFCHEF 

Jeg  forstaaer  Dem  tilfulde,    Deres  Excellence. 
Naar  jeg  blot  turde  —  — 
Jeg  skal  gjore  et  Forsøg. 


Han  .gaaer  mod  Døren,  der  fører  til  Fyrstens  Gemakker, 
I  det  Samme  melder 


EN    GARDIST 

fra  Forværelset 

Hans  Højhed,  Prins  Constantin. 

HOFCHEF 
standser  raadvild 

Prins  Constantin  træder  ind. 

Hans    Komme    vækker    stærk,    men    hviskende  Opmærk- 
somhed. 

CONSTANTIN 

til  Hofchef 

Hans  Majestæt  har  ønsket  at  se  mig. 

HOFCHEF 

der  samtidig  sender  Ministeren  et  opgivet  Blik 

Hans    Majestæt    venter    Deres    Højhed    i    det 
inderste  Gemak. 


Prins  Constantin  gaaer  gjennem  flere  Sale .  indtil  han 
kommer  til  Kabinettet  med  Familieportræterne. 

Foran  dette  træffer  han  en  gammel  Tjener,  der  melder 
ham  hos  Fvrsten. 


Da  Constantin  træder  ind  i  Kabinettet,  sidder  Fyrsten  i 
en  lav  Lænestol,  sammensunken  og  udmattet.  Hans  højre 
Arm  hviler  om  Nakken  paa  hans  lille  Søn.  der  staaer  ved 
Siden  af  Stolen  og  er  optaget  af  en  stor  Hund.  som  ligger 
ved  hans  Fødder. 

Fyrsten  springer  op  ved  Constantins  Komme  og  gaaer 
ham  i  Møde  med  udstrakte  Hænder. 


FYRSTEN 

Saa   megen  Ulykke   maa    der  til,   for  at  vi  to 
kan  mødes. 

CONSTANTIN 

staaer  kold  og  stiv 

Vi  maatte  mødes,  denne  ene  Gang. 

FYRSTEN 

Veed  Du,  hvad  der  er  skeet? 

CONSTANTIN 

Ja. 

FYRSTEN 

—  at  en  af  mine  egne  Officerer,  en  Mand  med 
et  smulct,  aabent  Ansigt,  et  i  alle  Livets  For- 
hold hæderligt  Menneske  —  bag  min  egen  Stol, 
med  en  simpel  Revolver  — ! 

CONSTANTIN 

Ja. 

FYRSTEN 

Og  dog  har  Du  Hjerte  til  at  nægte  mig  din 
Haand? 

Er  Du  klar  paa,  hvad  dette  betyder?  ~  Svamp 
i  Gulvet  paa  mit  eget  Palads  —  Gift  i  mine 
Brønde,  Krudt  i  mit  Saltkar!  Der  bag  Døren 
kan  han  staa,  eller  ligge  under  den  Sofa,  eller 
krj'be  frem  under  min  Seng,  bedst  som  jeg 
sover. 

Men  det  siger  jeg  Dig:  i  disse  Rædsler  har 
ogsaa  Du  Skyld.  Alle,  der  ikke  staaer  Haand  i 
Haand  med  mig,  har  Skjdd  i  dem.  Og  det 
siger  jeg  Dig,  endnu  stærkere:  at  Alle,  der  ikke 
for  Fremtiden  ville  staa  Haand  i  Haand  med 
mig,  dem   lænker  jeg  til  mig. 

CONSTANTIN 

haardt  og  fast 

Hvem  har  skabt  de  Rædsler? 

FYRSTEN 

halvt  truende 

Constantin  — ! 

CONSTANTIN 

Og  hvem  kunde  have  sat  Bom  for  deres  Væxt? 

FYRSTEN 

Naar  Gud  ikke  selv  vil  — 

CONSTANTIN 

Fader  kunde  have  gjort  det. 

Og  nu  er  jeg  ved  det,  som  jeg  staaer  her  for 
at  sige. 

Havde  din  Fader  ikke  dømt  min  til  evig 
Taushed,  saa  var  Du  maaske  bleven  forskaanet 
for  denne  Dags  Gru.  Hele  Faders  Liv,  al  hans 
Stræben  gik  ud  paa  at  hindre  det  Forfærdelige, 
som  nu  paanj^  er  skeet,  og  som  vil  hænde  igjen 
og  tusinde  Gange  igjen  —  indtil  I  bøjer  ind  i 
det  Spor,  som  var  Livsvejen  for  ham:  For- 
soningen, Udjevningen  gjennem  FjTstens  eget 
Exempel. 

FYRSTEN 

Lad  de  Døde  hvile.  Det  var  jo  ikke  mig, 
der  dømte,  og  ikke  Dig,  der  blev  dømt. 

CONSTANTIN 

Ligemeget.  Det  er  dog  hin  Dom,  der  skiller 
os  ad.  Og  for  den  er  sonet,  før  er  der  ingen 
Bro  over  Kløften  imellem  os.  Medlidenhed  kan 
ikke  lægge  den,  Frygt  endnu  mindre. 


FYRSTEN 

Var  der  Brøde  i  den  Dom,  min  Fader  fældede, 
er  der  saa  ikke  Soning  nok  i  —  ? 


CONSTANTIN 

Du  tilstaaer,  der  var  Brøde? 

FYRSTEN 

Jeg  kan  ikke  tilstaa,  hvad  jeg  ikke  veed. 

CONSTANTIN 

Du  veed  — 

FYRSTEN 

heftigt,   dog  ikke  uden  Værdighed 

Jeg  veed,  at  din  Faders  Sj^n  paa  Fyrstens 
Stilling  og  paa  Folkets  Tarv  var  et  andet  end 
min  Faders.  Den  Frihed,  som  han  tog  for  sig 
selv,  og  som  han  fordrede  for  Andre  — 

CONSTANTIN 

—  som  han  vilde  opdrage  Andre  til. 

FYRSTEN 

—  var  Brud  og  Oprør  mod  hans  Slægts  Tradi- 
tioner oa  mod  Rigens  Lov. 


CONSTANTIN 

Ikke  Brud  nok  til  at  fælde  ham.  Du  veed 
bedst  selv,  hvorledes  Anklagen  lød,  hvorledes 
den  maatte  Ij^de  for  at  kunne  stjTte  ham.  Thi 
det  er  den  samme,  der  vil  blive  rejst  mod  mig, 
naar  Du,  som  Du  siger,  lænker  mig  til  Dig. 

FYRSTEN 

skriger  nervøst 

Nødværge,  Nødværge,  Constantin! 

CONSTANTIN 

Ogsaa  naar  jeg  siger  Dig,  Øje  i  Øje,  at  er  der 
Noget  i  Verden,  som  forfærder  min  Sjæl,  saa  er 
det  den  Oprørsaand,  som  idag  har  sigtet  mod 
dit  Hoved. 

FYRSTEN 

Hvorfor  er  Du  da  saa  uforsonlig?  —  er  det 
ikke  som  et  Fingerpeg  fra  Gud,  at  Cosmus  idag 
skulde  redde  mit  Liv,  just  han,  som  dog  ogsaa 
er  din  Faders  Søn. 

CONSTANTIN 

Et  Fingerpeg  —  i  hvad  Retning? 


90 

FYRSTEN 

Til  OS  om  at  blive  Venner. 

COXSTAXTIN 

Til  Dig  om  at  sone  Brøden  mod  Fader. 

FYRSTEX 

Naar    man    seer    os    sammen,    deri    ligger   jo 
Soningen. 

COXSTAXTIX 

Deri  ligger  kun,  at  jeg  har  givet  Kjøb. 

FYRSTEX 

Men  gives  da  der  et  Middel? 

COXSTAXTIX 

Ja.     Et  eneste.     En  klar  og  tj-^delig  Tilkjende- 
givelse  for  Land  og  Folk. 

FYRSTEX 

Du,    som  lever  for  at  ære  din  Faders  Minde, 
Du  forlanger,  at  jeg  offentlig  skal  vanære  min? 

COXSTAXTIX 
seer  et  Øjeblik  paa  ham 

Saa  send  mig  dine  Lænker. 

gaaer  mod  Døren 

Under    de    sidste    højrøstede   Repliker  er  Drengen  bleven 
ængstelig  og  nærmer  sig  Faderen. 

FYRSTEN 

Hvorfor  drive  mig  til  det  Yderste? 


CONSTANTIN 

Der  er  Ingen,  som  vil  drage  Dig  til  Ansvar 
derfor. 

gaaer  videre  mod  Døren. 

FYRSTEN 

stille 

Min  egen  Samvittighed. 

CONSTANTIN 
standser  og  seer  forundret  paa  ham 

FYRSTEN 

Ja.     Min  egen  Samvittighed. 

Jeg  agter  Dig,  Gonstantin.  Du  har  Navn  for 
at  være  højmodig.  Saa  vær  det  ogsaa  mod 
mig  og  mod  det  Land,  hvis  Søn  Du  er. 

En  aabenbar  Splittelse  nu,  mellem  os,  kan 
faa  Følger,  som  Ingen  kan  beregne.  Bring  ikke 
større  Nød  over  Riget  end  den,  som  har  ramt 
det  idag. 

CONSTANTIN 

varmt 

Stod  det  saasandt  i  min  Magt  at  lindre  den  Nød! 

Men  den  fjernes  kun  ad  een  Vej :  Oprejsning 

for  Faders  Minde  og  derigjennem  for  hans  Sag. 

FYRSTEN 

er  bleven  opmærksom  paa  Drengen,  tager  ham  om  Hovedet 

og  drager  ham  ind  til  sig,  siger  derpaa  tøvende  og 

stilfærdigt 

Jeg   gifter    mig    igjen,    som  Du  veed.      Det  er 

et    stort  Ansvar,   jeg   tager   paa    mig.      Men    det 

Ansvar  vilde   lettes    mig,    hvis  jeg  vidste,   at  Du 

.   .  .  .jeg   sætter  ....   jeg   sætter,    at  jeg  faldt 

bort. 

seer  paa  ham  og  siger  med  Overvindelse. 

Constantin  —  vil  Du  —  for  det  Tilfældes  Skyld 

—  være  Formynder  for  min  Søn? 

CONSTANTIN 

studser  og  betragter  ham  forskende 

FYRSTEN 

—  og  indtage  den  Stilling  i  Regeringen,  som 
deraf  maatte  flyde? 

Var  den  Tilkjendegivelse  Dig  klar  og  tyde- 
lig nok? 

CONSTANTIN 

lukker  Øjnene  et  Øjeblik ;    seer  saa  paa  ham  og  siger 

tungt  og  fast 

Ja.     Deri  var  der  Oprejsning. 

FYRSTEN 

Al  den,  Du  kunde  forlange? 

CONSTANTIN 

Al  den,  jeg  kunde  forlange. 

FYRSTEN 

Saa  ræk  os  din  Haand. 

CONSTANTIN 
træder  et  Skridt  tilbage 

Ikke  nu.    Du  er  skræmt  og  nervøs.    Imorgen 
tænker  Du  anderledes,  naar  Angsten  har  sat  sig. 

FYRSTEN 

Tanken  er  gammel  hos  mig.     Du  kan  spørge 
din  Broder. 

CONSTANTIN 

Og  Du  skulde  ikke  vide,  Du  har  Noget  at  sone ! 

FYRSTEN 

griber  hans  Hænder 

Haanden,    Constantin,    Haanden.     Helt  ind  til 
mit  Hjerte.     Der  finder  Du  mit  Svar. 
Han  omfavner  liani  heftigt. 


I  samme  Nu  træder  Prins  Cosmus  ind.    Han  seer  uroHg 
og  forstj-rret  ud. 

FYRSTEN 

gaaer  ham  i  Møde 

Endelig!    endelig!      Jeg    har   ventet   Dig    hver 
Minut. 

COSMUS 

er  standset  brat  ved  at  se  Broderen 

Constantin ! 

FYRSTEN 

Ja,  Constantin  og  Du  — 

tager  Brødrenes  Hænder.     I  er  her  begge.    Jeg  holder 

Jer  begge  i  Haanden,  og  jeg  holder  Jer  fast.  Jeg 
vil  tro,  Vorherre  selv  har  sendt  mig  det  Skud. 
naar  det  fører  os  sammen. 

Cosmus,  jeg  skylder  Dig  mit  Liv. 

COSMUS 

stivt 

Deres  Majestæt  skylder  mig  Intetsomhelst.  Jeg 
saae  Kapitainen  løfte  sin  Haand,  og  der  var 
Noget  i  Bevægelsen,  som  var  mig  paafaldende. 
Jeg  veed  ikke,  hvad  jeg  tænkte,  men  den  gjorde 
mig  angst.  Saa  greb  jeg  ham  i  Armen,  rent 
instinktmæssig.     Det  er  det  Hele. 

FYRSTEN 

Tag  nu  ikke  den   Glæde  fra  mig. 

COSMUS 

heftigere 

Jeg  vil  ikke  takkes.  Ikke  af  Deres  Majestæt 
og  ikke  af  Folket.  De  skriger  som  besatte.  Jeg 
vidste  ikke,  hvad  jeg  gjorde. 

Men   nu   seer  jeg  det. 

FYRSTEN 

Hvad  seer  Du? 

COSMUS 
Jeg  seer  Constantin  her,  i  dine  Arme. 
Hvad    er    vi    Mennesker    dog   for   Muldvarpe! 
Det  Største,  vi  gjør,  det  gjør  vi  i  Blinde. 

FYRSTEN 

Til  Guds  Ære,  Cosmus. 

COSMUS 

Og  til  vor  egen  Fornedrelse.  Alting  kommer 
fra  Himlen,  Intet  kommer  fra  os  selv,  og  Intet 
forstaaer  vi. 

CONSTANTIN 

Du  er  syg,  Cosmus. 

COSMUS 

Ja.  Dette  har  grebet  mig  stærkt.  Deres  Majestæt 
vil  derfor  undskj'lde,  at  jeg  trækker  mig  tilbage. 

gaaer,   men  standser.      Hvor   har    I    gjemt   ham? 
FYRSTEN 

Hvem? 

COSMUS 

Kapitainen. 


FYRSTEN 


Paa  Fæstningen. 


COSMUS 
Jeg  maa  tale  med  ham. 

FYRSTEN 


Hvorfor? 


COSMUS 

Fordi  jeg  vil  forstaa.  Jer  siger  han  Intet. 
Men  min  Tunge  kan  maaske  løse  hans. 

Jeg  beder  Deres  Majestæt,  at  De  giver  Deres 
Ordrer. 

FYRSTEN 

Xaar  Du  onsker  det.     Vel. 


COSMUS 

Endnu  iaftenV 

FYRSTEN 

Endnu  iaften. 

COSMUS 

Tak. 

med  et  haanligt  Blik  til  Constantin. 

Godt  Udbytte,  mine  Herrer,  i  Familiens  Skjød. 

bort. 

FYRSTEN 

fører  Drengen   over  til   Constantin 

Og  endnu  iaften  skal  Folket  erfare,  at  Du  er 
bleven  Ri^sværge  for  min  Søn. 


AFTEN 
MILITÆRFÆNGSEL 


Over  en  læderbetrukken  Brix  hænger  en  Lampe,  der 
svagt  oph'ser  Rummet.     Ude  paa  Gulvet  et  Par  Træstole. 

Vagtens  taktfaste   Skridt  høres  udenfor  paa  Gangen. 

Varro  ligger  paa  Brixen,  med  Armene  under  sit  Hoved, 
stirrende  opad,   ubevægelig. 


Vagten  aabner  Døren  for  Prins  Cosmus,  som  er  i  straa- 
lende  Uniform. 

Han  bliver  staaende  et  Øjeblik  indenfor  Tærskelen  uden 
at  røre  sig,  betragtende  Varro,  som  bliver  liggende  i  samme 
Stilling.  Saa  byder  han  Vagten  at  Qerne  sig  og  gaaer  et 
Par  Skridt  frem. 


COSMUS 
Godaften,  Kapitain. 

Han  lægger  under   det  Følgende   Hat  og  Kappe  fra  sig. 

VARRO 

sender  ham  et  forundret  Blik,  rejser  sig  halvt  og  bliver 
siddende 


Einar  Christiansen. 

c  o  SM  U  s 

Igaar  gik  vi  paa  Slottet  Arm  i  Arm  og  udøste 
vore  Hjerter  for  hinanden.  Dengang  anede  vi 
ikke,  at  vi  nu  skulde  sidde  her  for  at  gjore  det 
Samme. 

Vi  er  bleven  hinandens  Skjæbne,  Kapitain  Varro. 

Begge   tie  længe.      Cosmus  sætter  sig. 
COSMUS 

Jeg  beder  Dem  tro.  hvad  jeg  nu  siger  Dem. 


VARRO 

tier 


COSMUS 

heftig 

Jeg  vidste  ikke,  hvad  jeg  gjorde.  Jeg  vidste 
hverken,  hvad  De  vilde  med  Pistolen,  eller  hvor- 
for jeg  slog  til  den.  Min  egen  Haand  forarger 
mig.     Jeg  kunde  hugge  den  af. 


VARRO 

Deres  Hojhed  veed  ikke.   hvad  De  selv  siger. 

COSMUS 

Jeg  veed,  at  een  Bevægelse  hos  Dem  affødte 
en  anden  hos  mig.  Og  jeg  veed,  at  med  de  to 
Bevægelser  var  Menneskers  Liv  og  Dod  besluttet. 

Andet  ikke.  Afgjørelsen  laa  i  min  Haand  uden 
at  ligge  i  min  Villie.  Og  De,  som  er  Villie  frem- 
for Nogen,  jeg  har  kjendt,  De  maa  kunne  for- 
staa,  hvor  det  ækler  en  Mand  at  blive  brugt  af 
det  raa  Tilfælde  som  en  Dukke,  man  trækker  i 
en  Snor. 

Han  har  rejst  sig  i  Bevægelse,  gaaer  lidt  op  og  ned.     Der- 
paa  sætter  han  sig  igjen,  nærmere  ved  Varro  end  for. 


COSMUS 
Kapitain,  jeg    har    en    Bøn    til    Dem.      Det  er 
derfor,  jeg  kommer. 

Bliv  fri  og  giv  mig  Deres  Fængsel. 

VARRO 
seer  forundrot  paa  ham  med  et  halvt  Smil 

COSMUS 

De  seer,  jeg  har  majet  mig  ud  i  min  fineste 
Gaia.  Generalsepauletter,  mine  højeste  Ordener. 
Tegnene  paa  min  grænseløse  Værdighed.  Æres- 
baandene,  som  kun  gives  til  dem,  der  har  gjort 
sig  fortjente  ved  Tapperhed  i  Krigen.  Stjernerne, 
som  stiftedes  for  dem.  der  har  gavnet  Staten 
ved  fremragende  Talent  og  opofrende  Sjælsstyrke. 
Jeg  har  dem  allesammen.  Der  er  ikke  den  Dyå, 
jeg  ikke  er  belønnet  for,  ikke  den  Daad,  jeg 
ikke  har  bestaaet. 

springer  op.  Træk  i  Guldpapirstadsen.  Tag 
Goglerhatten  paa.  Stik  Brillanterne  i  Brj^stet 
og  hæng  det  hvide  Baand  om  Skulderen.  Saa 
er  der  Ingen,  som  vil  standse  Dem  paa  Vejen 
herfra.  De  vil  krybe  for  dem,  alle,  som  de 
kryber  for  mig.  Saa  saare  De  viser  Dem,  slaaer 
de  Øjnene  ned  i  hundsk  Ærbødighed,  blendede 
af  Glansen.  Om  Manden,  der  bærer  den,  er 
der  Ingen,  som  spørger. 

VARRO 

Undtagen  jeg  selv. 

Har  De  ikke  været  Rerre  over  Deres  Hand- 
linger, saa  er  jeg  det  over  mine.  Jeg  har  villet 
dø,  og  jeg  maa  dø.  Jeg  har  Tusinders  Ære  at 
vogte. 

COSMUS 
Det    er   ikke    for    Deres    Skyld,    at   jeg    beder 
Dem,  Kapitain,  men  for  min  —! 


VARRO 

seer  paa  ham 


COSMUS 

sætter  sig  hos  ham 

Ja.     For  min. 

Hør  mig.     Jeg  taler  her,  som  man  taler  i  sit 
Lønkammer. 

Jeg  sprang  i  Floden  inat  for  at  drukne  mig. 
Saa  led  var  jeg  blevet  ved  Livet.  Men  Livet 
var  ikke  ledt  ved  mig.  Det  havde  Brug  for 
mig  idag,  i  en  stor  Bedrifts  Tjeneste;  og  nu 
staaer  det  for  mig  i  al  sin  gaadefulde  Vælde 
og  kræver,  jeg  skal  forstaa,  forstaa,  hvad  det 
vil  med  mig,  forstaa  Sammenhængen  —  —  om 
der  er  nogen. 

VARRO 

Sammenhængen  er  den,  at  Fyrsten  skal  leve. 
Derfor  slog  De  til  Pistolen. 

CO SM u S 
Sammenhængen  er  den,  at  De  skal  leve.    Der- 
for faldt  Afgjøreisen   i   min  Haand.      Og  redder 
jeg  Deres  Liv,  saa  bliver  der  dog  ogsaa  som  en 
Smule  Mening  i  mit  eget. 


VARRO 

vil  svare 


COSMUS 
lægger  sin  Haand  over  hans 

Lad  mig  tale  ud. 

Da  jeg  var  iywe  Aar  gammel,  blev  min  Fader 
forviist.  Constantin  fulgte  ham  i  hans  Lidelser. 
Men  jeg  blev  her  tilbage  i  Pragt  og  Overflod 
og  Nydelse.      Jeg   forraadte   ham    uden    et    Suk. 

Hans  Skjæbne  havde  gjort  mig  ligegyldig  over- 
for Alt,  hvad  der  hedder  Alvor  i  Livet, 

Indtil  idag.  Ja.  Indtil  idag  —  da  jeg  slog 
Pistolen  ud  af  Deres  Haand.  Da  vaktes  jeg  til 
et  Had,  som  jeg  selv  ikke  vidste,  jeg  bar  paa. 
At  jeg  skulde  redde  hans  Liv  —  jeg,  jeg!  det 
var  som  en  frj^gtelig  Haan  over  min  egen  Fejghed. 

Forstaaer  De  saa,  hvorfor  jeg  er  kommen  til 
Dem  iaften? 

VARRO 

Deres  Højhed  — 

CO SM u s 

Had  mig  kun,  men  tro  mig.  Tro,  at  det  er 
en  ærlig  Mand,  som  sidder  her  og  lægger  sin 
Sjæl  nogen  for  Dem,  en  fortvivlet,  som  kæmper 
for  at  grave  sig  ud  af  Forraadnelsen,  en  søgende, 
som  doer,  hvis  han  ikke  faaer  sonet  sin  Lige- 
gyldigheds uhj're  Brøde. 

Gjør  De,  hvad  jeg  beder  Dem  om,  saa  er  den 
sonet,  for  saa  er  jeg  en  fri  Mand,  hvad  der 
end  skeer  med  mig.  Gjør  De  det  ikke,  saa 
tvinger  De  mig  til  at  do  som  et  Udskud  blandt 
Mennesker. 

VARRO 

De  spilder  Deres  Ord.  Jeg  har  ikke  noget 
Valg.  Jeg  har  røgtet  mit  Livskald.  Jeg  er  ude 
af  Sagaen.      Jeg  skubbes  ned  i  Graven  til  mine 

Forgængeres  Lig,    og  den  næste  træder  frem  af 
Rækkerne. 

Ikke  et  Ord  mere,  Deres  Højhed. 

COSMUS 

Varro  —  — 

Han  sidder  længe  taus  og  seer  paa  ham. 

De  er  langt  borte  i  Deres  Tanker.  De  hører 
slet  ikke  efter  mere.  Mit  Liv  og  min  Død  er 
Dem  den  ligegj^ldigste  Sag  i  Verden.    Naturligvis. 

Saa  siig  mig  kun  Et,  før  vi  skilles.  Hvad 
betyder  det,  at  De,  en  Officer  i  Majestætens 
Armé  —  — ! 

Hvorledes  er  De  blevet  det  Menneske,  De  er? 

VARRO 

Ad  samme  Vej  som  De  er  blevet  den,  De 
er.     Gjennem  Fædrene. 

COSMUS 

Jeg  er  et  vildt  Skud  paa  en  gammel  Stamme. 
Men  De  er  selv  Stamme. 

VARRO 

Vore  Slægter  er  lige  gamle,  Deres  Højhed. 
Og  de  har  begge  samme  Alder  som  den  ret- 
færdige Gud. 

COSMUS 

Den  retfærdige  Gud? 

VARRO 

Deres  Slægt,  det  er  den,  som  han  velsignede^ 
fordi  dens  Førere  dræbte  hans  Fjender  og 
huggede  hans  Navn  i  Sten,  i  alt  det,  som  er 
selvstolt  og  mageligt,  og  som  ikke  kan  rokkes. 
Og  til  Tak  gav  Gud  den  retfærdige  dem  et 
Navn,  som  skulde  frj^gtes  og  hugges  i  Sten  og 
trykke  Jorden  hgesom  hans  eget.  Deres  Tradi- 
tion, det  er  Navnets  Tradition.  Navnet  hersker, 
Navnet  forpligter.  Navnet  straaler. 

Jeg  har  intet  Navn,  intet  Udadtil.  Min  Tradi- 
tion er  mørk  som  Hjerteblod  og  Jord.  Den 
fødtes  som  indeklemt  Graad.  Saa  blev  den 
knurrende  Nag.  Og  nu  er  den  luende  Had. 
Den  er  Menneskenes  Trang  til  at  eje  Jorden 
selv,  uden  Knæfald  og  Tak.  Og  faaer  den  ikke 
Jorden,  saa  sprænger  den  den  engang.  I  Aar- 
tusinder  er  den  voxet  og  voxet.  Gjennem  skjulte 
Aarer  har  den  bredt  sig  over  hele  Kloden  som 
flydende  SjTe.  Den  huses  og  skjærmes  i  Hjerter 
og  Hjem,  hvor  I  ikke  aner  dens  Tilværelse.  Jeg 
har  drukket  den  af  min  Moders  Brj^st,  som  mine 
Lunger  suge  Luft.  Den  er  mit  dj'beste  Væsen^ 
min  sikreste  Tanke,  skjønt  jeg  aldrig  har  spurgt 
hverken  hvorfor  eller  hvorfra. 

Kort  Taushed. 

COSMUS 
—  Hvem  var  Deres  Fader? 

VARRO 

En  anden  og  større  end  den,  jeg  fik  Navn  efter. 

COSMUS 
Har  De  Børn  eller  Søskende? 


VARRO 
tier 


COSMUS 
De  tør  ikke  tro  mia? 


VARRO 

Nej.     I  Tusinders  Navn. 
COSMUS 

Og  hvis  De  kunde  svare  i  Deres  eget? 

VARRO 

Jeg  døer  for  min  Arv.  Deres  tager  Livet  af 
Dem.  Dermed  er  vore  Slægters  Fremtid  bestemt, 
og  dermed  er  alle  Spørgsmaal  besvarede. 


COSMUS 

smiler  let 

Ogsaa  det  om  min  Fremtid? 

VARRO 

haardt 

Ogsaa 

del 

Ny  Taushed. 
COSMUS 

Siig  mig, 

Kapitain  — 

Troer 

De 

paa 

et  Liv  efter 

dette? 

VARRO 

Hvorfor  sporger  De? 

COSMUS 

Fordi  jeg    ønsker    mig    et,   jeg   kunde  gaa  ud 
af  som  en  fri  Mand. 


VARRO 

Jeg  troer  paa  en  Fortsættelse. 

COSMUS 

I   Himlen? 

VARRO 

Nej.     I  dem,  der  elsker  os. 

COSMUS 

Saa  lever  De  i  mig  efter  denne  Dag. 

rejser  sig.      Vil    De    række    mig    Deres    Haand? 

VARRO 

gjor  det 


COSMUS 

Tak. 

slaaer  Kappen  om  sig.      Godnat,    Kapitaill. 


VARRO 

Godnat,  Deres  Højhed. 


Cosmus  bort. 

Van-o  lægger  sig  tilbage  paa  Brixen  i  sin  forrige  Stilling. 
Tagtens  Fodtrin  hores  paany. 


MIDNAT 
UDENFOR  FÆNGSLET 


Prins  Cosums  kommer  ud  fra  Fæstningen.  Staaer  en 
Stund  og  seer  op  til  de  højtliggende  Gittervinduer.  Gaaer 
derpaa  bort  i  Retning  af  Slottet. 

Hans  Sind  er  i  Oprør  efter  Samtalen  med  Varro.  Hans 
Tanker  skrige  efter  Luft. 

I   Nattens  Mørke   hører  han   Stemmer  omkring  sig. 


STEMMER  FRA  SLOTTET 

Magten,  Magten,  fra  Fædrene  arvet, 

Magten   er  vor  I 

Allemandstarvet, 

Stormagtsbehovene 
røgtes  kun  sundt,  naar  de  skjottes  af  Lovene, 
Magten  har  bygget  af  viede  Sten 
og  hvælvet  til  høje,  ildfaste  Sale, 

trygge  mod  Tidernes  Men: 
Kirkens,  der  hviler  paa   Korstræets  Gren, 
Fvrstens,  der  runger  af  Guddommens  Tale. 

Jern  er  vor  Dragt,  og  Malm  er  vor  Saal, 
men  Guld  er  vor  Haands  Overflødigheds-skaal 
for  Alle,  der  Gud  og  os  i  Vold  sig  befale. 

STEMMER  FRA  MØRKET 

Frit  vil  vi  støbe  os, 

selv  vil  vi  døbe  os. 
Selv  vil  vi  forme  os  Menneskeæren, 
Kjærlighedsmaalet,  Salighedslæren. 

STEMMER  FRA  SLOTTET 

Læren  er  vor,  og  der  er  kun  den  ene. 

Gud  har  sat  Navn  under  Alt,  hvad  vi  mene ; 

derfor  er  Korset,  det  hvide,  det  rene. 

Tegn  i  vort  Flag. 
Magten  og  Retten,  af  Fædrene  grundet, 
lovstærk  og  gudstro,  med  Palmer  omvundet. 
Magten  og  Retten  er  vor  til  den  j^derste  Dag. 

STEMMER  FRA  MØRKET 

Flam  som  en  Fakkel,  hver  Draabe,  vi  bløde! 
Lys  som  en  Kjerte,  hver  Taare,  vi  øde! 
Hellig  er  Kvalernes  baalfødte  Vielse. 
Ild  er  Undfangelse,  Ild   er  Befrielse. 

STEMMER  FRA  SLOTTET 

Himlen  vil  græde  sin  djreste  Regn, 
kvæle  hver  Gnist  under  S3'ndflodens  Tegn. 


110 


STEMMER  FRA  MORKET 

Stofferne  skifte  i  evig  Forbrænding! 
Ild.  Du  er  Driften  i  Jordkuglens  Skjød. 
Livsevnens   Styrke.  Kræfternes  Spænding 

bunder  i  Glød. 
Ild.  Du   er  vor.  Du  er  Lyn,  Du  er  Gry! 
rummer  de  knitrende  Ravstraalers  Under. 
Ild.  Du  er  Regnbuens  Fredstegn   i  Sky, 
naar  Sejren  har  lægt  vore  Vunder. 

STEMMER  FRA  SLOTTET 

Evig  er  Aanden,  der  skrev  vore  Love, 
evigt  er  Løftet,  der  signed  vort  Ry; 
evig  vil   Himlen  vort  Retsbrev  forny 
og  give  Alverdens  Lidende  Ly 
hos  os,  at  de  trygge  kan  sove. 

STEMMER  FRA  MØRKET 

Tankerne  vaage,  Tankerne  vaage! 

Tusinde  Hamre  med  glødende  Næb 

gnistre  og  banke  i  vaandefuldt  Stræb 

under  Øjnenes  graadtændte  Laage. 

Trælleaag  knægte  os,  Hundereb  svide  os 
Aandedrag  —  Vaandedragl 
hør,  hvor  de  slide  os. 

Langsomt  vi  fægte  os.  bore  os,  vride  os 

ud  mod   den   blaanende   Da«". 


TREDIE  HANDLING 


NOGLE  UGER  SENERE 
AABEN  VEJ  I  BYENS  UDKANT 


En  højtliggende  Kirkegaard  ikke  langt  borte.  Floden  til 
den  anden  Side. 

Aften,  der  selv  efter  Solens  Nedgang  længe  holder  sig  lys. 

Vera  kommer  ud  fra  Kirkegaarden.  Prins  Cosmus  følger 
hende  i  nogen  Afstand  og  kommer  hende  efterhaanden 
nærmere.     Hans  Klædedragt  er  mørk  og  forsømt. 


Vera    naaer   en   Allé,    som    fører   ned    til    Floden.      Her 
indhentes  hun  af  Prinsen. 


COSMUS 

Min  Frøken,  stands  et  Øjeblik,  eller  tillad  mig 
blot  at  gaa  hundrede  Skridt  ved  Deres  Side. 

nærmere.  Tyve  Dage  i  Træk  har  jeg  nu  seet 
Dem  gaa  over  Kirkegaarden  der.  De  har  smj^kket 
hans  Grav  med  Deres  Fodtrin.  Blomster  turde 
De  ikke  bringe,  fordi  De  vil  leve  for  at  hævne 
ham. 

Einar  Christiansen.  8 

Min  Frøken,  vær  barmhjertig  mod  et  Menneske, 
der  sørger  over  den  Samme  som  De.  Jeg  talte 
med  ham  i  Fængslet.  Men  Bud  og  Hilsen  har 
jeg  ikke.     Det  behoves  ikke  mellem  os. 

VERA 

sagtner  sin  Gang 

COSMUS 

Ogsaa  jeg  er  gaaet  daglig  over  Graven  for  at 
styrkes  af  hans  Aand.  Nu  styrkes  jeg  ved  at 
se  paa  Dem.  De  har  hans  dybtblaa  Øjne,  hans 
kjækt-krusede  Haar  og  hans  faste  Mund. 

Kom.  Lad  os  følges  langs  med  Floden  her,, 
hvor  der  er  ensomt. 

VERA 

drejer  uvilkaarligt  ned  ad  den  Vej,  han  anviser 

De  følges  nu  en  Stund  i  Taushed  ad  en  skyggefuld  Sti, 
COSMUS 

Min  Frøken,  vær  barmhjertig  og  tal  til  mig, 
prøvende   —  for  Deres  Broders  Skyld. 

Deres  Øjne  modes  kort,  men  fast. 
COSMUS 

Fra  den  første  Dag,  jeg  saae  Dem,  er  De 
gledet   uafviseligt   ind  i  mit  Liv.     Da  min  Sorg 

drev  mig  ud  lil  Graven,  anede  jeg  ikke,  at  det 
var  Dem,  jeg  søgte.  Men  næppe  saae  jeg  Dem 
komme,  før  jeg  vidste,  at  det  var  for  Deres 
Skyld,  jeg  var  gaaet  derud  —  vidste  det  saa 
sikkert,  som  et  Barn  troer  paa  sin  Gud.  Og 
Deres  Billede  har  hvilet  i  mit  Øje  siden  den 
Dag.  De  er  der,  naar  jeg  lukker  det,  og  De 
er  i  min  vageste  Tanke  som  i  min  heftigste 
Smerte.  De  er  i  mit  Fodtrin,  fordi  de  alle  kun 
føre  mod  Dem.  Jeg  har  blandet  Taarer  med 
Dem.  Jeg  tilhører  Dem  i  uendelig  Vemod.  Der- 
for tal  til  mig. 

VERA 
uden  at  løfte  Blikket 
Jeg  har   ogsaa   lagt   Mærke   til  Dem.      Og  jeg 
har  tænkt  paa,  hvem  De  vel  kunde  være. 

COSMUS 

En  Officer  som  Deres  Broder. 

VERA 

De  saae  ham  i  Fængslet? 

COSMUS 
Jeg  var  den  sidste,   han  trykkede  i  Haanden. 

VERA 

griber  heftigt  hans  Haand  og  trykker  den 

COSMUS 


Tak. 


VERA 

Jeg    forstaaer,    at    De    maa   have   kjendt   ham 
nøje,  siden  De  veed,  han  har  en  Søster. 

COSMUS 

—  De  ligner  ham  meget. 

VERA 

Vi  blev  født  paa  samme  Dag. 

De  vandre  videre  i  Taushed. 

En  ung  Bonde  gaaer  dem  sjngende  forbi. 

RONDEN 
Den  Vedbend  har  ej  Blomster  og  intet  Farvespil, 

men  stærke  er  dens  Blade  og  brede. 
Hvad  højest  jeg  har  elsket,  den  varsomt  dækker  til 

som  Hænder,  der  vil  værne  og  frede. 

Farvel,  min  gamle  Moder,  der  Liv  og  Blod  mig  gav, 
jeg  kaldes  ud  i  Verden,  den  vide. 

Men  tro  den  stille  Vedbend  vil  vogte  din  Grav 
med  Rankerne  stærke  og  stride. 


Vera  er  standset. 

Sangen  laber  sig.    De  staa  begge  og  lytte  efter  den.    Deres 
Rlikke  modes  mildt,  og  de  sende  hinanden  et  stille  Nik. 

COSMUS 

Saa  er  De  ikke  vred,  fordi  jeg  talte  til  Dem? 

VERA 

gaaer  videre 

Han  sagde,  der  vilde  komme  Mange  for  at 
trøste  mig.     De  er  en  af  dem. 

COSMUS 

Jeg  er  en  af  dem,  hvis  De  vil  give  mig  Lov 
til  at  være  det. 

VERA 

Jeg  har  seet  det  paa  Dem,  at  De  bar  min 
Sorg,  at  ogsaa  De  var  under  den  store  For- 
tvivlelse. Og  det  har  trøstet  mig.  Ogsaa  De 
er  gledet  ind  i  mit  Liv,  og  jeg  sj^nes,  jeg  har 
talt  med  Dem  mange  Gange  før. 

Dog  ønsker  jeg.  De  havde  tiet.  Der  er  Uro 
i  Deres  Ord;  de  er  som  Lys,  der  vækker  En 
af  Drømme.  Det  var  skjønnere  før,  da  vi  mødtes 
i  Fjernhed  og  Løndom,  i  de  Tanker,  vi  bar  hos 
os  selv,  og  i  vore  tause  Taarer. 

COSMUS 

Saa  tier  jeg. 

VERA 

Men  De  har  talt.  Og  medens  De  talte,  saa 
var  det,  som  om  jeg  kom  til  et  fremmed  Land 
—  over  Havet.     Og  Vejen  tilbage  har  jeg  glemt. 

COSMUS 

Længes  De  tilbage? 

da  hun  tier.     Beder  De  mig  gaa? 

VERA 

Ja. 

COSMUS 
Men  imorgen? 

VERA 

Imorgen  sees  vi  igjen. 

COSMUS 

Og  tier?  —  Troer  De,  vi  kan  det? 

VERA 

stille 

Nej. 

COSMUS 

Nej. 

De  gaa  tause  et  Stykke. 
COSMUS 

Hvert  Skridt,  vi  gaaer,  forer  os  nærmere  sam- 
men. Og  tier  vi  nu,  og  selv  om  vi  ogsaa  kan 
tie  imorgen,  der  kommer  den  Dag,  hvor  Ordene 
vil  slroinme  over  vore  Læber  som  Taarerne  af 
de  Øjne,  der  ikke  længer  kan  bære  Hjertets  Fylde. 
For  vi  tænker  paa  hinanden,  naar  vi  ligger  vaagne 
inat,  og  vore  Tanker  har  kun  en  eneste  Længsel, 

den  at  tale.  Ingen  Mennesker  har  Mere  at  sige 
hinanden  end  vi  to.  Saa  vær  da  barmhjertig 
og  hør  paa  mig. 

VERA 

Tal  om  Varro. 

COSMUS 

Jeg  har  aldrig  mødt  en  Villie  som  hans.  Han 
var  solbrændt  af  Villie,  barket  af  Villie.  Han 
var,  som  Menneskene  var,  før  de  lærte  at  rødme. 

VERA. 

Ja,  ja.     De  har  kjendt  ham. 

COSMUS 

Han  troede  hverken  paa  Godt  eller  Ondt. 
Men  han  troede  paa  sig  selv,  som  Folk  i  Ur- 
skoven gjør  det. 

VERA 

Der  hører  vi  ogsaa  hjemme.  I  store,  stille 
Skove,  hvor  store  Fugles  Vingeslag  er  den  eneste 
Lyd.  Floden  og  jeg,  vi  taler  ofte  derom.  Den 
kommer  fra  de  samme  Skygger. 

COSMUS 

seer  paa  hende 

Ja,  den  Vej  er  det,  at  Floden  skal  føre  os. 
Indad  i  Landet,  opad  mod  Skovene. 

VERA 

Hvad  tænker  De  paa? 

COSMUS 

Jeg    tænker    paa    de   mange    Lig,    der    driver 
nedad  med  Strømmen. 

VERA 

—    Hvad   sagde   han   til   Dem,    da    De   sidste 
Gang  saaes? 

COSMUS 

Han    sagde,   at   han   troede   paa   et   Liv   efter 
dette  —  i  dem,  der  elsker  ham. 


VERA 

I  os. 

COSMUS 

Ja.     I  os. 

De  gaa  videre. 


Ved  en  Omdrejning  af  Vejen  sidder  et  Par  unge  Piger  i 
Græsset  ved  Floden  og  synger,  medens  de  binde  Kranse 
af  Straa. 


PIGERNE 

Den  hvide  Lyng  med  sit  ranke  Spir, 
der  staaer  og  længes  i  Dale  — 
fæst  den  i  Hat  og  sæt  den  i  Bryst, 
da  hører  Du  Sommeren  tale. 

Den  hvide  Lyng  under  Jomfrugran, 
saa  dybt  i  de  dybe  Skove! 
langt  maa  I  søge  og  langt  omsonst 
for  Lykken  tilsidst  at  love. 

Den  hvide  Lyng  .... 

Sangen  doer  hen. 

COSMUS 
At   gaa    med    Dem,    det   er   som    at   gaa    over 
Bjerge.    Intet  er  for  højt,  og  Solen  skinner  paa 
dem    alle.     De    er    som    den    Lykke,    der    aldrig 
gjør  træt. 

VERA 

Gjør  Lykken  træt? 

COSMUS 

Har  De  aldrig  været  Ij^kkelig,  siden  De  spørger? 

VERA 

svarer  ikke;    og  da  han   paany  vil  tale,    betyder  hun  ham, 
at  hun  beder  ham  tie 


De   gaa    tause   ved    hinandens    Side,    indtil  hun  standser 
udenfor  sit  Hjem,  et  lille  Hus  ved  Floden. 


VERA 

Godnat.     Her  boer  jeg. 

COSMUS 

Her? 

VERA 

Ja.     Nu  har  De  fulgt  mig  hjem. 

COSMUS 

Tak.  fordi  jeg  maatte. 
Vi  sees  imorgen? 

VERA 

Paa  det  samme  Sted. 

COSMUS 

Jeg  gaaer  den  samme  Vej  tilbage  og  tænker 
det  Samme  om  igjen,  hvert  Ord,  vi  har  talt. 
Og  jeg  kommer  her  forbi  endnu  en  Gang  iaften. 

VERA 

Jeg  ligger  vaagen  og  horer  Deres  Skridt. 

COSMUS 

Godnat.     Nu  gaaer  jeg  opad,  mod  Skovene. 
Han  trykker  hendes  Haand  og  gaaer  fra  hende. 


VERA 

staaer  et  Øjeblik  taus  og  seer  efter  ham,    pludselig  hgbleg. 

Saa  udstøder  hun  et  kort.   halvkvalt  Skrig  og  gjør  et  Skridt 

imod   ham 


COSMUS 

vender  sig 

De  stirre  paa  hinanden. 

COSMUS 

Hvad  fejler  Dem?  mod  hende.  For  Guds  Skyld  — 

VERA 

forfærdet  . 

For  Guds! 

COSMUS 
bøjer  sig  imod  hende 

Elskede  — 

VERA 
løfter  Haanden 

Gaa.     Eller  jeg  slaaer  Dem. 

COSMUS 
viger  tilbage 

VERA 

Jeg  er  forraadt.     De  er  ikke  en  af  Vore.    De 
kjender  ikke  Tegnet. 

COSMUS 

Tegnet? 

VERA 

Vogt  Dem!  vogt  Dem  nu! 
COSMUS 

Hør  mig  — 

VERA 

Hvem  er  De?  —  Hvem  er  De? 

COSMUS 


Prins  Cosmus. 


VERA 

gjenkj ender  ham.  staaer  som  forstenet 

COSMUS 

—  som  gjerne  vilde   givet   sit  eget  Liv  for  at 
frelse  Deres  Broders. 

VERA 

slaaer  Hænderne  sammen  over  sit  Hoved 

Prins  Cosmus! 

Hun  styrter  i  vild  Flugt  ind  i  Huset. 

COSMUS 

vil  fol^e  efter,  men  standses  af  den  laasede  Dør 


Da  Natten  bliver  mørk  og  Stjernerne  tændes,  staaer  han 
der  endnu. 

Omsider  gaaer  han  langsomt  den  samme  Vej  tilbage. 


NÆSTE  DAG 
PAA  SLOTTET 


En  Del  Herrer,  som  have  deltaget  1  Taflet,  bevæge  sig 
rygende  og  kaff"edrikkende  gjenneni  Salonerne.  Der  sam- 
tales dæmpet  og  trykket,  med  idelige  Øjekast  til  Fyrstens 
private  Gemak,  hvor  Fj-rsten  og  Førsteministeren  sidde  i 
dvb  Samtale  for  lukkede  Døre. 


Fyrsten  er  bleg,  tager  sig  hj'ppigt  over  Øjnene  og  ryger 
nervøst.  Ministeren  er  i  en  stærk  Ophidselse,  som  han 
forgjæves  søger  at  bekæmpe. 


MINISTEREN 

Men    naar    Sagen    er    urokkelig    afgjort,    som 

Deres  Majestæt  behager  at  udtrykke  Dem,  er  jo 

al  \ådere  Tale  overflødig.    Der  staaer  da  kun  een 

Ting  tilbage  for  mig:  at  indgive  min  Demission. 

FYRSTEN 

Deres  Excellence  vil  ikke  være  blind  for,  at 
Deres  Tilbagetræden  i  dette  Øjeblik  desavouerer 
min  Politik  paa  en  Maade,  jeg  umuligt  kan  ønske. 

MINISTEREN 
Min  Begjæring  om  Afsked  kan  dog  neppe 
komme  overraskende  for  Deres  Majestæt.  Jeg 
har  gjentagne  Gange  loyalt  og  uskrømtet  udtalt 
mine  Betænkeligheder  ved  det  efter  mit  Skjøn 
overflødige  og  derfor  urigtige  Skridt,  som  Deres 
Majestæt  har  foretaget  overfor  hans  Højhed 
Prins  Constantin. 

FYRSTEN 

Og  jeg  troer,  at  det  Skridt  er  det  klogeste  og 
betydningsfuldeste,  jeg  har  vovet  under  hele  min 
Regering. 

MINISTEREN 

Der  ligger  i  det  en  Indrømmelse  af  tidligere 
Uret  hos  den  Regering,  Deres  Majestæt  har  taget 
i  Arv,  og  hvis  levende  Repræsentant  jeg  endnu 
er.  Det  er  mig  umuligt  at  underskrive  denne 
Indrømmelse. 

FYRSTEN 

Saae  Deres  Excellence  da  hellere,  at  Regeringen 
faldt  paa  sin  Uret? 

MINISTEREN 

Regeringen  har  altid  og  ubetinget  Ret,  Deres 
Majestæt. 

FYRSTEN 

med  stor  Heftighed 
Og    hvis    nu  Varro    havde  skudt  mig  ned,    og 


127 


et  Oprør  var  brudt  ud?  hvad  saa?  hvem  kunde 
saa  borget  for  Følgerne? 

Min  Farbroders  Parti  er  ikke  stort,  men  det 
er  stærkt.  Og  Constantin  er  elsket  af  Folket. 
Nu  er  han  vundet  for  min  Sag.  Nu  er  Riget 
reddet  for  min  Søn. 


MINISTEREN 

Og  for  Prinsens  konstitutionelle  Reformer. 

FYRSTEN 

De  er  en  kortsynet  Mand,  Deres  Excellence. 
Lad  min  Fætter  først  se  Magten  og  dens  Ansvar 
paa  nært  Hold,  ikke  blot  i  sine  Drømme,  og 
jeg  skal  tage  meget  fejl,  om  han  ikke  frivillig 
bøjer  ind  i  vort  Spor.  Jeg  beder  Dem  bemærke, 
at  jeg  siger  vort. 

MINISTEREN 

De  kjender  neppe  hans  Højhed  til  Bunds, 
Deres  Majestæt.  Og  De  kjendte  ikke  hans  Fader, 
som  jeg  har  kjendt  ham.  Han  var  farligere  for 
Dynastiet  end  hele  det  oprørske  Parti.  Og  man 
begik  sikkert  ikke  nogen  Uret  ved  at  jevnføre 
ham  med  det.  Var  det  lykkedes  ham  at  drive 
sit  forræderske  Statskup  igjennem,  saa  var  vi 
med  det  Samme  gledet  ud  i  en  storpolitisk 
Krise,  som  for  lange  Tider  vilde  hemmet  al  fri 
og  sund  Udvikling  her  i  Landet.     Jeg  beder  til 

Gud,  at  Deres  Majestæt  ikke  nu.  under  disse 
nerveoprivende  Forhold,  maa  fristes  til  at  ud- 
sætte os  for  en  lignende. 

FYRSTEN 

seer  et  Øjeblik  paa  ham 
Har  Deres  Politik    kunnet   skjærme    mit    Hus, 


Deres  Excellence 


MINISTEREN 

rejser  sig 

Og  troer  Deres  Majestæt,  at  Prinsens  vil  for- 
maa  det?  —  Konstitutionelle  Sj^mpathier  hos 
Regeringen,  nu,  vil  kun  3'derligere  svække  dens 
Stilling  gjennem  nye  Konflikter. 

Deres  Majestæt  undskylder,  at  jeg  gaaer  op 
og  ned. 

Et  Folk  som  vort,  saa  umodent,  saa  lunefuldt, 
saa  vankundigt,  kan  kun  stjTes  af  een  Villie. 
ikke  af  Hundreder.  Det  maa  holdes  i  Jernbaand. 
Det  maa  slaves  ned.  Og  det  er  lykkeligst  ved 
at  blive  det.  Thi  den  største  Vildfarelse  her 
paa  Jorden,  det  er  den,  at  Mennesker  blive 
lykkelige  ved  at  tænke  selv  og  handle  frit. 
Tvertimod.  Svøben  —  det  er  Slægtens  eneste 
sande  Velgjører.  Giv  dem  fri,  og  de  vil  tigge 
om  Svøben.  De  vil  bygge  en  Stige  til  Himlen 
og  hente  den  ned  i  Triumf. 

Kort  Stilhed. 

FYRSTEN 

Har  Deres  Excellence  læst  Bladene  for  den 
sidste  Uge? 

MINISTEREN 

Der  er  Intet  at  erindre. 

FYRSTEN 

Det  staaer  mellem  Linierne  altsammen. 

MINISTEREN 

Hvilket? 

FYRSTEN 

Folket  har  ingen  Tillid  til  Regeringen. 

MINISTEREN 

Jeg  er  aldrig  stærkere,  Deres  Majestæt,  end 
naar  jeg  angribes  mest. 

Ny  Stilhed. 

FYRSTEN 

læner  sig  træt  tilbage  i  sin  Stol 

Forstaaer  De  da  ikke  — ! 

Constantins  ærlige  Øjne  gjør  mig  godt.  Jeg 
føler  mig  trj^g,  naar  han  sidder  hos  mig  i  min 
Vogn. 

MINISTEREN 

med  et  svagt  Buk 
Jeg  forstaaer,  at  her  er  Tale  om  noget  Andet 
Einar  Christiansen.  9 

end  Politik.    Og  saa  er  min  Rolle  ganske  natur- 
ligt spillet  til  Ende. 

FYRSTEN 

en  Kjende  opfarende 

Det  er  et  stort  Ansvar,  De  tager  paa  Dem, 
Deres  Excellence.  Prins  Constantins  Indtræden 
i  Regeringen  bliver  dobbelt  betj'dningsfuld,  naar 
De  trækker  Dem  tilbage.  Det  burde  Deres 
Excellence  betænke.  Ligesom  De  ikke  burde 
være  i  Tvivl  om,  hvad  jeg  ønsker. 

MINISTEREN 

Jeg  fastholder  min  Begjæring  og  beder  Deres 
Majestæt,  at  min  Ansøgning  allernaadigst  maa 
bevilliges  i  den  nærmeste  Fremtid. 

FYRSTEN 

vinker  med  Haanden,  koldt  og  afvisende 

Gud  befalet. 

Ministeren  forlader  Gemakket. 


I  Værelset  udenfor  staa  nu  Hofchefen,  Generalen,  Bispen 
og   Prins   Cosmus  i  en  Gruppe  for  sig. 

Da  Ministeren  kommer  ud  fra  Fyrsten,  horer  al  Sam- 
tale pludselig  op.  Man  folger  ham  med  Øjnene,  medens 
han,  hilsende  kort  og  flygtigt  til  alle  Sider,  gaaer  gjennem 
Salen. 

HOFCHEF 
hviskende 

Saae  De,  mine  Herrer?  —  hans  Excellence 
var  yderst  echaufferet.  Der  er  desværre  ikke 
længer  nogen  Tvivl. 

BISP 
sukkende 

Ak  ja  ja  ja.     Her  er  Meget  forandret. 


COSMUS 

er  efter  Ministerens  Bortgang  gaaet  ind  til  Fyrsten 

BISP 
seer  efter  ham 
Hans  Højhed  kom  sent  — 

HOFCHEF 

Hans  Højhed  har  ikke  viist  sig  ved  Hoffet 
siden  Ulykkesdagen.  Først  idag,  da  hans  Majestæt 
personlig  sendte  ham  Bud  — 

BISP 

Ja,  jeg  har  jo  nok  hørt  det.     Hm.     Hm. 

kniber  Øjnene  sammen. 

Man  siger,   at  Brødrene  —  de  enes  nok  ikke. 

HOFCHEF 

trækker  paa  Skuldrene 

Det  seer  saaledes  ud. 

9* 

BISP 

Og  nu  er  det  jo  Broderen  baade  tidlig  og 
silde.     Rigsværgen.     Hm. 

Jeg  hørte  endogsaa  —  men  det  maa  Generalen 
jo  kunne  oplj^se  —  man  paastaaer  for  bestemt, 
at  Garden  imorgen  skal  aflægge  Ed  til  Prins 
Constantin. 


GENERAL 

indrømmende 


Ja 


BISP 

Men  Gud  staa  os  bi!  Det  seer  jo  ud,  som  vor 
kjære   Majestæt  vilde   fejre  sin  egen  Begravelse. 

HOFCHEF 

Han  er  bange  for  en  Gjentagelse.  Han  tænker 
ikke  paa  Andet. 

Naa.  De  retslige  Undersøgelser  egner  sig  jo 
heller  ikke  til  netop  at  berolige. 

GENERAL 

med  affejende  Applomb 
Der   er  ingen  Medskj^ldige.     Varros  Appel  til 
de  Tusinder,  som  stod  bag,  bør  fornuftigvis  be- 
tragtes   som    et    Udslag  af  slet  og  ret  Storheds- 
vanvid. 

HOFCHEF 

Det  er  der  Ingen,  som  troer. 

BISP 

Det  er  der  Ingen,  som  troer. 

GENERAL 

Saa  meget  des  større  er  Regeringens  Pligt  til 
officielt  at  slaa  det  fast  som  et  positivt  Resultat. 

HOFCHEF 

med  et  forsigtigt  Smil 

Jeg  havde  imorges  en  længere  Konference 
med  hans  Excellence  Førsteministeren.  Han  kom 
med  et  Forslag. 

GENERAL 

Hm  -? 

HOFCHEF 

—  at  gjøre  Prins  Constantin  til  Formand  i 
den  hemmelige  Kommission. 


GENERAL 

forskrækket 

Hys ! 

BISP 

uforstaaende 
Troer  De,  det  kunde  hjælpe? 


GENERAL 

seer  sig  om 

For  Himlens  Skjdd  — 

Prins  Constantin  er  kommen  fra  Forværelset.    Han  nær- 
mer sig  Gruppen. 

CONSTANTIN 

Man    sagde  mig,   at  min  Broder  var  seet  her 
paa  Slottet? 

HOFCHEF 

meget  imødekommende 

Prins  Cosmus  har  en  lille  privat  Audiens  efter 
Taflet.     Egenhændig  Tilsigelse,  Deres  Højhed. 

CONSTANTIN 

trækker  sig  tilbage  i  Retning  af  Fyrstens  Gemak 

BISP 

seer  efter  ham 

Statelig  Skikkelse.    Myndigt  Organ.    Veed,  hvad 
han  vil. 

Ak  ja  ja  ja.    Her  er  Mangt  og  Meget  forandret. 


Lidt    efter   aabnes    Doren   til  Fyrstens    Gemak,    og  Prins 
Cosmus  træder  ud. 


CONSTANTIN 

standser  ham 
Cosmus  — 

I  tre  Uger  har  jeg  nu  søgt  Dig  hver  Dag  paa 
de  forskelligste  Tider  — 

COSMUS 
Har  Du  Noget  at  sige  mig? 

CONSTANTIN 

Lad  OS  gaa  ind  i  Kabinettet. 


Brødrene,  hvis  Møde  har  været  Gjenstand  for  nysgjerrig 
Opmærksomhed  hos  de  Tilstedeværende,  gaa  ind  i  et  Side- 
værelse. 


Her  kaster  Prins  Cosmus  sig  i  en  Stol  med  et  træt  og 
ligegyldigt  Udtrj'k,  medens  Prins  Constantin  bliver  staaende 
foran  ham. 

CONSTANTIN 

indtrængende 

Hvorfor  nægter  Du  at  tage  imod  mig?  Jeg 
søger  Dig  om  Dagen,  fordi  jeg  om  Natten  ligger 
vaagen  af  Angst  for  dit  Liv. 

COSMUS 

seer  op  og  ned  ad  ham 

Det  klæder  Dig. 

CONSTANTIN 


COSMUS 


Hvilket? 
Liberiet. 

CONSTANTIN 

en  Smule  heftig 
Cosmus  — 
tager  sig  i  det  og  sætter  sig.    Lad   OS   tale    roligt  O^ 

aabent    sammen.       Der    er    ikke    sund     Sans 
denne  Tvist. 


136 

COSMUS 

Altfor  megen,  desværre. 

CONSTANTIN 
efter  kort  Toven 

Veed  Du,  hvad  der  er  skeet? 

COSMUS 

Skeet? 

CONSTANTIN 

Hvad  Paul  har  tilbudt  og  opfyldt? 

COSMUS 

Hvad  kalder  Du  opfyldt? 

CONSTANTIN 

At   han    har  aabnet  Vej  for  Faders  Sag  gjen- 
nem  mig  som  Rigets  Værge. 

COSMUS 

Og  den  Mulighed  troer  Du  paa? 

CONSTANTIN 

Jeg  har  ingen  anden. 

COSMUS 

Og  hvis  Paul  døer  Straadød  om  halvhundrede 
Aar? 

CONSTANTIN 

Saa  har  jeg  beredt  Vejen  for  min  Søn. 

COSMUS 
Og  hvis  han  ikke  staaer  fastere  mod  Fristelsen 
end  jeg? 

CONSTANTIN 

Saa  vilde  hans  Faders  Lænker  dog  ikke  kunne 
redde  ham. 

De  sidste  Repliker  ere  faldne  heftigt  og  haardt.  Cosmus 
rejser  sig  og  gaaer  op  og  ned. 

Taushed. 
COSMUS 

Troer  Du  ikke,  vi  gjør  bedre  i  at  snakke  om 
Ingenting? 

CONSTANTIN 

springer  op 

Seer  Du  det  da  ikke?  Der  er  ingen  Mening 
i  Lænkerne  mere,  ingen  Mulighed  i  dem.  De 
vilde  klirre  om  mine  Hænder  som  Bjælder  og 
Gøgl.  Jeg  maa  gribe  til,  naar  han  byder  mig 
en  ærefuld  Fred,  hvor  klamt  saa  hans  Haand- 
tryk  end  er  mig.  Det  lille  Martyrium  er  lukket 
for  mig,  siden  et  større  har  aabnet  mig  sin  Dør. 

COSMUS 
Et  større? 

CONSTANTIN 

Ja,  et  uendelig  større.  Just  fordi  det  har 
Skinnet  imod  sig  og  seer  ud  som  en  Gunst. 

standser  foran  ham.      Forstaa    dog    dette.      Og   for- 

staa,  at  her  ligger  ogsaa  et  Livsværk  for  Dig. 

COSMUS 

For  mig? 

CONSTANTIN 

For    Dig,    som   har   Folkets    og   F3Tstens   Øre 
mer  end  nogen  Anden,  siden  Du  reddede  hans  Liv. 


COSMUS 
fra  ham 

Mind  mig  ikke  om  det  Forfærdelige. 


COxNSTANTIN 

lægger  sin  Haand  paa  hans  Skulder  og   tvinger  ham  til  at 
se  paa  sig 

Cosmus.     Nu  kan  Du  sone. 


COSMUS 

Sone? 

CONSTANTIN 

mildt  og  vægtigt 

Haand  i  Haand  med  mig  kan  Du  gjøre  det 
ved  at  lede  Paul  ind  i  Faders  Spor.  Og  Mulig- 
heden er  der,  nu,  hvor  han  er  angst  for  at 
handle  og  angst  for  at  hade  og  helst  lader 
Andre  tænke  for  sig. 

Der  er  et  Livsværk  her  for  os  begge. 

COSMUS 

Jeg  troer  ikke  paa  det,  hverken  paa  mit 
eller  dit. 

møder  roligt  hans  Blik.  Ilden  i  Jorden  kan  ikke 
slukkes. 

CONSTANTIN 

slipper  ham 

Ilden  i  Jorden? 

COSMUS 

Ja.  Disse  Mennesker  er  som  Ilden  i  Jorden. 
Og  den  besværger  I  ikke,  hverken  Paul  med  sit 
Scepter  eller  Du  med  dine  Fribreve. 

CONSTANTIN 

Forklar  Dig.     Hvad  mener  Du? 

COSMUS 

Den    Klode,   vi   træder   paa,   har   havt   mange 

Former,  før  den  stivnede  i  sin  nuværende.     Og 

den    kan   faa    fler  endnu,  naar  Ilden  bryder  ud 

gjennem  Skorpen   og   tænder  Glasuren  i  Brand. 

CONSTANTIN 

Saa  gaaer  hele  Slægten  til  Grunde. 

COSMUS 

Saa  sejrer  den  Flok,  som  har  Evighedsgnisten 
i  sig. 

CONSTANTIN 

Den  har  vi  vel  alle. 

COSMUS 

Vi  troer  det,  fordi  vi  er  opdragede  til  at  tro 
det.  Men  i  de  fleste  af  os  er  Gnisten  slukt. 
Kun  Skinnet  er  tilbage. 

CONSTANTIN 

Men  disse  Mennesker  —  de  har  den? 

COSMUS 

Ja. 

CONSTANTIN 

Hvorfor? 

COSMUS 

Fordi  de  lever  og  lider  og  doer  for  den 
Slægt,   der  skal  komme. 

CONSTANTIN 

Gjør  vi  andre  ikke  det? 

COSMUS 
med   stærk  Haan 

Vi !  —  Vi  skaber  os  Guder  af  Fædrenes  Synder. 

CONSTANTIN 

Forsvarer  Du  disse  Stimænd? 

COSMUS 

Deres  Midler  er  ikke  værre  end  vore  egne. 
Glem  ikke  Krigsministerens  nye  Kanoner. 

CONSTANTIN 

Men  deres  Maal  —  ? 

COSMUS 

Deres  Maal  — 

CONSTANTIN 

afbryder 

—  er  i  bedste  Fald  en  afsindig,  barnagtig  Utopi. 

COSMUS 

stilfærdigt 

Maaske. 

Men  dette  Umulige,  hvad  er  det  Andet  end 
din  egen  Bog  om  Riget,  der  bj^gges  paa  Tillid 
mellem  Mennesker?  hvad  er  det  Andet  end  de 
Former  for  Samvær,  som  vi  alle  drømmer  os 
ud  i,  naar  det  ædleste  og  blideste  er  op  i  os?  — 
Jorden  som  en  hellig,  altrummende  Favn,  hvor 
Fred  og  Frihed  er  Livets  eneste  Vilkaar. 

stærkere.  Og  derfor  vil  der  evig  strømme  nye 
Rekruter  til  deres  Hær,  og  Ingen  vil  kunne 
standse  dens  Tilvæxt. 

CONSTANTIN 
med  et  pludseligt  Udbrud 
Cosmus  —  hvad  sagde  Varro  til  Dig  i  Fængslet? 

COSMUS 

smiler 

For  mig  kan   Du  være  rolig.    Jeg  gaaer  rundt 
og  slaaer  Pistoler  ud  af  Haanden  paa  Folk. 


En   Lakaj  fra   det  tilstødende  Væreise. 

LAKAJ 
til  Constantin 

Hans    Majestæt    har    gjentagne    Gange    spurgt 

efter  Deres  Højhed. 

bort. 

COSMUS 

seer  smilende  efter  Lakajen 

Kort  Taushed. 

COSMUS 
Ja,    Constantin.       Saa    skilles    vore    Veje    for 
anden  Gang  i  vort  Liv. 

CONSTANTIN 

Skilles? 

COSMUS 

Jeg  rejser  bort.     For  lang  Tid. 

CONSTANTIN 

Hvorhen? 

COSMUS 

Ud.     Til  et  Sted.  hvor  der  er  Fred. 


143 


CONSTANTIN 

Den  ønsker  jeg  Dig  af  mit  inderste  Hjerte. 

CO  SM  u  s 
Lev  vel. 

CONSTANTIN 
rækker  ham  Haanden 

Lad  OS  skilles  som  Venner.    Og  gid  vi  aldrig 

maa  mødes  som  Fjender,  Gosmus. 

Lev  vel. 

Prinserne  bort  til  forskellige  Sider. 


AFTEN 
HOS  VERA 


Halvmørkt. 

Vera  i  Samtale  med  Gregor,  en  af  Vidnernes  Øverster,  en 
ældre  kraftig  Mand  med  hvidt  Haar  og  Skjæg. 

Vera  sidder  hensunken  med  den  venstre  Haand  om 
Øjnene.      Gregor  staaer  foran  hende. 


GREGOR 

Men  naar  Varro  Intet  havde  sagt  ham,  hvor- 
fra vidste  han  da,  hvem  Du  var? 

VERA 

Han  har  kunnet  se  det  paa  mig. 

GREGOR 

Jo  mer  Du  fortæller,  des  mindre  forstaaer  jeg. 

VERA 

Og    jeg    gaaer    fra    Forstanden    af    at   gruble 
derpaa. 

GREGOR 

sætter  sig  hos  hende 

Prøv  at  samle  det  Hele,  og  siig  det  saa  klart 
og  saa  ærligt,  Du  kan. 

VERA 
uden  at  forandre  Stilling 

Den  første  Gang,  jeg  gik  over  Kirkegaarden, 
stod  han  ved  Graven.  Han  støttede  sig  til  sin 
Stok  og  saae  ind  over  Byen.  Man  kan  se  langt 
fra  Graven  der.  Hans  Øjne  var  uden  Udtryk 
og  hans  Ansigt  blegt  som  et  Menneskes,  der 
ikke  faaer  Søvn.  Hans  Holdning  var  saa  lidende, 
at  det  gav  et  Ryk  i  mig  af  Smerte.  Jeg  standsede 
en  Sekund.  Han  havde  ikke  seet  mig,  men  nu 
vendte  han  sig  om,  og  vore  Øjne  mødtes  i  et 
hmsnart  Glimt.  Jeg  saae,  at  hans  var  blaa  og 
skjønne.  Saa  gik  jeg  hastig  videre.  Men  ved 
Kirkegaardsporten  vendte  jeg  mig  om.  Han  stod 
endnu    oppe   ved  Graven    og  stirrede  efter  mig. 

Siden  mødtes  vi  daglig.  Enten  stod  han  ved 
Graven,  eller  han  sad  paa  en  Sten  der  i  Nær- 
heden. Og  hver  Dag  mødtes  vore  Øjne.  Og 
jeg  syntes  bestandig,  at  hans  Holdning  blev 
rankere,  hans  Miner  fastere.  Stundom  fulgte 
han  tøvende  efter  mig.  Men  han  talte  først  til 
mig  igaar. 

Jeg  kan  ikke  forklare  Dig  det,  Gregor;  men 
siden  jeg  saae  ham,  saa  er  det,  som  han  hører 

Einar  Christiansen.  10 

mit  Liv  og  min  Evighed  til.  Alt  mit  Arbejde 
har  ligget  urørt  siden  Mødet  med  ham.  Og  jeg 
har  ikke  savnet  det.  Jeg  har  tilbragt  tre  Uger 
med  Hænderne  i  Skjødet.  Og  da  han  talte  til 
mig  igaar,  saa  var  det  mine  egne  Tanker,  han 
gav  Ord.  Vi  mødtes  i  hvert  eneste  et  som  to 
Stemmer  til  den  samme  Melodi.  Og  da  han  saa 
sagde,  at  han  vidste,  hvem  jeg  var,  saa  maatte 
jeg  jo  tro,  han  var  en  af  Vore. 

seer  op,  rejser  sig.  Men  ingen  Dodskval  kan  over- 
gaa  min  Rædsel,  da  han  rakte  mig  Haanden  til 
Godnat,  og  jeg  saae,  han  kjendte  ikke  Tegnet. 

Hun  gaaer  op  og  ned  i  Bevægelse. 
Taushed. 

GREGOR 

Har  Du  seet  ham  idag? 

VERA 

Nej. 

GREGOR 

Men  Du  venter  ham? 

VERA 

Ja.    Naar  det  mørknes.    Han  har  skrevet  mig  til. 

GREGOR 
Skrevet  —  ? 

VERA 

Brevet  laa  iraorges  skudt  ind  under  min  Dør. 
GREGOR 

Og  Du  vil  —  ? 

VERA 

lidenskabeligt 

Ja.  Jeg  vil  vide  —  —  Jeg  vil  ind  i  hans 
Hemmelighed  nu. 

GREGOR 

rejser  sig 

Af  Vellyst  har  han  søgt  Dig,  af  raat  Begjær, 
ikke  for  Andet. 

VERA 

ryster  stille  paa  Hovedet 

Saa  havde  han  talt  den  første  Dag,  ikke  ventet 
i  tyve. 

GREGOR 
seer  ømt  og  længe  paa  hende 

Vera.  Jeg  har  kjendt  Dig,  fra  Du  blev  født. 
Og  jeg  elsker  den  Kvinde,  Du  er  blevet,  som 
jeg  elskede  din  Moder.  Den  eneste  Stump  Him- 
mel, jeg  har  seet  i  mit  Liv,  bærer  Dig  og  hende 
som  Stjerner.  Lad  mig  bevare  den  Himmel  klar, 
indtil  jeg  døer. 

tager  hendes  Haand.  Følg  hjem  med  mig,  før  lian 
kommer. 

VERA 
tager  Haanden  til  sig  og  siger  stolt  og  urolig 

Jeg  kan  ikke,  Gregor.  Jeg  maa  igjennem 
dette.  Det  er  mægtigere  end  jeg  selv.  Det 
gjælder  Liv  og  Død  for  mig,  endelig  en  Gang, 
og  maaske  blot  denne  eneste  Gang  i  mit  Liv. 
Og  ikke  for  mig  alene,  for  Jer  alle  kanhænde, 
for  den  Slægt,  der  skal  fødes,  den  Tid,  der  skal 
komme.  Der  er  over  mig  idag  en  isnende  Jubel, 
som    om    Menneskers    Skjæbne    var    lagt    i    min 

Haand. 

Hun  gaaer  heftigt  op  og  ned.    Han  følger  hende  med  Blikket. 

Taushed. 
GREGOR 

Tør  Du  ogsaa,  Vera? 

VERA 

Vilde  han  røbe  mig,  saa  havde  han  gjort  det. 

GREGOR 
Saa  lov  mig  kun  Et  — 

VERA 

Jeg  lover  Dig  ham  —  død  eller  levende. 

GREGOR 
Og  jeg  holder  dit  Løfte,  hvis  Du  selv  ikke  kan. 

VERA 

møder  dristigt  hans  Blik,    gaaer  derpaa  fra  ham;    standser 

lidt   efter    foran   et   Vindue,    hvor   hun   bliver   staaende    og 

seer  ud 


GREGOR 

betragter  hende  ufravendt 

Der  er  stille  en  Stund. 

VERA 

drejer  omsider  Hovedet,  pint  af  hans  Blik 

Nu  falder  Mørket.     Du  maa  gaa. 

rækker  ham  Haanden.     Godnat. 

GREGOR 

halvt  truende 

For  Livs  og  Døds  Skyld. 

VERA 

svarer  roligt 

Til  den  Navnløses  Ære. 

Gregor  bort. 


Vera    gaaer    urolig    op    og    ned,    standser    ofte    lyttende. 
Hun  vil  tænde  en  Lampe,  men  undlader  det. 


VERA 

Jeg  skulde  tiet.     Jeg  skulde  baaret  det  alene. 
Saa  maatte  Alt  være  kommet,  som  det  vilde! 

vrider  Hænderne,  staaer  og  stirrer. 

Har  noget  Menneske  lidt  paa  Jorden,  som  jeg 
lider  idagl 

Faders  Lænker  og  Moders  Heltemod  og  Varros 
Død  —  det  er  altsammen  kommen  saa  langt  bort 
fra  mig,  som  om  jeg  aldrig  havde  oplevet  det. 
Minderne  om  dem  er  som  dødt  Kjød.  Jeg  stikker 
i  dem.     De  smerter  og  bløder  ikke  længer. 

Men  tænker  jeg  paa  ham,  saa  er  det,  som 
om  der  faldt  Ild  ned  fra  Himlen,  saa  risler  det 
med  Smerter  gjennem  hele  mit  Legeme,  og  mit 
Hjerte  svulmer  af  vild  Graad. 

Hvad  vil  han?  hvad  tænker  han  paa?  hvad 
sørger  han  over?  —  Han  er  som  den  Fremtid, 
vi  higer  efter  at  kjende. 

Jeg  kunde  dræbe  for  hans  Skyld,  do  for  hans 
Skyld  -! 

Og  den  Mand  har  jeg  givet  i  Gregors  Hænder! 

Hun  kaster  sig  paa  Gulvet  i  Fortvivlelse. 

Inat  kom  han  ridende  imod  mig  paa  en  Strids- 
hest. »Kom  op  til  mig,«  sagde  han  —  »lad  mig 
løfte  Dig  op.«  Og  han  bandt  mig  til  dens  Ryg, 
og  hans  Arm  laa  om  mit  Liv,  og  vi  foer  ind  i 
Mørket  sammen.  Ind  i  hans  Øjne.  Ind  i  hans 
Hemmelighed. 

Hun  ligger  længe  taus.  Saa  rejser  hun  Hovedet  og 
smiler. 

—  —  »De  er  som  den  Lj^kke,  der  aldrig  gjør 
træt  —  — « 

Nu  horer  hun  en  kaldende  Lyd  udenfor.  Hun  farer 
sammen,  springer  op  og  lytter. 

Da  Lyden  gjentager  sig,  gaaer  hun  hurtigt  ud. 


151 


Lidt  efter  kommer  hun  tilbage. 
Prins  Cosmus  følaer. 


Vera  stiller  sig  saa  langt  fra  Døren  som  muligt  og  be- 
tragter ham  bleg  og  skjælvende,  men  rank  og  med  lysende 
Øjne. 


Cosmus   bliver   staaende    lige   indenfor   Doren,    som  han 
lukker,  og  møder  roligt  hendes  BUk. 


Taushed. 
COSMUS 

Troer  De  mig? 

VERA 

Jeg  har  jo  lukket  Dem  ind. 

COSMUS 

nærmere 

De  er  ikke  Menneske,  hvis  De  ikke  troer  mig. 

VERA 

Vi  er  alene.     Her  kommer  Ingen  inat. 

COSMUS 

sætter  sig 

Saa  lad  mig  hvile  mig  hos  Dem.  Jeg  er  død- 
træt af  Forventning.  Denne  Dag  har  været  den 
længste  i  mit  Liv. 

VERA 


Ogsaa  i  mit. 


COSMUS 

Jeg  sad  længe  ved  Floden  igaar  Aftes  og  talte 
med  den  om  Dem.  Om  Skovene,  den  kom  fra, 
hvor  De  har  levet  som  Barn.  Jeg  saae  Dem 
for  mig  i  den  store  grønne  Kirke.  Hele  Deres 
Barndom  tog  jeg  op  i  mit  Sind.  Alle  Deres 
Minder.  Og  jeg  svaledes  af  dem,  som  man 
svales  af  dybe,  stille  Skjgger. 

Og  min  Kjærlighed  til  Dem  blev  som  Skovene 
deroppe,  en  stor,  grøn  Kirke,  der  bredte  sig 
over  mig,  hvor  jeg  kunde  aande  let  og  tænke 
rent  og  stille. 

Siia  mia  Deres  Navn. 


VERA 

der  ikke  har  rort  sig,  men  slaaet  Øjnene  ned,  medens 
han  talte 

Vera. 

COSxMUS 

Vera. 

Hun  bliver  urolig  under  hans  Blik  og  giver  sig  til  at 
gaa  op  og  ned. 

VERA 

Jeg  tænkte  ogsaa  paa  Dem  inat.  Men  det 
var  andre  Tanker.  Vaandefuld  Vaagen,  fredløs 
Hjerteangst,  Time  efter  Time.    De  drog  mig  som 

en  sugende  Kløft,  som  mørke  Strømme.  Jeg 
saae  mig  selv  som  et  af  de  Lig,  der  driver 
nedad  med  Strømmen. 

Og  Dagen  gryede.  Som  en  stor  klam  Rædsel 
faldt  dens  graa  Lys  ind  over  min  Seng,  lam- 
mede mit  Aandedrag  og  draabede  paa  min  Pande. 
Alt,  hvad  jeg  tænkte  og  følte,  var  fremmed  og 
forfærdeligt.    Og  saaledes  er  det  med  mig  endnu. 

Ved  de  sidste  Ord  standser  hun   foran  ham  og  seer  paa 
ham,   oprevet  og  forvu-ret. 

COSMUS 

Giv  mig  Deres  Hænder  og  øs  af  min  Fred. 

tager  hendes  Haand.  For  den,  der  elsker,  er  der 
ingen  Forfærdelse  til.  Ens  egne  Tanker,  som 
man  hadede  før,  de  er  nu  som  et  Hjem,  hvor 
man  styrkes  og  hviler.  Alle  onde  Minder  har 
mistet  deres  Braad,  og  de  gode  faaet  rigere 
Indhold.  Selv  ens  søvnløse  Nætter  er  fulde  af 
frejdige  Haab. 

VERA 

hvem    han    atter    har  mildnet  med  sit  Blik,    river  pludselig 
Haanden  løs 

Pin  mig  ikke  længer.  Forklar  mig  Deres 
Færd.  Hvad  vil  De  mig  idag?  Hvad  vilde  De 
mig  igaar  og  alle  de  andre  Dage?  Jeg  for- 
staaer  ikke  Deres  Brev. 

COSMUS 
Hvorfor   troer    De    mig   ikke?      Jeg   har   ikke 
løjet    mig    frem    til    Dem.      Jeg    er    mig    ingen 

anden     Brøde    bevidst    end    det    Klarsyn ,    min 
Kjærlighed   gav   mig. 

VERA 
fra  ham 

Jeg    tør    ikke    tro    Dem,    ikke,    om    De    saa 
svoer  mig  det  til  paa  Deres  Knæ. 


COSMUS 

kaster  sig  ned  foran  hende 

Jeg  sværger  Dem  det  til  med  Panden  mod 
den  Jord,  som  har  født  os. 

Hav  Medlidenhed  med  mig.  Jeg  har  levet 
koblet  til  et  Lig.  Det  laa  ved  min  Side,  naar 
jeg  vaagnede  om  Morgenen.  Jeg  mærkede  dets 
Stank  i  mine  søvnløse  Nætter.  Jeg  saae  det  i 
Øjnene,  hvor  end  jeg  saae  hen.  Men  De  har 
befriet  mig.  Naar  De  er  hos  mig,  saa  er  der 
kun  Dem. 

Vera.  Alt  Levende  har  en  Moder.  Fra  idag 
er  De  min.  Tag  mig  ind  i  Deres  Liv.  Giv  mig 
Del  i  Deres  Død. 

VERA 

De  veed  ikke,  hvad  De  beder  om. 


COSMUS 

rejser  sig 

Om  Deres  Kjærlighed,  Vera,  kun  om  den. 

VERA 

Jeg  lever  under  en  større  Lov  end  min  egen 
Lykkes.  Jeg  er  født  med  knyttede  Hænder  og 
med  sammenbidte  Læber.  Min  Verden  er  en 
Kirkegaard,  og  paa  Kisterne  derinde  ligger 
Lænker  og  Slavetrøjer,  Brændejern  og  Forviis- 
ningsdomme. 

Ind  i  den  Verden  maatte  De  følge  mig,  hvis 
jeg  skulde  blive  Deres. 

COSMUS 

Slaa  Porten  op,  og  jeg  skal  komme. 

VERA 

De  kan  ikke.  Hvor  skulde  De  kunne?  De, 
som  ikke  har  lidt  vore  Kvaler.  Kvalerne  er 
Porten.     Der  gives  ingen  uden  den. 

COSMUS 

Mødtes  vi  ikke  ved  en  Grav?  og  græd  vi  ikke 
begge  for  ham,  der  laa  i  den? 

VERA 

fortvivlet 

Aa,  Varro,  Varro  — ! 

COSMUS 

Og  staaer  jeg  ikke  her  for  at  oprejse  hans 
Slægt? 

drager  hende  imod  sig.       Jeg   elsker   Dig,   Vera,   Og 

jeg  lider  dine  Kvaler.  Hvert  Aandedrag  smerter  i 
denne  udpinte  Luft,  som  stinker  af  Aartusinders 
Raaddenskab. 

Lad    os    to    rense    os   en   lille   Plet,    hvor   vi 
kan  aande  frit  og  dø  som  frie. 

VERA 

næsten  i  Skrig 

Jeg  tør  ikke  vove  det. 

Veed  De,  hvad  jeg  giver  Dem,   hvis  jeg  troer 
Dem  ?  —  Tusinders  Hemmelighed,  Tusinders  Liv. 
seer  fast  paa  ham.    Hvis  De  bedrog  mig! 

COSMUS 
Vera  — 

VERA 

truende 

Hvis  De  bedrog  mig! 

COSMUS 

med  Blikket  i  hendes 

Troer  Du  om  mig,  at  jeg  kunde,  saa  kan  Du 
det  selv.     Og  saa  har  Du  vel  gjort  det. 
Der  var  En,  som  saae  mig  gaa  herind. 

VERA 

seer  forfærdet  paa  ham 

Ja.     Jeg  har  gjort  det. 

COSMUS 

slipper  hende ;   brudt 

Vera  —  —  hvorfor  —  ? 

VERA 

Jeg  turde  ikke  Andet  for  min  Samvittigheds 
Skyld,  skjuler  sit  Ansigt.  Og  for  min  Kjærligheds 
Skyld  ikke  heller. 

COSMUS 

Din  Kjærligheds  —  ? 

VERA 

Ja.     For  nu  tor  jeg   ikke  slippe  Dig  fra  mig. 

COSMUS 

Vera!  Vera! 

VERA 

seer  paa  ham 

Jeg  lyser  Fortvivlelsen  over  Dig  og  lukker 
Dig  ind  i  mit  Liv. 

slaaer  Armene  om  ham.     For    Livs    Og  Døds   Skyld 

vil  jeg  tage  Dig  til  mig. 

COSMUS 
For  Livs  og  Døds  Skyld? 

VERA 

Til  den  Navnløses  Ære.  Nu  kjender  Du 
Ordet. 

COSMUS 


Ordet? 


VERA 

—  som  jeg  ventede  at  hore  af  din  Mund,   da 
vi  skiltes  igaar. 

COSMUS 

med  et  straalende  Udtryk 

Vera ! 

VERA 

Du  er  min,  og  Du  er  vor,  og  Du   er  Dødens. 

COSMUS 

slutter  hende  i  sine  Arme 

Elskedel 


MELLEMSPIL 


DYB  NAT 


Varros  Gjenfærd  hæver  sig  op  af  sin  Grav.  Det  staaer 
mørkt  og  stolt  med  Haanden  for  Øjnene,  spejdende  mod 
Floden,  der  glider  sin  stille  Vej  i  blegt  Maanelys. 


GJENFÆRDET 

Jeg  har  ingen  Stemme,  der  kan  trænge  gjennem 
Natten.  Den  er  størknet  i  min  Strube  som  Blodet 
i  mit  Hjerte.  Men  jeg  har  et  Par  Øjenhuler,  der 
suge  til  sig  som  et  bundløst  Djh.  De  skal  drage 
eders  Øjne,  som  hviler  i  hinanden,  bort  fra  det 
stille  Mødes  Ømhed,  ud,  ret  ud,  mod  mig!  Jeg 
skal  stirre  det  hvide  ud  af  dem.  Og  Angsten  i 
eders  egne  Øjne  skal  l^^se  Jer  frem  til  min  Grav. 

FLODEN 

synger  stille 

Lad  dem  hvile,  lad  dem  blomstre ! 
Jeg  har  seet  dem,  da  jeg  vugged 
gjennem  fjerne  tj^ste  Skove, 

Einar  Christiansen.  11 

hvor  om  deres  dN^be  Lj'kke 

Lovet  tæt  og  trj^gt  sig  lukked. 

Livets  Brod  de  der  har  plukket, 

Livets  Vand  af  samme  Vove 

Mund  ved  Mund  de  der  har  drukket. 

GJENFÆRDET 

For  dem  er  intet  Livsens  Brod  uden  ved  mig. 

FLODEN 

Haand  i  Haand  de  gik  mod   Strømmen, 

opad,  opad,  ind  i  Landet 

Mand  og  Kvinde,  intet  Andet 

—  Datter  ej  og  Søster  ej, 

ikke  Son  og  ikke  Broder  — 

Mand  og  Kvinde,  som  de  fandtes, 

forend  Jorden  blev  forbandet. 

GJENFÆRDET 

Forbandet  —  til  evig  Tid! 

FLODEN 

Og  jeg  hørte,  hvad  de  talte: 

Alt  var  dødt,  de  selv  kun  leved, 

Elskov  leved;  stjernefast 

stod  dens  Lov  paå  Jorden  skrevet, 

om  saa  alle  Stjerner  brast. 

Een  var  Loven:  Mands  og  Kvindes. 

Eet  var  Livet:  hans  og  hendes. 

GJENFÆRDET 

Livet  er  de  Dødes!  de  Dødes!  de  Dødes! 

FLODEN 

Og  jeg  saae  dem  bygge  Reden 
bag  de  tætte,  grønne  Mure, 
hygge  sig  i  Arnefreden, 
smile  bort  hver  Sorgens  Fure, 
Rædselsmindet,  Hævnervreden 
under  lyse  Taarers  Regn. 
Liden  Due  sad  som  Kure 
højt  i  Skovens  høje  Hegn, 
vogted  deres  skjulte  Eden 
med  sin  Vinges  hvide  Tegn. 

GJENFÆRDET 

Jeg  sætter  min  hule  Arm  for  Munden  som  et 
Rør  og  blæser  til  Storm.  Og  alle  sorte  Fugle, 
Ravne  og  Krager  og  Gribbe,  skulle  hugge  deres 
hvide  Due  og  baske  som  en  skrigende  Sky  om 
deres  Rede  og  jage  dem  som  en  piskende  Byge 
ned  ad  din  Strøm. 

FLODEN 
stærkere 

Stille!  stille!  lad  dem  blomstre 
dybt  i  Skovens  milde  Mørke, 
baarne  af  den  store  Længsel, 
som  er  Livets  Bølgestyrke, 

11* 

rig  paa  Fryd  og  fuld  af  Smerte, 
tung  af  Haab  i  stille  Gry  — 
Længslen  mod  det  lille  Hjerte 
under  Moderhjertets  Ly. 

GJENFÆRDET 

Moders  Hjerte  bløder  af  min  Mund. 

FLODEN 

Moderhjerte!  Moderhjerte! 
helligst  af  alt  Liv  paa  Jord, 
der,  hvor  Kjærligheden  groer 
rigest  i  de  tunge  Stunder, 
hvor  den  gjennem  Blod  og  Vunder 
springer  ud  i  fyldigst  Flor  — 
Moderhjerte,  Livsens-under! 

Døde!  duk  Dig  bag  din  Fjæl! 
og  lad  Moderhjertet  ruge 
ud  i  Fred  den  unge  Sjæl. 

GJENFÆRDET 

medens  det  synker  i  Jorden 

Sjælen  er  min!  Sjælen  er  Slægtens.  Hele 
Slægten  lever  i  den  Ene.  Jeg  kræver  ham  af 
Moders  Liv  i  min  Døds  Navn. 


DRAMAETS  ANDEN  DEL 


FØRSTE  HANDLING 


TO  AAR  DEREFTER 
DE  STORE  SKOVE 


Floden  rinder  forbi,  bred  og  mægtig.  Daggryet  lysner 
mellem  Stammerne. 

Cosmus  ligger  ved  Floden  og  sover.  Han  vaagner  lang- 
somt. 


COSMUS 

Hvor  er  jeg?  —  Mit  Haar  er  vaadt,  og  mine 
Hænder  er  kolde.  Jeg  er  paaklædt,  jeg  har 
sovet  ved  Floden.     Igjen  inat. 

Nu  husker  jeg  det.  Der  var  saa  lummert  i 
Alkoven.  Drengen  græd,  men  Vera  hørte  det 
ikke.  Saa  gik  jeg  op  og  ned  ad  Gulvet  med 
ham,  til  han  faldt  i  Søvn  og  jeg  selv  blev  lys- 
vaagen.  Og  saa  gik  jeg  herned  for  at  køles. 
Og  medens  Natten  led,  har  jeg  drømt  Flodens 
glidende  Drømme.  Jeg  har  været  langt  borte 
og  rj'Ster  nu  af  Kulde  efter  Rejsen.  —  Eller 
ryster  jeg  kun,  fordi  jeg  vaagner?  Er  det 
Springet  fra  Drøm  til  Liv,  der  gjør  mig  kold? 

Hvor  var  jeg  i  Drømmen?  Jeg  husker  kun 
Stilhed  og  et  stort  bankende  Hjerte  midt  i  Stil- 
heden. Her  hører  jeg  mit  eget  lille,  der  vaagner 
til  Dagens  Uro,  ligesom  Fuglene  vaagne  og 
Bladene  dirre  i  Daggrj^ets  Vind. 

Han  rejser  sig. 

Hvor  Himlen  er  bleg  og  skjær  og  kølig!  — 
Strenge  Morgen,  strenge  grj^ende  Dag!  Hver 
Gang  Du  stiger  af  dit  Blund  og  stænker  med 
Dugg  og  suser  med  Havluft,  saa  rører  Du  min 
Sjæl  til  Bølger,  ligesom  Englen  rørte  Dammens 
Vand,  at  dets  Væld  kunde  helbrede  Legemets 
Værk;  og  saa  bruser  min  Villie  som  en  Kilde 
under  Jorden,  der  søger  sig  Vej  ud  mod  Livets 
de  tusinde  Munde. 

Du  stille  Morgen  over  Landet!  Du  er  Jordens 
evige  Samvittighed. 

Han  staaer  lænet  til  en  Stamme  og  seer  mod  Dagen, 
der  stiger. 

En  tilhyllet  Skikkelse  svæver  fra  Floden  hen  imod  ham, 
stiller  sig  ved  hans  Side  og  lægger  Haanden  paa  hans  Arm. 


CO  SM  U  S 

seer  længe  paa  den  uden  at  tale 

Er  Du  min  Drøm? 

SKIKKELSEN 

tager  hans  Haand 
Drømme    har    intet    Hjerte.       Føl,    hvor    mit 
banker  i  min  Haand. 

COSMUS 

Mit  eget  skjælver,  som  om  det  skulde  springe. 
Det  er,  som  om  liele  Verden  klamrede  sig  til 
mig  i  Angst. 

SKIKKELSEN 

da  han  vil  drage  Haanden  tilbage 

Slip  mig  ikke. 

COSMUS 
synker  ned  foran  den 

Du  trj^kker  mig  i  Knæ. 

SKIKKELSEN 

Paa  Knæ  maa  Du  kr\'be  den  Vej,  vi  skal  frem. 

COSMUS 

Paa  Knæ? 

SKIKKELSEN 

Gjennem  Skarnet. 

COSMUS 
med  et  Udraab 

Skarnet!   Skarnet!  hvem  lærte  Dig  det  Ord? 


SKIKKELSEN 

hyller  sig  tættere  ind  ;   dens  Omrids  taages  hen 


COSMUS 

Du   river   mine  Øjne   op   og   puster  Regnbue- 
drømmene    bort     fra    deres    Hinder.      Skarnet! 

Skarnet!  det  er  det,  der  kalder;  det  er  det,  der 
har  Krav  paa  mit  Hjerte.  Mit  Blod  var  sygt, 
mine  Saar  var  aabne.  Men  nu  er  de  lægte  — 
nu  har  jeg  hvilet,  nu  er  jeg  stærk. 

SKIKKELSEN 

ijernt 

Saa  kryb  da,  saa  kryb. 

COSMUS 

kæmper  for  at  rejse  sig,  men  kan  ikke:    seer  længselsfuldt 
efter  Skikkelsen 

Hvor  svæver  Du  hen? 


SKIKKELSEN 

Jeg  viser  Dig  Vej. 

COSMUS 

Hvilken? 

SKIKKELSEN 

Den  eneste  Vej.     Den,  der  forer  til  Døden. 


Cosmus   falder    ned   paa    sit  Ansigt.      Skikkelsen    er  for- 
svunden. 

Det  er  nu   Ivs  Dag. 


Vera  kommer  igjennem  Skoven  med  sin  lille  Dreng  paa 
Armen. 

Da  hun  opdager  Cosmus,  bojer  hun  sig  over  ham  og 
lægger  sin  Haand  paa  hans  Hoved. 

COSMUS 
vender  sig  og  stirrer  paa  hende 

Vera. 

VERA 

Det  er  usundt  for  Dig  at  sove  ved  Floden. 
Hvorfor  bliver  Du  ikke  hos  mig?  Du  veed 
ikke,  hvor  tung  min  Opvaagnen  er,  naar  jeg 
strækker  Haanden  ud  i  Mørket  og  mærker,  at 
Pladsen  ved  min  Side  er  tom.  Hvad  søger  Du 
hernede?  hvorfor  gaaer  Du  fra   mig? 

COSMUS 

trykker  hende  heftigt  ind  til  sig 

Vera!  Vera! 

VERA 

Cosmus,  der  er  kommet  Noget  imellem  os. 

COSMUS 
Nej,  nej.     Og  det  skal  ikke  komme, 
rejser  sig.    Lad  OS  gaa  hjem. 

De  gaa  ind  i  Skoven,  bort  fra  Floden. 
Drengen  begynder  at  smaagræde. 

VERA 
vugger  ham  i  sine  Arme  og  nynner  dertil 
Min  lille  Dreng,  mit  djre  Blod! 
sov  sødt  i  mine  Arme, 
og  drik  Dig  Livets  Heltemod 
af  Moders  Hjertevarme. 

Dig  hjælper  ingen  Præstebøn 
og  intet  Juleunder; 
saa  drik  Dig  haard.  min  lille  Son, 
af  Moders  dybe  Vunder. 


Da   Drengen    græder   stærkere,    sætter    hun   sig  under  et 
Træ  og  giver  ham  Bryst. 


Cosmus  staaer  og  seer  paa  hende,  sætter  sig  tilsidst  ved 
hendes  Side. 


COSMUS 

Vera,  disse  to  Aar  faaer  vi  aldrig  tilbage,  og 
nu  er  de  forbi. 

VERA 

Er  det  det,  Du  har  tænkt  paa,  naar  Du  gik 
alene  til  Floden  ? 

COSMUS 

Jeg  har  saa  gjerne  villet  forlænge  dem  blot 
med  en  Dag  —  og  med  een  til,  og  med  een 
til.  Men  siden  jeg  har  følt,  at  de  maa  være 
endte,  saa  er  de  det  ogsaa.  Og  de  Dage,  jeg 
vil  lægge  til  deres  Tal,  de  gjør  kun  Skaar  i  de 
svundnes  L\'kke,  fordi  de  lever  af  dem. 

Lad  os  tage  vor  Lykke  i  Favnen  og  bære 
den  herfra,  mens  vi  endnu  ejer  den  helt. 

VERA 

Jeg  vidste,  at  dette  maatte  komme.  Og  jeg  er 
glad,  det  er  kommet  fra  Dig. 

COSMUS 
Men  først  vil  jeg  takke  Dig,  Vera,    for  Alt  — 
for  Alt,   hvad    et  Menneske   kan   takke    et  andet 
for.    Du,  mit  ømme,  herlige  Samliv.    Det  er  det, 
Du  er  blevet,  mit  Samliv,  en  Del  af  mig  selv. 

Han  lægger  sig  ind  til  hende. 

Der  ligger  to  Hoveder  ved  dit  Bryst,  og  det 
ene  kysser  det  andet  i  Tak,  i  grænseløs  Tak, 
til  den  Samme,  til  Dig. 

VERA 

stryger  ham  over  Haaret 

Taushed. 

COSMUS 
Du    siger,    Du    vidste,    at    Opbruddet    maatte 
komme  ? 

VERA 

Jeg  har  vidst  det,  siden  Drengen  blev  født. 

COSMUS 

Det  er  det,  jeg  har  mærket.  Du  har  tiet  dine 
Tanker  ind  i  mig. 

VERA 

Dit  Samliv  med  mig  har  været  Samliv  med 
Tusinder. 

COSMUS 

Nej,  Vera.  Saaledes  har  heller  ikke  Du  følt 
det.     Ikke  i  den  første  Tid. 

VERA 


Xii  gjor  jeg  det. 


COSMUS 

Nu  gjor  vi  det  begge.     Derfor  maa  vi  bort. 


Drengen    er   falden   i    Søvn.      Vera   rejser   sig    og    gaaer 
^•idere.     Cosmus  følger  langsomt. 


VERA 

synger  til  Drengen 

Der  daler  ingen  Engle  ned 
at  kvæde  ved  din  Vugge. 
For  Dig  er  ingen  Himmelfred 
bag  Dødens  dj^be  Sukke. 


For  Dig  er  Livets  bitre  Krig 


og  Dødens  hvasse  Tænder. 
Bid  Læben  sammen  om  di 
og  knvt  de  bitte  Hænder. 


Hun  vender  sig  om  og  standser,  indtil  Cosmus  har  ind- 
hentet hende. 

VERA 

Hvad  tænker  Du  paa? 


COSMUS 
Jeg  tænker  paa.  at  jeg  skal  være  de  Tusinders 
Forer. 

VERA 

med  lysende   Blik 
Ja.    Ja.    Det  er  det,  Du  er  født  til. 

COSMUS 
Ikke  født  til.    Udvalgt  til  —  og  kastet  ud  i  paa 
tusinde  Favne  Vand.    Paa  Lvkkens  tusinde  Favne. 


VERA 

studser 


Lykkens  ? 


COSMUS 

Ja,  Vera.  Min  Lykke,  vor  Lykke,  den  er  Ind- 
vielsen til  mit  Førerskab.  For  i  den  er  der  Tro 
paa  at  kunne  skabe  de  Manges. 

Men  blot  at  tænke  over  dette  sj^nes  mig 
Arbejde  nok  for  et  helt  Liv. 

VERA 

gaaer  stærkere  til  og  synger  højere 

Min  lille  Dreng,  bliv  stor  og  stærk 
og  tapper  til  at  lide. 
Der  venter  Dig  et  Helteværk 
ved  min  og  Faders  Side. 

Hvor  svulme  i  din  Pande  alt 
de  fine,  mørke  Aarer! 
Min  Søn,  drik  Taalmods  bitre  Salt 
af  Moders  skjulte  Taarer. 

Einar  Christiansen.  12 

Ved    en   Omdrejning    af  Vejen    standser  Cosnius    med    et 
Udraab. 


Vera. 
Ja. 

Se  der. 
Hvor? 


CO  SM  u  s 


VERA 


COSMUS 


VERA 


COSMUS 
Der.     Under  Pilen  ved  Korsvejen. 

VERA 

Et  Menneske! 


Et  Lig. 


COSMUS 

De  nærme  sig  Stedet. 


VERA 

Nej.    Skuldrene  rorer  sig  under  Aandedraget. 

COSMUS 
Han    maa    være    kommen    langvejsfra.      Saa- 
1erne  er  slidt  af  hans  Sko.    Se  de  blodige  Fod- 
blade under  Pjalterne. 

VERA 

Hvem  kan  det  være? 

COSMUS 

Han  er  hovedstadsklædt. 

VERA 

Lad  os  hjælpe  ham  op. 
COSMUS 

Ansigtet  er  boret  ind  i  hans  højre  Arm,  og 
hans  Hænder  har  gravet  Neglene  dybt  ned  i 
Jorden. 

VERA 

Se,  hvor  Haaret  stritter! 


COSMUS 

Der  gaaer  korte  Trækninger  gjennem  alle  hans 
Muskler. 

VERA 

Tal  til  ham. 


COSMUS 

bøjer  sig  over  ham 

Fremmede.     Rejs  Dig. 


DEN  FREMMEDE 

giver  et  kort  Skrig  fra  sig 


COSMUS 
Støt  Dig  til  mig. 

FREMMEDE 


Ror  mi.o"  ikke. 


COSMUS 
Hvorledes    kommer  Du  her?    saa  langt  og  til 
Fods. 

FREMMEDE 

Se  ikke  paa  mig. 

COSMUS 

Kom.    Du  er  syg  af  Træthed.    Lad  mig  hjælpe 
Dig  hjem. 

Han  vil  løfte   den   Fremmede  op. 

FREMMEDE 

falder    tilbage    i    en    siddende    Stilling    med    Ansigtet    vendt 
imod  dem.     Han  stirrer  paa  dem  med  hvide  Øjne 

VERA 

skriger 

Cosmus.     Han  dræber  mig. 

Barnet  græder  hojt. 
COSMUS 

Luk  Ojnene  i. 

FREMMEDE 

Jeg  kan  ikke.     De  er  frosne. 

COSMUS 
Taii  Hænderne  for  dem. 

FREMMEDE 

gjør  det 

Lang  Stilhed. 

COSMUS 

skjælvende 

Du  er  Rædselen  selv. 

FREMMEDE 

Jeg  kommer  fra  Rædselen.  Den  jager  mig  som 
en  Storm.  Jeg  styrter  afsted,  til  jeg  falder.  Og 
saa  styrter  jeg  videre,  til  jeg  falder  igjen. 

COSMUS 
Hvad  er  det  for  en  Rædsel? 


FREMMEDE 

Floden  frøs  til,  da  jeg  raabte  den  ud.  Sang- 
fuglene faldt  døde  ned  fra  Træerne,  og  Birke- 
skoven visnede. 

Tør  Du  ogsaa  høre? 

COSMUS 
Høre.       Ikke    se.      vender  sig  fra  ham.       Tal. 

FREMMEDE 

rejser  sig  langsomt,  kan  knap  faa   Ordene  frem 

Domkirken ! 

COSMUS 

Domkirken? 

FREMMEDE 

Grus!   Grus!  Grus! 

COSMUS 

Sprængt  i  Luften? 

FREMMEDE 

Spredt  som  et  Haglvejr  over  Bj'ens  Tage. 

COSMUS 

Ved  Menneskevold? 

FREMMEDE 

Af  Guds  og  Fyrstens  Fjender. 

VERA 
aandeløs 
Og  Fyrsten? 

Frelst. 
Frelst  -1 
Fortæl. 

FREMMEDE 

Julesang  under  Hvælvingen!  Takkebøn  paa 
Alles  Læber!  Lys  og  Granduft  i  de  lune  Luft- 
stromme. 


FREMMEDE 


VERA 


COSMUS 


183 


Da  splintredes  Orgelet.  Ild  brød  frem  af 
Murene.     Og  Kuppelen  brast. 

VERA 

i   undertrykt  Jubel 
Cosmus  —  ! 

FREMMEDE 

Men  Choret  over  det  Helligste,  hvor  FjTsten 
bad  med  sin  Slægt,  stod  urørt  som  Arken  i 
Sj'ndflodens  Vande. 

Jeg  saae  ham  med  disse  Øjne.  Jeg  saae  den 
Salvede,  bleg  som  et  faldende  Løv,  blive  van- 
vittig over  sin  egen  Frelse.  Og  jeg  hørte  de 
Døendes  Skrig  rj'ste  Guds  Trone,  medens  Kjød 
og  Ben,  Hjerner  og  Hjerter,  masedes  under 
Kuppelens  Jernfald. 

Taushed. 

Cosmus  trykker  Vera  og  Barnet  op  til  sig. 

FREMMEDE 

Saa  kom  Stankens  Tid.  Tomten  laa  hen,  for 
stor  til  at  rjddes.  En  aaben  Grav  midt  i  Livs- 
mj'lderet.  En  0  for  skrigende  Aadselfugle  midt 
i  Rædselens  Havblik. 

Og  Pesten  steg  op  af  dens  Gab  og  slog  ned 
over  Byen. 

COSMUS 

Da  var  det.  Du  flyede? 

FREMMEDE 

Da  var  det  en  Nat.  Tusinder  af  Mennesker 
lob  sammen  paa  en  Kirkegaard  for  at  grave 
en  dod  Mand  op  af  Jorden. 

COSMUS 

En  dod  -? 

FREMMEDE 

Ham.  der  sidst  havde  skudt  paa  den  Salvede. 

VERA 

skriger 

Yarro I 

FREMMEDE 

Vi  grov  og  vi  grov.  Og  vi  fik  fat  i  hans 
Hænder,  og  vi  traadte  i  hans  Hjerneskal.  Og 
vi  rev  Knoglerne  af  hans  Krop  og  svang  dem 
i   Luften. 

Og  saa  foer  vi  afsted  med  Jordens  fire  Vinde. 

Han   svinger  Knoglen. 

VERA 
løfter  i  vild  Fortvivlelse  Drengen  i  Vejret 

Se!  se!  Martyrtegnet!  Slægtens  Hæder!  Glem 
det  aldrig. 

COSMUS 
river  Drengen  fra  hende 

Vera ! 

FREMMEDE 

i  fuldt  Lob 

Til  Verdens  Ende!  til  Verdens  Ende! 

Han  forsvinder. 


VERA 

i  stor  Ophidselse 

Bort  herfra!  endnu  idag!  ind  i  Rædslerne!  ud 
i  Hævnen! 

COSMUS 

tysser  paa  det  grædende  Barn 

Min  stakkels  Dreng!  min  stakkels  lille  Dreng! 


ANDEN  HANDLING 


STORSTADEN 
PAA  SLOTTET 


Et  stort  Værelse  med  Balkon  ud  mod  Slotspladsen.  Svagt 
oplyst. 

Det  er  sent  paa  Natten. 

Prins  Constantin  sidder  ved  sit  Arbejdsbord  i  Samtale 
med  Chefen  for  dei  hemmelige  Politi,  en  yngre  Mand,  mørk 
af  Haar  og  Hud,  mager,  med  et  tungsindigt  Udtrj'k. 


Politichefen  har  talt.  Nu  tie  de  begge  en  Stund.  Prinsen 
rejser  sig.  gaaer  et  Slag  gjennem  Værelset,  bliver  næsten 
borte  i  dettes  Mørke,  kommer  atter  frem. 


CONSTANTIN 

staaer  foran  Politichefen 


Og  Resultatet  af  alt  dette? 


POLITICHEFEN 

trækker  paa  Skuldrene 

COXSTANTIN 

sætter  sig 

Intet.  Det  Samme  som  igaar.  Intet.  Mulm  og 
Mørke.  Ikke  et  Spor.  Ikke  en  Antydning  en 
Gang.     Intet. 

Og  maaske  —  hvem  veed  —  maaske  har  vi 
begge  for  et  Par  Timer  siden  tr\'kket  de  Men- 
nesker i  Haanden  og  siddet  med  dem  til  Bords. 
Husker  De  Varro  ? 

da   Politichefen  gjor  en  Bevægelse. 

Ja  ja.  Jeg  veed,  at  De  har  gjort  Deres 
Yderste,    baade    De    og   Deres   Folk.      Lad    mig 


læse  Rapporten. 


POLITICHEFEN 

rækker  ham  den 


CONSTANTIN 

læser,    men    kan    ikke    holde    sine    Tanker    ved    Rapporten ; 
den   synker  ned  i   Skjødet  paa  ham.      Han  seer  paa  Politi- 
chefen og  siger  heftigt  og  uroligt 

Og  saa  dette  at  være  lammet  i  alt  Andet!  — 
i  sin  Virksomhed,  sit  Initativ,  i  sin  Følelse  for 
Andre,  i  sin  Tro  paa  sig  selv.  At  være  som 
levende  død,  besat  af  dette  Ene,  denne  Gru, 
der  sænker  sig  over  En  som  en  Klokke,  gjen- 
nem  hvis  Glasvægge  Alt  synes  fremmed  og 
monstrøst! 

Deres  Blikke  mødes  med  et  haablost  Udtryk. 

CONSTANTIN 

læser  atter;  seer  op  fra  Rapporten 

Intet  Nyt  for  Resten?  hvorledes  teer  Bj^en  sig 
idag? 

POLITICHEFEN 

Der  er  ingen  Forandring.  Samme  rastløse  Uro, 
samme  regelløse  Vandel.  Alle  Gader  er  fulde. 
Folk  vrimler  afsted.  Det  er,  som  om  Alle  maa 
ud  og  Ingen  kan  staa  stille.  Men  de  gaaer  ikke 
efter  Noget.  Butikkerne  staaer  tomme.  Man  har 
ingen  Appetit,  og  man  gider  knap  klæde  sig 
paa.  Hele  Byen  seer  ud  som  en  Flok  brand- 
lidte Stakler,  der  løber  rundt  i  det  Tøj,  de  til- 
fældig trak  paa  sig  den  Nat,  de  skræmtes  ud  af 
deres  Senge. 

CONSTANTIN 

Og  Stemningen  —  mod  os?  —  mod  mig? 

POLITICHEFEN 

tier 

CONSTANTIN 

Nye  Fængslinger? 

POLITICHEFEN 

Foruroligende  mange,  Deres  Højhed. 

CONSTANTIN 

Jeg  fordrer  den  allerlemfældigste  Fortolkning 
af  de  Fornærmelser,  der  sigter  mod  mig.    Tænk 

paa  —  de  er  ikke  tilregnelige,  Folk.  Den  Skræk, 
de  har  udstaaet,  og  værre  endnu,  denne  bund- 
løse Følelse  af  Utrj^ghed,  som  varer  ved  —I 
Hvad  Under,  at  de  skriger  imod  os  og  forlanger 
Retfærdighed?  og  hvad  Under,  om  Tilliden  til 
os  brister,  naar  vi  ikke  kan  give  dem,  hvad  de 
forlanger?  Men  den  undergraves  uophjælpeligt, 
hvis  vi  griber  til  voldsomme  Midler  for  at 
hævde  vor  —  Afmagt. 

POLITICHEFEN 

Jeg  tillader  mig  i  al  Ærbødighed  at  forudsige, 
at  hvis  Uroen  tager  til,  saa  nødes  Deres  Højhed 
til  at  bruge  Militæret. 

CONSTANTIX 

heftigt 

Militæret!  altid  Militæret!  Den  eneste  Tilflugt, 
vi  ejer,  den  eneste  Redning,  naar  Mennesker 
skriger  i  den  yderste  Sjælenød!  Skyd  dem  ned! 
Militæret! 

POLITICHEFEN 

Deres  Højhed  har  Ret.  Jeg  beklager  derfor 
dobbelt,  at  det  dog  bliver  mig,  der  vil  faa  det. 

CONSTANTIN 

De  har  heller  ingen  Tillid. 

POLITICHEFEN 
varmt 


Deres  Højhed. 

COxNSTANTIN 
Og  ingen  Taalmodighed. 

Jeg  har  jo  dog  Venner,  og  man  kj ender  mit 
Sindelag. 

POLITICHEFEN 

Det  er  sandt.  Faa  har  man  troet  paa  som 
paa  Dem,  Deres  Højhed.  I  Rigsværgens  Ud- 
nævnelse saae  vi  alle  en  Garanti  for  Rædslernes 
Ophør.  Men  nu,  da  det  Forfærdelige  alligevel 
er  skeet  og  skeet  endnu  stærkere,  end  Nogen 
kunde  drømme  —  — 


CONSTANTIN 

lennesker  ik 

Han  rejser  sig. 


Og  nu,  da  de  Mennesker  ikke  findes  — ! 


POLITICHEFEN 

ligesaa 

Ja.     Nu,  da  de  ikke  findes  — 
stille,  men  vægtigt.      Nu    troer    man    Dem    ikke 
længer.  Deres  Højhed. 

CONSTANTIN 

studser  over  Tonefaldet 

—  troer  ikke?  hvorledes? 

POLITICHEFEN 

rækker  ham  en  sønderreven  Plakat 

Læs  her.  Deres  Højhed. 

Einar  Christiansen.  13 

CONSTANTIN 

læser,  krammer  Papiret 

Det  samme    grundløse  Vanvid,   som  blev  sagt 
om  min  Fader. 

POLITICHEFEN 

—  Og  som  Mange  slog  Lid  til. 


CONSTANTIN 

tager  sig  stærkt  sammen 

Vi  helmer  ikke.  Vi  giver  ikke  fortabt.  Vi 
tager  fat  paany.  Imorgen  Igjen.  Og  hver  Dag, 
til  vi  doer. 

POLITICHEFEN 

Til  vi  døer,  Deres  Højhed. 
Godnat. 

CONSTANTIN 

rækker  ham  Haandeii 

Deres  Haand  er  ogsaa  kold. 

POLITICHEFEN 

Min   Haand  —  ? 

CONSTANTIN 

Alle  Hænder  er  bleven  kolde  og  klamme  siden 
Domkirkens  Fald. 

Han  slipper  Haanden.  da  han  pludselig  farer  sammen 
og  lytter. 

Hvad  er  det?     Kan  De  høre? 

POLITICHEFEN 

Jeg  har  længe  villet  spørge 

CONSTANTIN 

Det  kommer  fra  Gaden. 

POLITICHEFEN 

Det  lyder  som  Sang. 


Constantin  trækker  Gardinerne  fra  et  af  de  store  Vinduer 
og  aabner  Døren  til  Balkonen. 


Slotspladsen  ligger  i  stærkt  Maanelys.      I  nogen  Afstand 
sees  Domkirkens  Ruin  høj  og  mørk. 

Constantin  og  Politichefen  træde  ud  paa  Balkonen. 


Der  hores  nu,  fjernt  og  utydeligt,  Sang  af  mange  Stem- 
mer.    Den  tiltager  i   Styrke  for  hver  Minut. 


CONSTANTIN 

Hor!  hør!  —  Det  klinger,  som  om  Byen  vilde 
udaande  Sjælen  i  et  vildt,  utrøsteligt  Suk. 


SANGEN 

nærmer  sig 

Da  Klokketaarnet  styrted,  sprang  Klokkerne  med 

Gny. 
Nu  er  vi  Klokkerne,  der  ringe  mod  Sky. 

Nu  er  vi  Klokkerne,  der  raabe  mod  Gud. 
Vi  kime  vore  Døde  af  Grusdyngen  ud. 

Vi  kime  alle  Sjæle  af  Grusdyngen  frem. 
Vi  kime  vore  Kjære  til  Himmelen  hjem. 

POLITICHEFEN 

Det  er  ovre  ved  Ruinen,  de  synger. 

CONSTANTIX 

Og  se!  der  kommer  de  frem. 

POLITICHEFEN 

Et  helt  Tog. 

CONSTANTIN 

Flere  Hundreder. 

POLITICHEFEN 

Mænd,  der  vrider  Hænderne  — 

CONSTANTIN 

Og    Kvinder,    der    kaster   sig    ned   og    rokker 
frem  paa  deres  Knæ. 

POLITICHEFEN 

Som  en  Verden  af  søvnløse  Skygger. 

CONSTANTIN 
Søvnløse  som  vi  selv. 

De  staa  og  stirre   over  mod  Ruinen,  rystede  og  betagne. 
Sangen  vedbliver. 


Imidlertid  er  Helene  kommen  fra  Forværelset. 

CONSTANTIN 

vender  sig,  da  han  hører  hendes  Skridt 

Helene ! 

HELENE 

skjuler  sig  hos  ham 

Det  er  forfærdeligt,  forfærdeligt! 

SANGEN 

stiger 

For  alle  dem,  der  sørge,  skal  Klokkerne  gaa, 
og  mest  for  dem,  der  dybest  under  Stenene  laa; 

og  mest  for  dem,  der  længe  under  Stenene  stred. 
Guds    Søn,    nu    maa    Du   komme!   vi   kime    Dig 

herned. 

POLITICHEFEN 

gjør  en  Bevægelse  for  at  gaa 

CONSTANTIN 
holder  ham  tilbage 

Lad    dem   sjunge.     Gud   hjælper  dem  maaske. 
Vi  kan  jo  dog  ikke. 

Taushed. 
Sangen  stiger  bestandig. 

POLITICHEFEN 

Nu  kaster  de  sig  ned. 

HELENE 

De  hulker  mod  Himlen.  Sangen  brister  under 
deres  Graad. 

FJERNE  STEMMER 

dumpt  og  klagende 

Herre  Jesus!  Herre  Jesus!  Herre  Jesus! 

POLITICHEFEN 

lidt  efter 

Der  ligger  svære  Tider  i  Luften.  Deres  Højhed. 

Helene  farer  sammen  med  et  Skrig. 
CONSTANTIN 

Hvad  er  der? 

HELENE 

skrækslagen 

Seer  Du  ikke  —  ?  Ruinen!  den  voxer.  den 
er  levende.  Den  vælter  sig  imod  os.  Det  er 
alle  de  Døde,  som  har  gravet  sig  frem. 

POLITICHEFEN 

Det  er  Skaren,  der  flygter,  som  i  Angst  for 
at  Murene  skulde  stjTte  paan}-. 

CONSTANTIN 

De  svinger  med  Armene. 

HELENE 

De  truer  mod  Himlen. 

CONSTANTIN 

bleg 

De  truer  mod  os. 

Vilde,  utydelige  Raab  fra  Skaren,  som  nærmer  sig. 
NOGLE 

Gud  har  forladt  os. 

ANDRE 

Forladt  os  i  Rædsel. 

KVINDESTEMMER 

Der  er  ingen  Gud  i  det  Højeste! 


ANDRE 

sætte  ind 

Der  er  ingen  Fred  paa  Jorden! 


FLERE 

I  Mennesker  en  Vederstyggelighed! 

MANGE 

Fly!  fly! 

POLITICHEFEN 

De  nærmer  sig  Slottet.  De  vækker  hans  Maje- 
stæt. Det  kan  koste  ham  Livet,  saa  syg,  som 
han  er. 

Deres  Højhed  maa  tillade  mig  — 

COXSTAXTIN 

Hent  den  vagthavende   Officer. 

Politichefen  bort. 
Skrigene  voxe. 


Constantin  og  Helene  staa  tause,  tæt  omslyngede. 
Efter  nogen  Tids  Forløb   siger 


COXSTAXTIN 

Husker  Du,  Helene,  da  jeg  sad  og  skrev  paa 
min  Bog,  Dag  og  Nat,  ved  min  ensomme  Lampe? 
Ingen  Lyd  trængte  ind  over  Tærskelen.  Det 
var,  som  vi  laa  i  en  aaben  Begravelse. 

Og  nu  — 

HELEXE 

seer  varmt  paa  ham 

Du  er  stærkere  nu.  Og  jeg  ogsaa.  Du  skal 
se,  jeg  er  stærk. 


Kort  efter  kommer  Politichefen  tilbage,  fulgt  af  et  Par 
Officerer. 

Døren  til  Forværelset  bliver  staaende  aaben.  Hoffolk  af 
begge  Kjøn  sees  udenfor.  Efterhaanden  fyldes  Salen  af 
Herrer  og  Damer,  der  ængsteligt  søge  hen  til  Vinduerne 
og  se  ud. 

POLITICHEFEN 

De  er  ikke  til  at  standse,  Deres  Højhed. 
Politiet  har  forgjæves  søgt  at  skride  ind.  Skaren 
voxede  for  hver  Gade,  den  drog  frem.  Folk 
kom  ud  af  Husene,  som  de  gik  og  stod,  og 
sluttede  sig  til  den,  alle  uden  Forskjel,  Høje  og 
Lave.  Alle  Gaderne  ved  Kirken  er  vrimlende 
fulde,  og  der  strømmer  bestandig  nj^e  til. 


STÆRKE  SKRIG 

udenfor 

Til  Slottet!  til  Slottet! 


POLITICHEFEN 

Garden  maa  rykke  ud.    Det  er  den  højeste  Tid. 


CONSTANTIN 

til  en  Officer 

Roligt.    Ingen  Vold.    Blot  en  tæt  Kordon  langs 
med  Murene. 

Officeren  bort. 


HELENE 

ved  et  Vindue 


Nu  fj^lder  de  Slotspladsen. 

EN  DAME 

Jeg  kan  se  deres  Ansigter. 

EN  ANDEN 

De  skriger  som  besatte. 

EN  TREDIE 

De  har  Stene  i  Hænderne. 

EN  FJERDE 

Det  er  Stene  fra  Ruinen. 

EN  FEMTE 

De  Sten  gjør  dem  rasende. 

EN  SJETTE 

Der  er  Blod  paa  de  Sten! 

FLERE 

Der  er  Mord  i  de  Sten  — ! 

Skrig  fra  Damerne. 

HELENE 

i  Døren  til  Balkonen,  stærkt 

Lad  os  bede!  bede! 

Hun  falder  paa   Knæ.     Flere  med  hendf 


Nu  brjde  Raabene  udefra  løs  som  en  Storm.  De  slaa 
som  et  bølgende  Sus  ind  i  Salen.  Først  skelnes  ikke 
Ordene,  men  de  forme  sig  efterhaanden  til  enstemmige  Brol. 

FOLKEMASSEN 
paa  Slotspladsen 
FjTsten  maa  hjælpe  os!    Fjrsten  har  Ansvaret! 
Fyrsten !  FjTsten  ! 

CONSTANTIN 

træder  ud  paa  Balkonen 

Han  modtages  af  oredovende  Raab. 
NOGLE 

Det  er  Jer,  de  vil  ramme. 

ANDRE 

Det  er  os,  der  maa  undgjælde. 

ALLE 

voldsonit 

Blodmændene  frem! 

Raabene  vedblive  længe. 

Constantin  vinker,  at  han  vil  tale,  men  faaer  forst  Ørenlyd 
efter  flere  Minutters  Forlob. 

CONSTANTIN 

revet  med 

Blodmændene  frem!  Jeg  raaber  med  Jer! 
Jeg  kimer  med  Jer!  Jeg  trj^gler  med  Jer  Guds 
Søn  ned  fra  Himlen  til  Frelse. 

Her  er  mine  Hænder.  Jeg  rækker  dem  imod 
Jer.    Ta^  dem.    Hold  dem  fast.    Fold  dem  ind  i 

eders  egne  i  uryggelig  Tillid.      Lad   os   strække 
dem   mod    Gud   i    glødende    Bøn,   til   vi   vrister 
Velsignelsen   fra  ham. 
Knæl!  knæl!  knæl! 

Han  knæler  selv. 

Der  gaaer    en  sagte 

MUMLEN 

gjennem  Skaren 

Knæl!  knæl!  knæl! 


De  Forreste  boje  Knæ.  Efterhaanden  følge  de  Andre. 
Hele  Slotspladsen  over  knæle  Mænd  og  Kvinder  Side  om 
Side  med  oprakte  Hænder. 


Dødsstilhed. 

Da  høres  pludselig 

ET  SKRIG 

udefra 

Til  Vaaben!  skyd  dem  ned! 

CONSTANTIN 

springer  op 

I  Guds  hellige  Navn  —  ? 

POLITICHEFEN 

paa  Balkonen 

Hans  Majestæt!    se!   i   det  nederste  Stokværk. 
Han  staaer  i  Vinduet  og  fægter  med  Armene. 

SKRIGET 
har  atter  lydt 

Skj'd  dem  ned! 

CONSTANTIN 

til  en  Officer 

Hurtig!  hurtig! 

Officeren  bort. 

Voldsomt  Røre  i  Skaren,  som  forfærdet  har  rejst  sig. 

DER  SKRIGES 

Hvem    raabte?    hvem    vil    skyde?     hvem    vil 
skyde  os  ned? 

NOGLE 

Fyrsten!  Fyrsten! 

MANGE 

Ned  med  Fyrsten!  ned  med  Rigsværgen! 

HELENE 

klynger  sig  til  Constantin 

Hører  Du?    hører  Du? 

POLITICHEFEN 

De  styrter  herind.     De  sprænger  Kordonen. 

HELENE 

De  kaster  med  Sten. 

Der  hores   Klirren  af  Ruder,  som  knuses. 

POLITICHEFEN 
indtrængende 

Deres  Hojhed  — 

CONSTANTIN 
efter  et  Øjebliks  Toven,  i  fortvivlet  Udbrud 

Ja.    Ja.    I  Fyrstens  Navn.    Saa  lad  det  da  ske. 
Jag  dem  bort  med  Bajonetten. 

Politichefen  bort.  fulgt  af  flere  Officerer. 

HELENE 
om  hans  Hals 
Constantin!    Constantin! 

CONSTANTIN 
Nu.  Helene,  nu  er  Martyriet  fuldt. 


stærke  Skrig  fra  Slotspladsen.  Nye  Stenkast.  Derpaa 
pludselig  Flugt,  da  Militæret  rykker  ud,  blandet  med  vold- 
somme Raab  mod  Fyrsten  og  Rigsværgen. 


SAMME  NAT 
VED  DOMKIRKENS  RUIN 


Cosmus  sidder  paa  en  Sten  ved  Ruinen,  hensunken  og 
ubevægelig. 

Længere  borte  sees  tre  sortklædte  Mænd,  som  betragte 
ham. 

I  det  Fjerne  høres  Raab  fra  den  splittede,  flygtende 
Mængde. 

Svagt  Maaneskin. 


DE  SORTKLÆDTE 

mellem  hverandre 

Se.  Menneskestrømmen  har  skyllet  ham  op 
paa  Ruinen.  Der  sidder  han  nu  som  en  skib- 
bruden Mand. 

Ryst  ham  ud  af  hans  Dvale.  Væk  ham! 
raab  ham  an! 


De    gaa    fra    hinanden    og    nærme    sig    Cosmus    fra   for- 
skellige Sider. 

RAAB 
fra  den  flygtende  Mængde 
Blodmændene    frem!     ned    med    Rigsværgen! 
Blodmændene  frem  I 

Den    første  Sortklædte   staaer   bag  ved  Cosmus  og  lægger 
sin  Haand  paa  hans  Skulder. 

SORTKLÆDTE 

Horer  Du,  Cosmus? 

COSMUS 

springer  op 

Hvem  kjender  mig  her? 

SORTKLÆDTE 

En  Ven. 

COSMUS 

En  Ven? 

SORTKLÆDTE 

Et  Vidne. 

COSMUS 

En  af  de  Tusinder  —  ? 

SORTKLÆDTE 

—  hvis  Fører  Du  skal  være. 

COSMUS 

seer  hastigt  paa  ham;   det  lysner  i  hans  Øjne 

Skrigene  lyde  stærkt  fra  en  Flok,    som  stormer  forbi  og 
truer  ad  Domkirken. 

SORTKLÆDTE 

Hør.     Nu  igjen. 

COSMUS 
holder  Hænderne  for  Ørerne 

Jeg  har  hørt  Nok  i  denne  Nat. 


SORTKLÆDTE 

Og  forstaaet  —  ? 

COSMUS 
—  forstaaet? 

SORTKLÆDTE 

Hørt  igjennem.    Gjennem  Raabene.  under  dem, 
bag  dem. 

COSMUS 

Hvilket? 

SORTKLÆDTE 

Dit  eget  Navn. 

COSMUS 
stirrer  paa  ham 
Mit  Navn? 

SORTKLÆDTE 

Inat  har  Du  faaet  din  Indvielse. 

COSMUS 
vender  sig  bort 

Maaske. 

Einar  Christiansen.  14 

SORTKLÆDTE 

Faaet    den    i    et   tusindstemmigt    Skrig    foran 
Vidnernes  Højalter. 

Nu  venter  vi  paa  Dig. 

Han  fjerner  sig. 


COSMUS 
vender  sig 

Højalter?  hvor  —  ? 


Anden   Sortklædte  sees  i   Lv  af  Domkii-ken. 


SORTKLÆDTE 

Ingen  Gud  har  det  stoltere. 


COSMUS 

viger 

Ah!  —  hvem  er  Du? 


SORTKLÆDTE 

En    Brøkdel    Skyld   som    Du    selv   i   det  Stor- 
værk, Du  betragter. 

COSMUS 

med  et  Skrig 

Ruinen!  —  —  vig  fra  mig!  —  /,  ikke  jeg. 

SORTKLÆDTE 

stille 

Alle  for  En,  og  En  for  Alle! 

COSMUS 

stønner 

Aa  Vera!    Vera! 

Han   synker  sammen. 

SORTKLÆDTE 

nærmer  sig  langsomt 

Rejs  Dig,  Prins  Cosmus,  og  hør,  hvad  der 
vil  ske. 

De  Raab,  som  har  skræmt  Dig  inat,  de  er 
kun  som  en  Svirren  af  dansende  Mj^g  mod  dem, 
der  skal  komme. 

COSMUS 

rejser  sig 

—  komme? 

SORTKLÆDTE 

Naar  Slottet  falder,  som  Domkirken  faldt. 


COSMUS 
Slottet?  —  De  skreg  jo  mod  Jer. 

SORTKLÆDTE 

peger  paa  ham  og  sig  selv 

Mod  os. 

14* 

COSMUS 

skjuler  sit  Ansigt 

Mod  os ! 

SORTKLÆDTE 

Og  dog  er  det  os,  de  vil  løfte,  Pxaar  de  løfter 
Dig  frem  til  det  Sted,  hvor  nu  Rigsværgen  staaer. 

COSMUS 

Mig?  —  Det  var  Indvielsen? 

SORTKLÆDTE 

Ja.     Nu  venter  vi  paa  Dig. 

Han  Qerner  sig. 

COSMUS 

angst  og  overvældet 

Mig? 

Og  saa  —  naar  det  skeer,  naar  jeg  staaer  der- 
oppe med  Fremtidens  Magt  i  min  Haand  —  ? 


Tredie    Sortklædte    staaer    pludselig    foran    ham,    høj     og 
vældig. 

SORTKLÆDTE 

Saa  skal  Navnets  Verden  aaa  under. 


COSMUS 
fra   ham.   med  Hænderne   udstrakte  i  vild  Skræk 

Frels  mii^I 

SORTKLÆDTE 

Og  den  Navnløses  Verden  faa  Liv. 
COSMUS 

Ved  mig? 

SORTKLÆDTE 

Ved  Dig,  som  er  Prins  og  Vidne  i  Et. 

COSMUS 

med  stor  Energi 

Hverken  Prins  eller  Vidne.     Cosmiis  for  Gud 
og  Mennesker,  som  jeg  er  det  for  mig  selv. 

SORTKLÆDTE 

med  Tusinders  Rost 

Du  stj^rtede  Domkirken,  Du! 
COSMUS 

Jeg  skriger  Jer  over.     Jeg  bygger  den  op. 

SORTKLÆDTE 

leer  haanligt 

Bygger  den!     Du? 

COSMUS 
Hvem  skulde  hindre  mig? 

SORTKLÆDTE 

pludselig  dæmpet 

Eden,  Du  svoer  os. 

COSMUS 


Eden 


SORTKLÆDTE 

Den  Ed  er  som  Præsternes  tre  Skuffer  Sand 
paa  den  Døde.  Jorden  har  slugt  Dig.  Jorden 
hører  Du  til. 

COSMUS 

lukker  Øjnene  og  smiler 

Begravet.  Jeg  veed  det.  Begravet  i  Ord.  Alt- 
sammen Ord.  Ord  op  til  Himlen  og  Ord  til  at 
tænde  Ild  med  i  Helvede.  Edsord  og  Lovord. 
Daabsord  og  Nadverord.  Det  daglige  Brød 
pakket  ind  i  Paragraffer.  Hos  Jer  som  hos  de 
Andre.     Og  de  samme  overalt. 

Og  hvad  hjælper  saa  de  Ord?  Hvad  inde- 
staaer  de  for?  Det  Hellige  kan  jo  dog  ikke 
udsiges. 

SORTKLÆDTE 

truende 

For  Livs  og  Døds  Skyld  — 


COSMUS 

skarpt 

Og  for  Faderens  Skvld,  som   er  i   Himlene  I 


SORTKLÆDTE 

Himlen  er  Luft. 

COSMUS 
staaei'   foran  ham 

Himlen  er  her,  i  vore  Øjne. 

Se  ind  i  mine  og  siig  mig,  hvad  Du  seer. 
Om  det  kun  er  en  farvet  Hinde,  en  sort  Prik 
og  en  fugtig  Glans,  Du  fornemmer?  om  Du  ikke 
derinde  seer  det,  som  Ord  ej  kan  udsige  og 
Sanser  ikke  fastholde?  om  Du  ikke  forvirres 
og  fortabes  i  et  bundløst  Mj^lder  af  blinkende 
Tegn? 

Her,  i  vore  Øjne,  her  skues  den  Usynlige. 
Fra  Øje  til  Øje  gaaer  hans  evige  Londom.  Øje 
i  Øje  er  hans  eneste  Pagt. 

Og  paa  den  vil  jeg  bygge. 

SORTKLÆDTE 

Din  Kirke? 

COSMUS 

stille 

Mit  Hus.     Jert  Hus.    Og  alle  Menneskers  Hus. 
Gaa  fra  mig  i  Fred.    Jeg  brj^der  ingen  Eder. 

SORTKLÆDTE 

Indvielsen  fik  Du  —  til  Liv  eller  Død.  Nu 
venter  vi  paa  Dig. 

Han  fjerner  sig. 

COSMUS 
synker  atter  sammen  jiaa  Stenen,  med  Ansigtet  i  sine  Hænder 

Aa,  Vera !  Vera ! 

Skrigene    lyde   kun    svagt  nu.     Men  op  over  dem  høres 

SANGEN 

fjernt  og  aandeagtigt 

For  alle  dem,  der  sørge,  skal  Klokkerne  gaa, 
og  mest  for  dem,  der  dj'best  under  Stenene  laa; 

og  mest  for  dem,  der  længe  under  Stenene  stred! 
Guds    Son,    nu    maa    Du   komme!    vi    kime    Dig 

herned. 


TREDIE  HANDLING 


SEN  AFTEN  NOGLE  DAGE  DERPAA 
I  ET  HUS  I  BYENS  UDKANT 


I  et  mindre  Værelse  sidder  Vera  ved  Kaminen  og  seer 
ind  i  Ilden.  Døren  staaer  paa  Klem  til  et  Sovekammer 
bag\'ed.     Svagt  oplyst. 

Gregor  gaaer  op  og  ned  i  Samtale  med  hende. 


Det  er  Vera,  som  sidst  har  talt.  Nu  rejser  hun  sig, 
gaaer  sagte  til  Sovekammerdøren  og  kigger  ind.  Sætter 
sig  derpaa  lydløst  ved  Kaminen  paany. 

Gregor  er  standset  og  har  fulgt  hendes  Bevægelser  med 
Øjnene.  Da  hun  atter  har  sat  sig,  gjor  han  et  Par  dæm- 
pede Skridt  hen  imod  hende. 


GREGOR 
I  tre  Dage,  sagde  Du? 


VERA 

I   tre  Dage   og  i  tre  endeløse  Nætter  har  jeg 
siddet  her  og  ventet.    Jeg  troede,  han  var  hos  Jer. 

GREGOR 

Vi   har   ventet   som  Du.      Tause  og  trj'kkede. 
For  vort  Haab   staaer  nu  ene  til  ham. 


VERA 

Til  ham? 

GREGOR 

Manet  er  han  blevet,  og  han  veed,  hvor  vi 
samles.  Men  Ingen  har  seet  ham  siden  den 
Nat,  de  stormede  Slottet. 

Hvor  troer  Du,  han  færdes? 

VERA 

Han  flakker  vel  om,  langt  borte  fra  Mennesker, 
forpint  af  de  Tanker,  der  saa  længe  har  tæret 
paa  hans  Fred. 

GREGOR 

Hvilke  Tanker? 

VERA 

Tanker  som  sorte,  farende  Skyer,  der  aldrig 
kan  samle  sig  til  et  Uvejr,  som  slaaer  ned. 

GREGOR 
Uvejret  er  jo  over  ham.     Det  lyner  jo  ud  af 
hvert   Øje,    han    moder.       Blot    han    udstrækker 
Haanden,    griber    Tusinder    til.    og    han    staaer 
midt  i  en  Daad. 

VERA 

seer  op,  knuger  Hænderne 

Siia  ham  det.     Siig  ham  det. 


GREGOR 

Det  er  sagt  ham  forlængst. 


VERA 

seer  atter  ind  i  Kaminen 
Og  han  kommer  dog  ikke. 


Kort  Taushed.      Gregor  gaaer  bestandig  op  og  ned. 

GREGOR 

Ophidselsen  voxer  som  en  Skovbrand  i  Storm. 
Man  troer  ikke  Rigsværgen  længer.  Sidste  Nat 
var  der  atter  Uroligheder  foran  Slottet.  Og 
Politi  og  Militær  er  paa  Færde  overalt.  Men 
de  hidser  kun  Flammerne.  Slukker  de  paa  een 
Kant,  saa  fænger  det  paa  en  anden.  Selv  mange 
af  Soldaterne  er  med  om  at  stikke  Ild. 

De  savner  kun  en  Fører.  Nu  skulde  han 
vise  sig.  Hans  Navn  kunde  samle  dem.  Og 
saa  kommer  han  ikke. 


VERA 

uden  at  se  op 
Han  er  Rigsværgens  Rroder. 

GREGOR 
Broder    skal    forraade    sin    Broder    til   Døden 
for  den  Navnløses   Sk^'ld. 

VERA 
skjæl  vende 

Og  en  Hustru  sin  Mand. 
Vær  rolig.     Han  kommer. 

GREGOR 

Og  kommer  han   ikke? 

VERA 

Saa  kommer  jeg.     Jeg  og  min  Dreng. 

GREGOR 

sætter  sig  hos  hende  og  tager  hendes  Haand 
Vera  —  har  Du  det  ondt? 

VERA 

Mennesker   som  vi   har   ikke  Lov  til  at  være 
lykkelige.     Det  glemmer  vi  stundom. 

GREGOR 
Troer  Du  ham  ikke? 

VERA 

Jeg  troer  ikke  paa  ham.     Ikke  som  paa  Dig 

GREGOR 

Han  elsker  Dig,  Vera.  Han  gjør,  hvad  Du 
vil.     Send  ham  til  os  inat,  hvis  han  kommer. 

VERA 

Jeg  skal  selv  folge  med. 

GREGOR 

rejser  sig 

Saa  Farvel,  til  vi  sees. 

VERA 

kaster  sig  om  hans  Hals 

Aa  —  Gregor. 

GREGOR 
Hvad  er  der? 

VERA 

Dø  ikke  fra  mig. 

GREGOR 

kryster  hende  heftigt 

Vera  —  hvorfor  dog? 

VERA 

Jeg  er  tryggest  hos  Dig.  Ingen  i  Verden  kan 
være  det  for  os  Mennesker,  som  de  Faa,  der 
har  kjendt  os  fra  Barn.  Mister  vi  dem,  faaer 
vi  dem  aldrig  tilbage.     Og  Du  er  den  sidste. 

GREGOR 

Jeg  lovede  din  Moder,  at  jeg  vilde  leve.    Det 
lover  jeg  ogsaa  Dig. 
Godnat. 

bort. 


Vera  gaaer  op  og  ned.  urolig,  vridende  Hænderne,  suk- 
kende, kæmpende  med  Graad.  Hun  tænder  en  lille  Lampe 
og  gaaer  ind  i  Sovekammeret,  hvor  Drengen  ligger.  Be- 
tragter længe  hans  sunde  rolige  Søvn.  Sætter  sig  hos  ham 
en  Stund.  Gaaer  saa  atter  ind  til  Kaminen,  som  hun  roder 
op  i.  Stiller  sig  tilsidst  hen  ved  Vinduet,  hvis  Dugg  hun 
aftørrer,  og  seer  ud. 

Men  da  Cosmus  ikke  kommer,  sætter  hun  sig  atter  ved 
Kaminen. 

En  gammel  Sang  falder  hende  ind.  Hun  smaanynner 
dens  Ord. 

VERA 

Jeg  synger  om  en  Kongesøn, 

jeg  seer  ham  tidt  i  Dromme. 
Hans  Aasyn  er  saa  himmelblegt 

som  vinterstille   Stromme. 

Hans  Fader  gav  ham  Gods  og  Guld 

og  rejste  ham  en  Trone. 

Hans  Moder  gav  ham  Bibelord 

om  Kors  og  Tornekrone 

Han  odte  Gods,  han  odte  Guld, 

han  flænged  Tronens   Hynder, 
og  Tornekronens  visne  Pryd. 

den  plukkede  han   sonder. 


i 

For  Verdens  Gods  og  Verdens  Guld, 

de  stilled  ej  hans  Længsel; 
og  Himlens  tunge  Bibelord, 

de  slutted  ham  i  Fængsel. 

Nu  sigter  han  sit  eget  Guld 

af  Livets  stride  Vande. 
Nu  trj'kker  han  den  hvasse  Tjørn 

dj^bt  i  sin  egen  Pande. 


Der  høres  Skridt  i  Forstuen.    Vera  springer  op  og  løber 
til  Døren,  som  hun  aabner. 


VERA 

i  Døren 

Cosmus!    Cosmus! 


Cosmus  kommer  fra  Forstuen,   griber  hendes  Hænder  og 
drager  hende  ind  til  sig. 


COSMUS 

Tilgiv  mig,  Vera.      Jeg  har  ikke  vidst  af  mig 
selv. 

VERA 

Saa  jeg   angst  har  været! 

stryger  Haaret  fra  hans  Pande. 

Og  nu  jeg  seer  Dig,  bliver  Angsten  kun  større. 

Einar  Christiansen.  15 

COSMUS 


Hvorfor? 


VERA 

Fordi  Du  kommer  hjem  med  Alverdens  Sorg 
i  dine  Øjne. 

COSMUS 
Hvor   kan   jeg    komme    anderledes    efter   det^ 
jeg  har  seet! 

VERA 

Med  knj^ttede  Hænder  kunde  Du  komme,  fulgt 
af  en  Skare,  der  raabte  dit  Navn. 


COSMUS 
seer  et  Øjeblik  bedrøvet  paa  hende,  gaaer  saa  fra  hende 

—  Sover  Drengen? 

VERA 

Ja.     Det  er  jo  sent. 

COSMUS 
sætter  sig  ved   Kaminen 

Kom.     Sæt  Dig  hos  mig. 

VERA 

Du  maa  jo  være  halvdød  af  Sult. 

COSMUS 

Jeg  kan  Ingenting  nyde. 


VERA 

Vera  sætter  sig  hos  ham.    Han  sidder  og  seer  ned,  hun 
betragter  ham  skarpt  fra  Siden. 


VERA 

Hvor  har  Du  været? 

CO  SM  u  S 
Ved  Ruinen. 

Hele  Tiden? 

COSMUS 
Jeg    veed   ikke   hvorlænge.      Men    baade    ved 
Dag    og    ved   Nat   har  jeg  siddet  der.     Der  var 
et  Spørgsmaal,  som  holdt  mig  fangen. 

VERA 

Hvilket? 

COSMUS 

—  Husker  Du  Kirken,  da  den  stod  i  sin 
Pragt?  —  himmelhøj,  bred  som  et  Bjerg.  Man 
dukkede  sig  i  Beundring.  Man  tænkte  uvil- 
kaarligt:  hvorledes  har  dette  været  muligt  for 
Mennesker? 

Nu  ligger  den  i  Grus.  Og  nu  spørger  man 
om  det  Samme,  kun  stærkere  end  før:  hvor- 
ledes har  dette  været  muligt?  —  ikke  at  de  har 
villet  det,  ikke  at  de  har  turdet  det,  men  at  de 
har  kunnet  det,  rent  fysisk,  med  deres  Hænder. 

VERA 

Fik  Du  saa  Svaret? 

COSMUS 

Ja.  Jeg  forstod,  at  Faldet  er  mange  Slægters 
Værk,  ligesom  Opførelsen  var  det.  Og  jeg  følte, 
at  dette  er  endnu  det  forfærdeligste  af  Alt. 

VERA 

angst 
Cosmus  — 

COSMUS 

Ikke  i  et  Øjebliks  Lidenskab,  men  efter  Aar- 
hundreders  Studium  og  Overlæg  —  — ! 

VERA 

rejser  sig  pludselig 

Gregor  har  været  her. 

COSMUS 

Jeg  kan  tænke  det. 

VERA 

Han  venter  Dig  inat. 

Cosmus  sidder  ubevægelig  en  Stund. 

COSMUS 

Siden   gik  jeg  til  Floden. 


229 

VERA 
sætter  sig  igjen 
Altid  Floden. 

COSMUS 
Udenfor   Bj^en,    et    Stykke    mod    Nord  —  kan 
Du  huske?  er  et  Sted,  hvor  den  breder  sig  som 
en   So.     O^  der,  midt  i  Strømmen,  er  en  O. 


VERA 

Blodøen? 

COSMUS 

Ja. 

VERA 

Der,  hvor  i  gamle  Dage  Skafottet  blev  rejst  — 

COSMUS 
Nu    ligger    den    hen    som    en    tilgroet    Ruin, 
hvor  Ingen  har  hjemme. 

VERA 

Og  saa  —  ? 

COSMUS 

Der  roede  jeg   over.      Og   der  vil  jeg   bygge 
mit  Hus. 

VERA 

griber  ham  om  Armen 

Cosmus  —  hvad  er  det?  hvad  tænker  Du  paa? 

COSMUS 
møder  hendes  Blik 

Jeg    tænker    paa,    at   nu   skal    Blodtiden  være 

endt  OR  Blodøen  inddrages  til  Græsning. 


VERA 

rejser  sig  atter  og  siger  hurtigt  og  fast 

Gregor  har  været  her.  Han  venter  Dig  inat. 
De  venter  Dig  alle. 

COSMUS 

Jeg  veed  det. 

VERA 

Og  sidder  dog  her? 

Saa  veed  Du  ikke  Alt.  De  venter  Dig  som 
Fører.  Dit  Navn  skal  samle  Masserne.  Og 
naar  Rigsværgen  er  Qernet  — 

COSMUS 
med  stærk  Haan 

Saa    skal  jeg    gribe  Styret  til  Vidnernes  Sejr. 

for   at  /  kan    b3'gge  Kirker    og    de  Andre  lægge 

Miner  1 

VERA 

heftigt 

Du  tør  ikke,  tør  ikke,  fordi  Rigsværgen  er 
din  Broder. 

COSMUS 
rejser  sig  brat 
Hvem  han  saa  var  —  I  rammer  ham  ikke.    I 
rammer  Ingen  mer.     Alting  vil   gaa  anderledes, 
end  I  troer,  og  bedre. 

VERA 

Bedre  ? 

COSMUS 

Se  paa  dine  Venner.  Se  ind  i  deres  Øjne. 
Denne  Jernalders  Kvide  lyser  ogsaa  ud  af  dem. 
For  de  er  jo  dog  Mennesker  —  Mennesker,  der 
føler  for  de  Smaa,  de  har  knust,  for  de  Smaa 
under  Stenene,  Vera.  For  lange  Tider  er  de 
lammede  nu.  Det  er  derfor,  de  helst  læsser 
Haabet  paa  mig. 

sætter  sig  igjen.  Og  jeg  lover  Dig,  Vera,  jeg 
skal  ikke  beskæmme  det. 

VERA 

Saa  skynd  Dig.     Søg  dem  op. 

COSMUS 
Naar    Tiden    kommer.      Naar    jeg    først    har 
rj^ddet  den  Vej,  vi  skal  ind  paa. 

VERA 

Og  hvor  gaaer  saa  den  Vej  ? 

COSMUS 
Dybt  nede.    Saa  dj^bt,  vi  kan  komme.    Gjennem 
Skarnet. 

VERA 

Skarnet? 

COSMUS 
Blandt  Verdens  Allerringeste,  blandt  dem,  der 
svobtes  i  et  Skræppeblad  fra  den  Grøft,  de  blev 
født  i,  og  som  aldrig  har  faaet  Xavn  i  en  ned- 
arvet Daabskjole.  blandt  dem  skal  vi  ned.  I 
dem  er  der  Fremtid. 

VERA 

som  forfølger  sine  egne  Tanker 
—   Og  Constantin? 

COSMUS 
Constantin? 

VERA 

Han  skal  altsaa  sejre? 

COSMUS 
Hverken  han   eller  I. 

VERA 

Sagde  Du    ikke,   Du  vilde  være    de  Tusinders 
Fører? 

COSMUS 
Je^i  staaer  ved  mit  Ord. 

VERA 
Saa  maa  Du  først  ville  Constantins  Død. 

COSMUS 

Vera  — 

VERA 

vildt 

Constantins  Død!    Constantins  Død! 

COSMUS 

som  har  rejst  sig,   gjor  et  Skridt  mod   Sovekammerdoren 

—  Tænk  dog  paa  Drengen  derinde. 

VERA 

fortvivlet 

Cosmus!  Cosmus!  lad  os  ikke  rive  Hjerterne 
ud  af  Brystet  paa  hinanden.  Lad  os  fly  —  til- 
bage til  Skovene,  til  Ensomheden.  Det  kan  jeg 
endnu.  Det  føler  jeg  endnu,  at  min  Kjærlighed 
kan.  Og  lad  os  leve  der  i  Stilhed,  i  Glemsel, 
som  DjT  i  et  Hi.  Og  lad  os  do  i  vor  Kjærlig- 
heds Mørke. 

COSMUS 

Ensomheden  er  kun  Tomhed,  naar  den  ikke 
groer  ud  af  et  Liv,  som  kan  fylde  den.  Der  er 
længe  til  Ensomheden,  Vera. 

VERA 

Men  kort  til  Hadet. 

Jeg  sagde  Dig  det  dengang:  Kvalerne  er  Porten  ; 

der  gives  ingen  uden  den.  Men  Du  har  aldrig 
kjendt  dem,  aldrig  lidt  Uret.  aldrig  folt  Sult. 
Og  Sulten  er  ikke  det.  at  vi  hungrer  efter  Brod. 
Men  Sulten  er  det,  at  vi  ikke  vil  mættes  af  de 
Andre. 

COSMUS 

Vil  jeg  da  det? 

tager  hendes  Hænder.  Xaar  jeg  giver  Dig  Freden, 
vil  Du  saa  tro.  at  jeg  har  hungret  efter  den 
som   DuV 

VERA 

Der  gives  ingen  Fred.  Der  gives  kun  een 
eneste  Trost  i  vore  Lidelser:  Lydighed. 

Lydighed.  Cosmus.  Ind  under  Fortvivlelsen. 
Du  som  jeg.     Saa  vidt  maa  det  komme. 

COSMUS 
Aldrig  under  Fortvivlelsen.    Aldrig,  naar  man 
har  Minder  som  vi. 

VERA 

Hvorhen  da?  hvorhen?  —  Ud  i  Skarnet,  som 
Du  kalder  det? 

Tro  mig,  Cosmus.  Der  er  mere  Kjærlighed 
i  mit  Had  end  i  al  din  Barmhjertighed. 

COSMUS 
Giv  mig  den  Kjærlighed.  Læg  den  i  min  Haand. 
lad  mig  lede  den  frem.     Anden  Bon  har  jeg  ikke. 

VERA 

Den  brænder  jo  din  Haand.  Du  skriger  jo 
under  den. 

COSMUS 

Jeg  beder  ikke  for  mig  selv.  Jeg  beder  for 
min  Søn.  For  hans  Skjald,  Vera,  og  for  alle  de 
Børns  Skyld,  som  skal  fødes  i  Verden,  lad  os 
give  vort  Liv  for  at  hjælpe  Mennesker  til  Fred. 

VERA 

seer  paa  ham  og  slaaer  pludselig  Armene  om  hans  Hals 

Jeg  elsker  Dig,  Cosmus.  Jeg  elsker  at  stirre 
ind  i  dine  Øjne,  at  fanges  og  vugges  af  Drøm.- 
mene  derinde  —  dine  store  vemodige  Drømme! 

Men  jeg  tør  det  ikke  længer.  Luk  Øjnene  i. 
Lad  mig  kysse  dem  til.    Lad  mig  nagle  dem  til. 

kysser  ham.  Og  følg  mig  saa,  i  Blinde  —  til 
dem,  der  venter  Dig  inat. 

COSMUS 

losgjør  sig  lempeligt 

Jeg  kan  ikke,  Vera. 

VERA 


COSMUS 


Kan  ikke? 
Vil  ikke. 

VERA 

Saa    er    vi    Dødsens.      For   saa    er   vor   Kjær- 
lighed død. 

COSMUS 

Død? 

VERA 

For  saa  har  den  mistet  sin  Ret  til  at  leve. 

COSMUS 

I  mig  har  den  aldrig  været  stærkere  end  nu. 

mod  hende.  Og  i  Dig  ikke  heller.  Jeg  seer  det 
jo  paa  Dig.  Jeg  seer,  hvor  Du  ryster  og  brænder 
og  lider  —  —  — 

Vera  I  —  Vera  — 

VERA 

fra  ham 

Siig  ikke  Mer,  naar  Du  dog  ikke  vil. 

Der  har  været  Dage  og  Nætter,  hvor  jeg 
glemte  baade  Dode  og  Levende  for  Dig.  Det 
er  derfor,  al  den  Vaande  nu  er  over  mig. 

Hun  staaer  et  Øjeblik  med  Hænderne  for  Øjnene.  Seer 
saa  paa  ham  og  siger  med   Læber,   der  dirre  af  Graad. 

Cosmus  — 

derpaa,   med  pludselig  Fatning.      Godnat. 

COSMUS 

Hvorhen  ? 

VERA 

Jeg   har   lovet  at  komme,   hvis  Du  ikke  kom. 

COSMUS 

tager  hende  om  Armen 

Du  er  min.     Du  er  dit  Barns  Moder. 

VERA 

truende,   med  Blikket  fastboret  i  hans 

Brug  ikke  din  Magt.  Gjør  ikke  ogsaa  mig  til 
en  Pagtbrj'der  og  Mensvoren.  Jeg  kan  ikke  leve 
med  den  Skam  paa  min  Sjæl. 

COSMUS 

slipper  hende 

Og  Drengen  —  Drengen? 

VERA 

næsten  paa  Knæ 
For  hans  Skyld,  følg  med. 

COSMUS 

Og  om  jeg  nu  fulgte  —  og  talte? 
De  vilde   jo    kun    svare   mig  som  Du  —  med 
Constantins  Død. 

VERA 

De  kan  ikke  Andet.  —  Se  ikke  saadan  paa 
mig  —  — !      Vz  kan  ikke  Andet. 

bedende.      CosmUS    — I 

Kort  Taushed. 
Cosnius  staaer  og  stirrer  fortabt  paa  hende. 

VERA 

vender  sig  hurtigt  fra  ham 

Godnat. 

bort. 

Cosmus    staaer  et  Øjeblik  som  forstenet.      Saa  farer  han 
sammen.      Det  er  Barnet,   som  klynker. 


COSMUS 
gaaer  ind  i   Sovekammeret,  hen  til  Vuggen 

Min  Dreng!  —  hvad  skal  der  blive  af  Dig? 
Han   sætter    sig   i    en    Stol  ved  Siden  af  Vuggen;    smaa- 
snakker  med  Drengen,   der  snart  bliver  stille. 

Smiler  Du  til  mig?  —  Ja  ja,  vi  hører  jo  ogsaa 
sammen.  Du  og  jeg.  Vi  har  jo  givet  hinanden 
Livet.  Jeg  gav  Dig  mit,  og  saa  gav  Du  mig 
det  tilbage,  tusinde  Gange  tilbage,  og  tusinde 
Gange  bedre. 

tager  hans  Haand.  Min  lille  tapre  Fyr,  som  aldrig 
græder  mer,  og  som  seer  saa  uforfærdet  ud  af 
Øjnene.  Blot  jeg  føler  din  lille  Haand  i  min, 
saa  er  jeg  tryg.  Ogsaa  for  Moder.  Ja,  ogsaa 
for  Moder.  Vi  to  skal  nok  forstaa  at  holde 
hende  fast.  En  Kraftkarl  som  Du  —  —  min 
stakkels  lille  Dreng. 

Xu  sover  Barnet. 

Cosmus  synker  ned  over  Vuggen  og  skjuler  sit  Ansigt, 
ligger  længe  taus. 

COSMUS 

Saa  ene  jeg  føler  mig!  Jeg  trænger  til  En, 
der  vil  velsigne  mig  eller  blot  tilgive. 

Du  har  Meget  at  tilgive  mig.  Jeg  har  ikke 
givet    Dig    en    ren    Sjæl    at   voxe    i,    ikke   samlet 

til  Dig,  Dag  for  Dag,  et  Overmaaal  af  Villie, 
som  kan  gjøre  Dig  lykkelig.  Og  hvad  nytter 
det  nu,  at  jeg  forbander  min  Drift  og  mine 
Drømme  —  hver  ørkesløs  Time,  hver  lav  Given- 
efter?  Det  ligger  jo  i  Dig  altsammen.  Det  har 
jo  mærket  Dig,  for  Du  blev  født. 

Men  hvad  et  Menneske  kan  lide  for  et  andet, 
det  skal  jeg  taale  og  stride  for  Dig. 


NOGLE  TIMER  SENERE 
SAMME  STED 


Lampen  i  det  forreste  Værelse  er  brændt  ud.  De  sidste 
Gløder  i  Kaminen  lyse  rodligt  ud  paa  Gulvet,  og  der  glider 
et  tidligt  Dagskjær  ind  i  Stuen. 

I  Sovekammeret  brænder  Lampen  endnu.  Derinde  er 
Cosmiis  falden  i   Sovn  i  en   Stol  ved   Siden  af  Vuggen. 


Gregor  og    Vera  komme  lydløst  fra   Forstuen.      De  se  sig 
om   i  Taushed. 


VERA 

Der  sidder  han.     Han  sover. 


GREGOR 

Saa  list  Dig  derind. 

VERA 

i  tilbagetrængt  Graad 

Han  sover  ved  Siden  af  Drengen. 

GREGOR 
Skj^nd  Dig.     Gjør  det  kort. 

VERA 

Og  hvis  jeg  nu  vækker  ham  —  ? 

GREGOR 

Saa  maa  det  alHgevel  ske. 

VERA 

Aa,  Gregor  — 

GREGOR 
Vær  rohg.     Han  vaagner  ikke.    Han  har  ikke 
faaet  Søvn  i  tre  Døgn. 

VERA 

gjør  et  Par  Skridt  mod  Sovekammei'et,  men  standser  og 
læner  sig  mod  Dørstolpen 

Jeg  kan  ikke. 

GREGOR 
tager  hendes  Haand 
Vera. 

VERA 

kaster  sig  ind  til   ham 

—  kan  ikke. 

GREGOR 
Skal  jeg? 

VERA 

Lad    os  vente   til   imorgen.     Blot  til  imorgen. 
Maaske  dog  —  maaske  —  han  saa  kommer. 

Einar  Christiansen.  16 

GREGOR 

Naar  vi  faaer  ham  igjen,  faaer  ogsaa  Du  ham 
tilbage. 

VERA 

Han    mcia   jo   komme,    naar  han  seer,   vi  har 
forladt  ham?  —  han  maa  jo?  ikke  sandt? 

GREGOR 

Det  er  derfor,   I  maa  bort.      Der  gives  ingen 
anden  Udvej. 

VERA 

Xej.     Der  gives  ingen  anden. 
GREGOR 

Gaa  saa. 

Vera  gaaer  langsomt  ind  i  Sovekammeret,  hvor  hun  bojer 
sig  over  Vuggen. 

VERA 

Han  har    ham  i  Haanden.      Han  holder  ham 

saa  fast. 

GREGOR 
i  Døren 


Tænk  paa  Varro. 

VERA 

løsner  lempeligt  Drengens  Haand  ud    af  Faderens  og  tager 
ham  paa  Armen 

Stille!   hj's!    væk   ikke  Fader.      Jeg  er  jo  hos 
Dig.     Moder  er  jo  hos  Dig. 

Ja  ja.  Saa  saa.  Det  hjælper  ikke  at  græde. 
Der  er  Ingenting,  som  hjælper.  Put  Dig  ind 
under  Sjalet.     Vi  to.     Nu  er  vi  kun  vi  to. 

nærmer  sig  Cosmus.    Hvor  dødsens-træt  han  seer 


Vuggen  staaer  tom 


—  de  Øjne,   de  raadvilde 
Øjne!  —  jeg  taaler  ikke  at  tænke  derpaa. 
Aa,  Gregor,  det  er  lettere  at  dø. 


GREGOR 

Kom. 

Giv 

mig 

Drengen. 

VERA 

tover 

Cosm 

us   — 

her 

staaer   vi 

Og 

nikker 

til 

Dig. 

Her    staaer    vi. 

Her    staaer 

vi. 

Og    1 

nu 

maa 

vi  gaa. 

GREGOR 

indtrængende 

Vera, 

Vera. 

VERA 

gaaer  med  Drengen  mod  det  forreste  Værelse,  men  standser 
i  Døren,  overvældet  af  sin  Bevægelse 

Jeg    elsker    Dig,    Cosmus.      Der    er    to,    som 
elsker  Disj,  to,  som  venter.     Kom  snart. 


GREGOR 


Det  grver  ad  Dag. 

VERA 

med  udbrydende   Graad 

Cosmus   —  kom  snart. 


GREGOR 

drager  hende   ved  Haanden  ud  i  Forstuen 


COSMUS 

gjør  en  Bevægelse  i  Søvne,  men  sover  videre 


Lidt  efter  gaaer  Lampen  ud.    Dagskjæret  fra  den  anden 
Stue  siver  blegt  og  graat  ind  over  hans  trætte  Ansigt. 


FJERDE  HANDLING 


GADER  OG  GYDER 
FATTIGFOLKS  VERDEN 


Mellem  en  større  Gade  og  en  Sti  langsmed  Floden  lober 
en  smal  Gyde.  Den  er  kun  svagt  besøgt  af  Passerende ;  men 
fra  Gaderne  bagved  hores  Stoj  og  Færdsel  af  mange  Men- 
nesker bestandig  som  en  lydelig  Summen,  der  af  og  til 
afbrydes  af  stærkere  Udbrud  og  Raab. 

Henimod  Skumring. 

Inde  paa  Fortovet  sidder  en  gammel  Kludesamler  med 
en  lille  syvaars  Dreng.  De  hjælpes  om  at  binde  Sækken 
sammen. 


En  Bande  sammenløbet  Pak  drager  op  igjennem  Gyden, 
under  Raab  og  Eder,   udstødende  Trusler  mod  Rigsværgen. 


DRENGEN 

Hvad  skraaler  de  for?  er  der  nu  igjen  sprunget 
Nogen  i  Luften? 

KLUDESAMLER 

smaasnakkende 

Bare  Gøgl,   lille  Johs,   bare  Rummel  og  Gøgl. 
Det    gaaer    til    en    Tid,    og   saa   gaaer   det   ikke 

længer.  Det  er  lisom  med  ham.  den  Mand  Du 
har  hjemme  —  med  en  Blyklump  i  Buxerne. 
Hvordan  Fanden  man  lægger  ham,  saa  ender 
han  sgu  dog  paa  sin  Hale. 

DRENGEN 

Vil  de  op  paa  Slottet? 

KLUDESAMLER 

De  vil  haet  anderledes.  Det  er  hele  Historien, 
nikker.  Hele  Verdenshistorien,  lille  Johs.  Haet 
anderledes!  —  Og  saa  bli'er  det  dog  aldrig  til 
Mer  end  det  Samme.  For  der  er  ikke  Mer. 
siaaer  i  Brostenene.  Der  er  Fanden  lyne  mig  ikke 
Mer  end  det  Samme. 

DRENGEN 

Nu  har  Du  jo  igjen  drukket  Brændevin.  Bedste- 
faer. 

KLUDESAMLER 

Jeg  har  drukket  til  en  Dyne  og  to  Cldtæpper, 
Johs.     Saa  kan  Dii  krybe  i  Sækken. 

Han  rejser  sig. 
DRENGEN 

Lad  OS  gaa  nedenom  Floden;  her  lober  saa 
Mange. 

Han  hjælper  Kludesamleren  Sækken  paa  Ryggen. 

KLUDESAMLER 

stavrer  afsted 

Ja,  det  er  det  Satans.  Man  kan  aldrig  gaa  i 
Fred  i  sit  lovlige  Kald.  Rumler  man  ikke,  saa 
bil  er  man  rumlet.  Gud  ske  Lov  for  min  Kj ælder. 
Du  kan  tro,  lille  Johs,  at  Paradisets  Have,  den 
laa  sgu  i  en  Kjælder,  sex  Fod  under  Jorden. 
Der  kan  man  da  æde  sine  Æbler  i  Ro. 


De  have  naaet  Enden  af  Gyden,  dreje  nu  om  et  Hjørne 
og  komme  ud  paa  en  Sti  med  Træer,  som  fører  langsmed 
Floden. 


Her    sidder    Cosmus,    lænet    op    mod    et    Skur,    sammen- 
krøben og  hyllet  i  en  stor  Kappe. 

Mørket  begj'nder  at  falde. 


DRENGEN 

standser 

Bedstefaer,  se  I  der  sidder  han  endnu. 

KLUDESAMLER 

Hvad  for  En,  lille  Johs? 

DRENGEN 

Han,  som   sad  der  imorges. 

KLUDESAMLER 

Kanske   han  er  død.     Saa  redder  vi  Kappen. 


250 


De    nærme    sig  Cosmus.       Kludesamleren    sætter  Sækken 
paa  Jorden. 

DRENGEN 

Pas  paa.     Lad  mig  forst. 

Han  seer  Cosmus  ind  i  Ansigtet. 
Vær  stille.     Han  sover. 

KLUDESAMLER 

Lad  os  se,  om  vi  kan  liste  den  los. 

Han  trækker  i   Kappen. 

COSMUS 

slaaer  Øjnene  op  og  seer  opskræmt  paa  dem 

KLUDESAMLER 

nikker  venligt 

Godaften.  Godaften.  Vi  tænkte,  Du  var  drukken 
og  ku'  trænge  til  en  Stiver. 

COSMUS 
Tak.     Jeg  sidder  godt. 

KLUDESAMLER 

der  bestandig  føler  paa  Kappen 

Har  Du  Penge  til  Logis,  saa  skal  vi  vise  Dig 
Vejen. 

COSMUS 

Penge?  —  Penge  —  ? 

Han  finder  en  Mont  frem.    Der.    Det  er  den  sidste. 
Gaa  saa. 

hyller  sig  i   Kappen. 

DRENGEN 

springer  i  Vejret 

Bedstefaer!  en  Guldskilling! 


KLUDESAMLER 

snapper  Monten  fra  ham 

Lad  mig  se!  —  Ja,  min  Salighed, 
tager  Cosmus  i  Armen.    Kom,  Herre.  Tag  De  bare 
trøstigt  ved  mig.    Vi  skal  nok  lodse  Dem  hjem. 

COSMUS 
seer   paa  Drengen 

Er  det  din,  han  der? 


KLUDESAMLER 

ynkelig 

Ja.     Det  er  min  eneste. 

COSMUS 
I  to  hører  sammen? 


KLUDESAMLER 

Vi  har  kun  hinanden. 

COSMUS 

febrilsk 

Saa  vogt  ham.  Pas  paa  ham.  Tab  ham  aldrig 
af  Sj^ne.  Læg  ham  inderst  i  din  Seng,  og  sov 
selv  som  en  Fusl. 

DRENGEN 

Splittergal.     Det  er  Sulten,  der  gjør  det. 

KLUDESAMLER 

Vær  nu  rimelig,  Herre,  og  tag  ved  min  Arm. 
De  spolerer  jo  Tøjet.  Den  dejlige  Kappe!  — 
Den  flyder  jo  i  Skarnet. 

COSMUS 
Ja.     Nu   er  jeg  kommen  der. 

KLUDESAMLER 

Hvis  De  letter  Dem  lidt,  kan  vi  børste  den  ren. 

COSMUS 

Er  det  den,  Du  har  Lyst  til? 

knuger  den  til  sig.  Den  har  ligget  om  hendes 
Knæ.  naar  hun  frøs.  Og  han  har  leget  Skjul  i 
dens  Folder. 

river  den  af  sig.  Men  tag  den  kun!  tag  den! 
ogsaa  den.  Altsammen!  hver  en  Trevl!  lige  til 
Skindet.  Det  er  det,  'Gud  har  ment  med  os 
Mennesker. 

Han  skjuler  sit  Ansigt. 
Optrækkende   Uro  fra  en  Bande,   som  nærmer  sig. 

KLUDESAMLER 

Stik  Kappen  i  Sækken,  Johs,  og  lad  os  se  at 
liste  væk. 

Medens  de  arbejde  med  Kappen,  skingrer  el 

RAAB 

længere  borte  paa  Stien 

Ned  med  Rigsværgen! 

COSMUS 

seer  op 

Hvad  var  det? 

DRExNGEN 

Det  er  Fler,  som  vil  mod  Slottet. 

KLUDESAMLER 

Hold  Dig  bare  til  mig. 

RAABENE 

nærmere 

Ned  med  Prins  Constantin! 

DRENGEN 

klynger  sig  til   Kludesamleren 

Bedstefaer!  Bedstefaer! 


Nu  farer  Banden  i  vildt  Løb  ned  over  Stien.  Den  be- 
staaer  mest  af  unge  Mænd  af  Arbejderklassen.  Nogle  ere 
bevæbnede.      Somme  bære  Fakler. 


Cosmus   er   sprunget   op    og    staaer   presset    mod  Skuret, 
medens  Banden  stormer  forbi. 


254 

NYE  RAAB 

Xed  med  Forræderen! 

ENKELTE  STEMMER 

Han  har  fyret  paa  Folket. 

ANDRE 

Han  truer  med  Kanonerne! 

HELE  BANDEN 

Mod  Slottet!  bras   paa! 

Kludesamleren  o"   Drengen  rives  med  af  Strommen. 


COSMUS 

standser  de   sidste  i  Flokken 

Hvad  er  det,  I  raaber?    Har  Rigsværgen  skudt 
paa  Folket? 

EN  UNG  MAND 

Der  er  Nogen,  som  siger  det. 
COSMUS 

Oa  I  —  nu  vil  I  —  •? 


EN  ÆLDRE  KARL 

stærkt  bevæbnet 

Slottet  skal  ned  til  Grunden.     Vi  vil  se  Kassen 
efter  i  Sømmene. 

EN  ANDEN 

Kanske    vi   ku'    finde    nogen    Musehuller   der- 
oppe.    Man  har  seet  saa  galt  før. 

DEN  FØRSTE 

Men  vi  skal  rj^ge  Rotterne  ud,  kan  De  tro. 


FLERE 

under  stort  Skraal 
Vi  har  Blus  paa  Lampen,  kan  De  skjonne. 


ALLE 
i  Munden  paa  hverandre 

Bras  paa!   mod  Slottet!  bras  paa! 

De  storme  videre. 


COSMUS 

mumler  frem  for  sig,  medens  han  folger  Banden  med 

Øjnene 

Constantin  —  Constantin  — ! 


Da  Banden  naaer  op  imod  Gyden,  mødes  den  laer  af  en 
anden  Flok : 

blege,  kiitteklædte  Mænd  og  Kvinder,  der  barbenede  og 
barhovedede,  med  løftede  Kors  i  Hænderne,  komme  imod 
dem. 


Begge  Skarer   standse    uden  at  kunne  komme  forbi  hin- 
anden. 


KUTTEKLÆDTE 

med  hoj   Rost 

Gjør  Bod!  gjør  Bod!  Herrens  Time  er  kom- 
men.    Den  3'derste  Frist! 

BANDENS  ANFORER 

Gaa  Fanden  i  Vold! 

KUTTEKLÆDTE 

for  hvilke  mange  sky  vige  tilbage 

Herrens  Haand  er  imod  hans  Folk.  Han  slog 
det,  saa  at  Bjergene  skjalv.  Og  deres  Lig  ligger 
tykt  som  Skarn  paa  de  aabne  Veje. 

BANDENS  ANFØRER 

Tude  kan  vi  alle.     Det  hjælper  os  fedt. 

KUTTEKLÆDTE 

stærkere 

Hvo  som  ikke  krummer  sig  for  Herrens  Haand, 
skal  falde  blandt  hans  Slagne.  Men  hvo  som 
kryber  til  hans  Tærskel  paa  blodende  Knæ,  for 
ham  er  der  Helligvej  fra  Døden  og  Dommen. 

Mange  falde  paa  Knæ  omkring  dem. 

BANDENS  ANFØRER 

søger  forgjæves  at  samle  sine   Folk 

Bras  paa!  mod  Slottet!  bras  paa! 

Skarerne  presses  paany  mod  hinanden. 

Da  svares  Bandens  Raab  af  Skrig  fra  Gj'den.  Og  ud  af 
denne  kommer  farende  en  Flok  lose  Fruentimmer,  ført  af 
et  halvgammelt  Kvindfolk. 


Hun  og  hendes  lobe  ind  mellem  de  Kutteklædte,  saa  at 
disse  spredes  til  Siderne. 


BANDENS  ANFØRER 

Hejsa!  Moer  Svik!  sikken  Fart  hun  har  paa! 
Er  I  ude  med  Snoren? 

MOER  SVIK 

Vi  er  ude  for  Fodelandet,  det  kan  I  vel  se. 

KUTTEKLÆDTE 

samle  sig  paany 

Ve  over  Skjøgen!  Hendes  Ungersvende  skal 
falde  paa  hendes  Gader,  og  hendes  Krigsmænd 
raadne  i  hendes  Seng. 

MOER  SVIK 

Krigsmænd!  Jo  Tak.  Hvor  er  de,  maa  jeg 
spørge?  —  Bare  Præster  og  Snemænd  og  Løjsere! 
Der  er  mere  Humør  i  et  Stykke  Fedtebrød  end 
i  alle  Byens  Mandfolk  tilsammen. 

KUTTEKLÆDTE 

tungt  og  truende 

Skjændsel  er  Skjøgens  Skjold.  Men  Gud  Herren 
tager  Hævn. 

Einar  Christiansen.  17 

MOER  SVIK 
Lad  ham  ta\  hvad  han  vil.  Jeg  maa  klare 
Forretningen.  Naar  det  først  kommer  saa  vidt, 
at  Mandfolkene  slaaer  Kors  for  sig  i  Smaa- 
gaderne,  før  de  gaaer  ind  til  en  Pige,  saa  siger 
jeg,  det  seer  sort  ud,  og  saa  maa  de  heller 
blive  fra  os.  Siden  Domkirken  skvat  i  Vejret, 
er  der  ikke  en  ærlig  Stump  Stivelse  mer  i 
jeres  Krop.  Det  er  derfor,  vi  skal  ud  og  sla' 
Revelje. 

BANDEN  OG  KVINDFOLKENE 

Bras  paa!  mod  Slottet!  bras  paa! 

De    bryde    gjennein    de  KuUeklædtes  Flok  og  storme  op 
igjennem   Gyden. 

KUTTEKLÆDTE 

fortsætte   deres  Vej   ned  over  Stien 

Herren  tager  Hævn.      Herrens  Time  er  kom- 
men.    Den  vderste  Frist! 


Cosmns  bliver  alene  tilbage  paa  Stien. 

COSMUS 
i  stærkt  Udbrud 

Den  yderste  Frist!  —  for  Menneskers  elendige 
Samfund. 

Ild  under  Jorden  —  og  Ild  paa  Jorden!  Selv 
Constantins    Lampe    er    bleven    til    en    rj^gende 

Brand.  Og  Riget,  han  skrev  om  — !  Hvem 
redder  nu  det?  Det  brænder  nu  ogsaa  til  Sod 
under  Flammerne. 


Han    synker    sammen    i    stum  Fortvivlelse  foran  Skuret, 
hvor  han  for  sad. 


Lang  Taushed.  Natten  bliver  roligere.  Raabene  i  det 
Fjerne  stille  af. 

COSMUS 

tager  omsider  Hænderne  fra  Øjnene;  sidder  og  seer  op  mod 
Stjernerne,  som  tændes 

Her  gik  jeg  med  Vera  den  første  Nat.  Jeg 
hører  endnu  Ordene,  vi  talte.  De  drysser  ned 
til  mig  med  Bladene  deroppe,  levende  som  den- 
gang. Og  Skjæret  derude,  der  lægger  sig  som 
blege  Blink  over  Floden,  kalder  Tanker  frem, 
som  jeg  tænkte  den  Aften  og  aldrig  siden,  før 
nu  —  Tanker,  der  fyldte  mig  helt,  saa  jeg 
glemte  mig  selv. 

Han  sidder  en  Stund  taus. 

Ak,  Minder!  Minder! leve  sit  Liv,  saa  at 

Alt,  hvad  man  møder  paa  sin  Vej,  giver  En 
gode  Tanker  tilbage  —  det  er  Kjernen  i  det 
mægtige  Ord:  gjør  Dig  Jorden  underdanig,  saa 
at  Alt,  hvad  dens  er,  maa  tjene  din  Villie. 

Og  saa  har  jeg  kun  de  Blade,  der  falder,  og 
Blinkene  derude  under  Blodøens  Skrænt.  Kun 
dem  og  min  Ensomhed  —  for  Livet,  der  venter. 
Jeg  er  nøgen,   som  jeg  var  det  i  mine  søvnløse 

Tanker,  naar  Livsangsten  red  mig.  rejser  Hovedet. 
Men  fri  —  ogsaa  fri,  som  den  Mand,  ingen  Sorg 
mer  kan  ramme.  Og  Forladthedens  Jubel  er 
over  mig  i  uendelig  Trang  til  at  elske.' 

Fjerne   Raab  fra  Staden  trænge  atter  gjennem  Natten. 

COSMUS 

rejser  sig  og  raaber 

Ja  ja.     Jeg  skal  komme.     Jeg  hører  Jer  nok. 
Nu  hører  jeg  mit  Navn  gjennem  Raabene. 


Han    bliver  staaende  med  oprakte   Hænder,    henrevet  og 
stille. 


Drengen  fra  for  kommer  lobende  ned  over  Stien. 
DRENGEN 

Herre,  goe  Herre. 

COSMUS 


DRENGEN 

Bedstefader  er  bleven  borte,  og  han  havde  min 
Guldskilling. 

COSMUS 

GuldskilHng  —  ?  Stakkel.  Jeg  har  ikke  fler. 
Men  giv  mig  din  Haand.  Vi  kan  hjælpes  om 
at  finde  ham. 

DRENGEN 

Han  er  nok  gaaet  ned  til  de  Hjemløse.  Der 
plejer  vi  at  træffes,  naar  vi  ikke  veed,  hvor  vi 
er  henne. 

CO  SM  u  s 

De  Hjemløse  —  ? 

DRENGEN 

Ja.     Det  er  lige  herved. 

De  begende  at  gaa. 

COSMUS 

efter  nogen  Taushed 
Kommer  der  Mange  der,  hos  de  Hjemløse? 

DRENGEN 

Alle  de,  som  ikke  selv  har  nogen  Seng. 

COSMUS 
~  ikke  selv  har  nogen  Seng  — 

DRENGEN 

—  Og  som  hverken  har  Fader  eller  Moder 
eller  Bedstefader. 

COSMUS 

Det  er  rigtigt.     Det  er  der,  vi  skal  ned. 

De  eaa  bort.   Haand  i  Haand. 


FØR  DAGGRY 
BLODØEN 


Høje  tætbevoksede   Skrænter.     I  øens   Dalstrøg  en  Lund, 
hvor  der  findes  hensniuldrede  Grave,   Murrester,  store  Sten. 
Tæt  Taage  over  Øen  os  Floden. 


STEMMER  FRA  GRAVENE 

Jorden  er  Jord!  der  er  ingen  Opstandelse 
ud  over  Kredsløbets  støvbundne  Kaar: 
visne  ved  Vinter  og  grønnes  i  Vaar  — ! 
Jorden  er  Jord  under  evig  Forbandelse. 
Knogler  og  Kjød  og  al  Skjønhedens  Flor, 
Blodet,  der  aldrig  fik  Lysterne  mættet, 
Hjertet,  der  aldrig  for  Sorger  blev  lettet, 
Skjødet,  som  fødte  sit  skrigende  Noer, 
—  Jord!  Jord! 

EN  KLAR  KLAGENDE  RØST 

gjennem  Taagen 

Sjælen?  Sjælen? 

STEMMER  FRA  GRAVENE 

—  størkned  som  Blod, 
raadned  med  Hjerte  og  N3Te  bag  Fjælen, 
gjøder  nu  Græssets  den  tørstige  Rod. 

RØSTEN  I  TAAGEN 

—  død  —  ogsaa  Sjælen ! 

STEMMER  FRA  GRAVENE 

Død  Og  dog  levende  I 
Intet  kan  dø. 
Dødskamp  er  Fødsel. 
Alt  sætter  Frø. 

RØSTEN  I  TAAGEN 

Frø  for  et  Liv  i  Aand,  som  alt  her  vi  erfoer. 

STEMMER  FRA  GRAVENE 

Ord  —  Ord! 
Hjernen,  der  aldrig  fik  Gaaderne  gættet, 
Sjælen,   hvem  Himmerigs  Frj'd   var  forjættet 

Jord  —  Jord! 
siver  som  Bærme  og  stiger  som  Saft, 
svirrer  som  Sporer  og  hærdes  til  Kjerne, 
undfanges  atter  til  levende  Kraft  — 

groer  —  groer  — 
sluttende  Kredsløbets  evige  Spor 
fra  Lillieløg  til  Menneskehjerne, 

—  altid  kun  Jord. 

RØSTEN  I  TAAGEN 

Aand  over  Vandene, 
morgenlys,  vingebred ! 
Aand  i  al  Evighed, 
send  mig  et  Ord. 

STEMMER  FRA  GRAVENE 

Aanden  er  Urtaagens  rugende  Mulm  over  Landene. 
Dvb  Taushed. 


Dagen  gryer  langsomt.    Gjennem  de  bortglidende  Taager 
brvder  Solen  frem. 


Fra  det  vaagnende  Liv  i  Naturen  lyde 

UNGE  FRISKE  STEMMER 
op  over  Taagen 
Solen  springer  ud   som   en  Rose, 
hver  Stovvej   er  lysende  Guld. 
Den  drypper  Vorherres  Honning 
over  Jordens  brogede  Kuld. 

Solen   springer  ud  alle  Dage, 
saa  frisk  som  i  Tidernes  Gry. 
Saa  springe  vi  ud  med  Solen 
og  blive  som   Børn  paany. 

Det   er  nu  høj   Dag. 

Cosinus  kommer  frem  oppe  paa  Skrænten.  Han  har 
en  Spade  i  Haanden,  er  uden  Kappe  og  Hat.  Et  Øjeblik 
staaer  han  og  seer  ud  over  Øen  med  et  klart  Smil,  rolig 
og  besluttet. 


En  Flok  paa  en  Snes  Mand  samles  eflerhaanden  om- 
kring ham.  De  ere  fattigklædte  og  lurvede,  de  fleste  unge 
og  kraftige.     Nogle  af  dem  bære  Værktøj. 

De  følge  efter  ham,  mumlende  og  smaasnakkende,  da 
han  fra  Brinken  stiger  ned  i  Dalstrøget. 


COSMUS 

peger  mod   Lunden 

Ja.     Her  er  altsaa  Stedet. 

Folkene  se  paa  hinanden,   smile  og  ryste  paa  Hovedet. 
COSMUS 

Det  huer  Jer  ikke? 


FORMANDEN  I  FLOKKEN 

en  ældre  Mand 

Her    er  jo    noget  skummelt.     Med  andre  Ord 

—  hvis  jeg  maa  sige  en  Ting  —  saa  synes  vi 
jo  nok,  det  seer  lojerhgt  ud,  saadan  at  komme 
roende  med  Værktøj  og  Hakker  til  en  0,  hvor 
der  bare  er  Kirkegaard,  og  hvor  aldrig  nogen 
levende    Sjæl    har  været  bofast.     Men   ligemeget 

—  Arbejdet  skal  nok  blive  propert  besørget, 
naar  De  bare  indestaaer.  Vi  er  jo  i  god  Tro 
og  kommer  i  lovligt  Ærinde. 

C  O  SM  U  S 
Godt.     Folg  saa  med  her. 

Han  gaaer  ind  i  Lunden,    hvor  Lyset  nu  ligger  dæmpet 


Flokken  følger  tovende.  De  fleste  tage  Huerne  af.  naai 
de  komme  derind.  De  standse  ved  Synet  af  Gravene  o^ 
se   usikkert  paa  hinanden. 


COSMUS 

Sæt  Jer  paa  Stenene.  Jeg  har  et  Ord  at  sige 
Jer,  inden  vi  skrider  til  Værket.  Saa  faaer  I 
selv  dømme  om,  hvor  lovligt  det  er,  og  gjore, 
hvad  I  anser  for  ret.     I  har  eders  Frihed. 

Xogle  sætte  sig  tovende.      De  fleste  blive  staaende. 


EX  HALVVOXEX  DRENG 

a   stille.      Det   er 
kom  udenfor  Verden  med  Et 


Her    er   saa    stille.      Det   er    ligesom   om  man 


COSMUS 
Blodoen  ligger  udenfor  den  Verden,  I  kjender. 
Og  det,  jeg  har  at  sige  Jer,  har  I  aldrig  hørt  før. 

EX  HØJ  KARL 

Vi  er  ikke  forknytte.     Tal  De  bare  frit. 

Flere  sa^tte  sig. 

CO  SM  U  S 

sidder  midt  iblandt  dem.      Han    seer    fra    den   ene    til  den 

anden,  møder  deres  Blikke,  spænder  deres  Opmærksomhed 

ved  sin  Tøven.     Endelig  taler  han 

I  siger,  I  kommer  til  et  Sted,  hvor  aldrig 
nogen  levende  Sjæl  har  været  bofast.  Og  saa- 
ledes  er  det. 

Øen  her  har  en  sælsom  Historie. 

Man  fortæller,  at  da  Edens  Have  blev  stængt, 
saa  glemte  Vorherre  at  lukke  for  en  lille  0, 
som  laa  midt  i  en  af  Paradisets  Floder.  Den 
0  flød  med  Strømmen,  ud  i  Verden,  vide  om- 
kring, indtil  den  endelig  strandede  her. 

Den  var  rig  og  skjøn  og  vidunderlig.  Alverden 
drog  herover  for  at  bygge  sig  Hus.  Det  djTeste 
Materiale  blev  samlet,  og  man  tingede  sig  de 
flinkeste  Folk. 

Men  Husene  kom  aldrig  op  over  Jordskorpen. 

For  der  hændte  det  Besj^nderlige,  at  hver  eneste 
Ugedag,  naar  Folkene  fik  Penge,  saa  stjTtede 
det  Arbejde  sammen,  som  i  Ugens  Lob  var 
blevet  gjort. 

Og  saaledes  gik  det  Slægt  efter  Slægt.  Byg- 
herrerne skjældte  og  smeldte.  Jordbunden  blev 
undersøgt  af  de  dygtigste  Fagmænd.  Men  Ingen- 
ting hjalp.  Bestandig  det  Samme.  Arbejdet 
smuldrede  hen,  saasnart  Pengene  raslede.  Og 
der  blev  aldrig  rejst  noget  Hus. 

Omsider  blev  man  træt,  efter  Aarhundreders 
Forløb.    Man  forlod  Øen  i  Harme  og  lyste  For- 

bandelse  over  den.  Og  for  ret  at  hævne  sig 
paa  den,  saa  udøste  man  Menneskers  Blod  over 
den  gjenstridige  Jordbund  og  gjemte  Forbryderes 
Lig  i  dens  Skjod. 

Men  da  groede  Alting  vildt  her  paa  Øen;  den 
lukkede  sig  inde  som  i  dybeste  Sorg.  Og  nu 
ligger  den  hen  som  et  Skræmsel,  hvor  Ingen 
tor   lande. 

Blodøen.     Paradisets  0. 

Men  dens  Skatte  slumre  endnu  her  i  Tykningen. 
Eden  kan  paany  skyde  frem  af  dens  Muld,  naar 
forst  de  Folk  og  den  Bygherre  kommer,  som 
kan  faa  Arbejdet  her  til  at  gro. 

Det  er  Øens  Historie. 


Uro  blandt  Folkene,  af  hvilke  nogle  har  fulgt  hans  For- 
tælling med  Smil  og  Hovedrysten.  Andre  med  usikker 
Forventning. 

Kort  Pause,  1  hvilken  Cosmus  atter  tvinger  deres  Blikke. 


COSMUS 
Og  seer  I  —  da  den  blev  mig  fortalt,  saa 
drog  jeg  herover.  Jeg  fik  Lyst  til  at  prøve 
min  Lj^kke  som  Bygherre.  Og  /  skal  b\^gge 
mit  Hus.  Det  er  det  Arbejde,  jeg  har  stævnet 
Jer  ud  til. 

Han  rejser  sig. 

Men   Huset  selv  bliver  Arbejdets  Løn. 
For  Gaaden    ved  Stedet,   den,    de  Andre    ikke 
kjendte,  hverken  Folk  eller  Bygherre,  den  løser 

jeg  for  Jer.      Her  rejses   ikke  Huse   for   Penge. 
Hvad    her   skal  staa  fast,    det  maa  grundes  paa 
Tillid  mellem  Mennesker  alene. 
Det  er  Blodøens  Hemmelighed. 

Stærkt  Røre  i  Flokken.  Man  snakker  til  hinanden, 
spørger  hinanden  ud,  har  ikke  forstaaet  ham. 

Nogle  rejse  sig  for  at  tale,  men  Cosmus  hindrer  dem 
ved  at  fortsætte. 

COSMUS 

Jeg  saae,  I  tog  Huerne  af,  da  I  kom  ind  her 
i  Skyggen,  som  om  Stedet  var  helligt. 

med  stor  Kraft. 

Og  Stedet  er  helligt.  For  selv  om  det  kun 
er  et  Sagn,  hvad  jeg  her  har  fortalt  Jer,  saa 
staaer  det  i  vor  Magt  at  gjøre  Sagnets  Tanke 
til  Sandhed.  Og  den  maa  blive  Sandhed  nu, 
om  føje  Tid,  der  maa  skabes  et  helligt  Sted, 
hvoraf  Freden  kan  spire,  om  ikke  Menneskers 
Samfund  skal  forgaa. 

Han  stiger  op  paa  en   Sten. 

Først  Domkirkens  Fald.  Og  nu  Krigen  der- 
inde, som  samler  sit  Uvejr. 

Det  lyner  hele  Himmelbuen  rundt.  Det  er, 
som  om  Jorden  var  ramt  af  en  Komet. 

Og  alle  disse  Rædsler  kun  for  den  ene  Tings 
Skyld :  fordi  der  i  Begyndelsen  var  Mistro  mellem 
Mennesker,  fordi  hvert  eneste  Samfund  er  rejst 
paa  det  Stenbud:  tro   ikke  din  Næste. 

Derfor  det  jernhaarde  Tryk  fra  oven  og  derfor 
Sprængningsuroen  i  Dj'bet.  Og  derfor  Pengene! 
Pengene!  Man  7770a  have  Tillid.  Saa  kjober  man 
Tillid. 

Tillid  for  Penge  —  det  var  Forbandelsen,  da 
Edens  Have  blev  lukt.  Og  for  den  bliver  løst, 
for  slukkes  ikke  Lynene  deroppe. 

Tillid  Ilden  Penge  —  for  Menneskers  Barm- 
hjertigheds Skyld!  det  er  de  Vilkaar,  der  bydes 
Jer  paa  Blodoens  Grund. 

Og  de  bydes  til  Jer,  I,  som  ikke  har  Penge, 
af  mig,  som  kun  ejer  den  0,  vi  staaer  paa. 

Paradisets  0. 

Det  er  det,  den  skal  blive  ved  os. 

Han  strækker  Armene  ud  imod   dem. 

Velan  da.  Saa  kom.  Vi  bygger  vor  Tillid, 
mens  vi  bj^gger  vort  Hus.  Hver  Pæl,  vi  rammer 
ned,  er  et  Haandslag,  vi  vexler,  hver  Sten  paa 
Sten  et  nj^t  Stj'kke  Samhold.  Højt  oppe  paa 
Skrænten  skal  Bygningen  staa,  hvor  Floden  fører 
Mennesker  forbi.  Og  der,  i  det  Hus,  skal  Ingen 
være  imod  Jer,  og  I  skal  ikke  være  mod  Nogen. 
Men  Huset  skal  ligge  og  vidne  om,  at  eet  Sted 
i  Verden  er  der  Tillid  mellem  Mennesker.  Og 
Alle,  der  lider  ilde,  skal  drages  af  det  Bud- 
skab, og  Alle,  der  hører  det,  finde  Trøst  og 
Tryghed  deri.  Det  er  det,  vort  Hus  skal  betyde. 
Det  er  Øens  Rigdom,  vi  paany  skal  kalde  frem. 

saaer  ned  iblandt  dem. 

Kom.     Byg    Jer    sammen   omkring   mig.     Tro 
mig,  som  jeg  vil  tro  Jer. 

Taushed. 

Folkene    se    forlegne    paa  hinanden.       Det  er  aabenbart, 
at  de  fleste  betragte  ham  som  forrykt. 

Kun   nogle  Faa,    de    yngste    i  Skaren,    slutte    sig  til  ham 
med  en  Blanding  af  Forundring  og  Betagelse. 

FORMANDEN 

tovende 

Ja,  hvad  mener  I  andre?    Der  er  Noget  i  det. 
Naar  han  giver  os  Øen  — 

COSMUS 

Og  naar  Øen  og  Floden  giver  Jer  det  daglige 
Brød  - 

DEN  HØJE  KARL 
skarpt 

Tro  ham  ikke. 


COSMUS 


Hvem  sagde  det? 


DEN  HØJE 

Vi  er  flere  om  det. 

til  Flokken.    Pas  paa,  hvad  I  gjør.    Der  stikker 
Noget  under. 

EN  VAGABOND 

Han  tager  jeres  Arbejde. 

DEX  HØJE 

Og  siden  lader  han  Jer  gaa. 

VAGABOND 

Xaar  han  først  har  brugt  Jer 


DEN  HØJE 


og  h^'ttet  sig  selv 


VAGABOND 

Vi  er  ikke  Børn,  man  besnakker  Eventyr. 

DEN  HØJE 

Ren  Besked.    Hvad  er  det,  vi  skal  bruges  til? 
COSMUS 

Tænk  paa  Staden  derinde.  Den  ejer  snart 
ikke  et  blivende  Sted,  siden  Rigsværgen  selv 
bærer  Vaaben  imod  den. 

Der  maa  rejses  et  Hus,  som  Ingen  vil  ned- 
bryde, fordi  Alle  skal  eje  det.  Det  er  det,  I 
skal  bygge  med  mig. 

MANGE  STEMMER 
i  Latter  og  Haan 

Bygge!  bygge!  —  hvoraf?  hvormed? 

COSMUS 

Af  Træerne  paa  Øen  og  af  Stenene  her  omkring. 
Havde  Adam  vel  Andet,  da  han  grundede  Slægten? 

Og  I  er  som  Adam,  I  Storstadens  Hjemløse. 
Uden  Fader  og  Moder!  uden  Arv  og  Gjæld! 
Jer  binder  ingen  Navlestreng  til  den  Slægt,  der 
gav  Jer  Liv,  ingen  Samvittighed  til  den  Sj^nd, 
I  blev  født  i.  I  har  Oplevelsens  Evne  frisk  i 
Behold. 

Og  derfor  maa  /  kunne  følge,  just  /,  naar  jeg 
siger:  kom  med,  gaa  paa  Græs  og  grav  Jorden  om! 

Han  støder  Spaden  i  Grønsværet. 

For  vel  er  Begjmdelsen  her,  denne  Kvartmil 
Land.     Men  Enden  er  ved  Jordens  Poler. 

EN  UNG  MAND 


EN  ANDEN 

Ogsaa  mig! 

EN  TREDIE 

Og  mig! 

DEN  HØJE 

frem 

roer 
er  Løgn.      Har   man  Jord,    saa  har  man  Penge. 

VAGABOND 

Vi  veed,  De  har  Penge. 

DEN  HØJE 

Ingen    Udenoms-sladder.      Frem  med  det,  der 
ligger  bag. 

Einar  Christiansen.  18 

VAGABOND 

Frem  med  Sandheden. 

FLERE  STEMMER 

Sandheden ! 

COSMUS 

Sandheden  er  den.  at  jeg  staaer  her  tom- 
hændet iblandt  Jer,  een  mod  tyve,  paa  en  ube- 
boet O. 

DEN  HØJE 

De  lyver.  Det  er  Sandheden.  De  har  Ræve- 
streger for.  Hvad  vil  De  ellers  her  paa  denne 
smattede  O.  hvor  der  aldrig  kommer  Folk'^ 

COSMUS 

Jeg  har  sagt  Jer,  hvad  jeg  vil. 

DEN  HØJE 

Ja  vist.  De  har  provet.  hvor  dum.me  vi  ku' 
være.  Men  hor  nu  Fornuft.  Lad  Jammertonen 
fare.  Saa  snakker  vi  om  Tingene.  For  vel  er 
vi  skikkelige  Folk.  Men  kommer  der  En  og  be- 
taler os  klækkeligt,  saa  er  vi  ikke  bange  for  at 
tage  en  lille  Mulkt  efter  Aftale. 

Ikke  sandt,  Kammerater!  det  la'er  sig  vel 
høre? 

FORMANDEN 

Naturligvis.     Rede  Penge  er  bedst. 

EN  UNG  MAND 

Han  har  ingen  Penge. 

DEN  HØJE 

Han  har  ligesaa  tykt  med  Mønt,  som  der  er 
Møg  i  en  Kostald.  Igaar  smed  han  Guldstykker 
i  Grams  til  et  Par  Drenge. 

FLERE  STEMMER 

Guldstykker?  i  Grams? 

ANDRE 
samtidig 

Det  er  Løgn.     Har  I  seet  det? 

DEN  HØJE 

Her  er  Fler,  som  kan  vidne. 
Og   derfor    staaer    det   fast:    rede    Penge,    saa 
skal  Arbejdet  blive  gjort. 

VAGABOND 

Rede  Penge,  saa  kan  vi  altid  blive  enige. 

DEN  HØJE 

Op  med  Pengene! 

FLERE 

Op  med  Pengene! 

18* 

DEN  HØJE 

Det  er  Penge,  vi  vil  ha'e.     Pengel   Penge! 

MANGE  STEMMER 

Penge! 

COSMUS 

staaer  bleg.  med  et  smertelig  fortrukket  Ansigt 

DEN  HØJE 

Hvorfor  kniber  De  paa  dem?    hvorfor  driver 
De  med  os?     Vi  forlanger  jo  kun  vores  Ret. 


FLERE 


Vores  Ret 


COSMUS 

heftigt  og  myndigt 

Drag  herfra,  hvem  der  vil.  Anden  Ret  har 
I  ikke.  Men  tag  et  Ord  med  paa  Vejen,  for  I 
gaaer. 

Vil  /  ikke  bygge  Fristedet  her,  saa  søger  jeg 
Andre.  Jeg  gaaer  fra  Land  til  Land  for  at 
finde  Hænder,  der  vil  række  Sten  til  mit  Hus. 
Og  de  findes  vel  i  Verden. 

Men  findes  de  ikke,  hverken  her  eller  der, 
er  Alle  som  I,  nu  vel  — 

med  stor  Kraft. 

—  saa  er  Aanden  over  Vandene  død!  Sjælen 
kun  Jord  og  Jorden  kun  Jord,  ikke  bedre  værd 
end  at  sprænges  i  Luften. 

Ou,  saa,  i   Guds  Navn,   lad  det  ske! 

NOGLE 

Hvad  er  det,  han  siger? 


Stærk  Uro  i  Flokken. 
COSMUS 

Glem  det  ikke.  Det  er  det,  I  gjør,  naar 
I  nægter  mig  Haandslag.  I  er  med  til  at 
sprænge  Jorden  i  Luften. 

MANGE  STEMMER 

Sprænge  Jorden  i  Luften! 

ANDRE 

i  Oprør 

Vil  han  sprænge  os  i  Luften? 

Alle  vige  tilbage  fra  ham. 

DEN  HØJE 

overlydt 

Der  slap  det  ud.  Det  er  det,  han  gaaer 
tj'k  med.     Dynamit! 

HELE  FLOKKEN 

Dynamit! 

DEN  HØJE 

Seer  I  saa,  jeg  havde  Ret?  Det  er  det,  han 
vil    lære    os.      Det    er    det,    han  har  for,    skjønt 

han    sagde    saa   fromt,    vi    skulde    gaa   her    som 
Kvæg  og  tygge  Græs. 

Men   er  der  Nogen,   som   kommer  til  at  bide 
i  Græsset,  saa  bliver  det  nok  ham. 

han  gaaer  truende  imod  ham. 
Giv  Dig  saa  med  det  Gode.    Op  med  Pengene! 
og  tak  til,  fordi  Du  slipper  saa  billigt. 

VAGABOND 

Pengene  I 

MANGE  STEMMER 

Pengene! 

De  fare  mod  Cosm^us  med  knyttede  Næver  undei-  vild  Hujen. 

COSMUS 

rolig 

Troer  I,  jeg  stod  her,  hvis  jeg  var  bange  for 
at  dø? 

NOGLE 

Se  ham  efter  i  Sømmene! 

ANDRE 

Riv  Klæderne  af  ham! 

MANGE 

Slaa  ham  ned!  slaa  ham  ned! 

De  kaste  sig  over  Cosmus. 

I  det  Samme  raaber  den  af  Flokken,   som  staaer  yderst: 

Soldater! 

FLERE  STEMMER 

Soldater! 

De  slippe  Cosmiis.   som  rejser  sig. 
Aandelos  Taushed  et  Øjeblik. 


Saa  bryder  en  Militærafdeling,  fort  af  en  ung  Politi- 
officer, ind  gjennem   Krattet. 

OFFICER 

med  dragen  Sabel 

Den,  der  rører  sig  af  Pletten,  bliver  skudt  ned. 
Hvad  foregaaer  her? 

CO  SM  u  s 

efter  en  kort  Toven 

Øen  er  min.  Og  Folkene  her  er  kommen  for 
at  faa  Arbejde.  Men  de  ønsker  at  fare,  og  jeg 
beder  Dem  lade  dem  fare  med  Fred.  De  har 
ikke  forbrudt  sig  mod  Nogen. 

OFFICER 

Hvem  er  De? 

COSMUS 

Jeg  er  Blodøens  Herre. 


Deres  Navn. 


Deres  Navn! 

OFFICER 


COSMUS 
tier 

OFFICER 

strengt 


COSMUS 

tier 


RAAB  FRA  SKAREN 

Han  er  En  fra  et  Galehus! 

ANDRE  RAAB 

stærkere 

Han  truer  med  D\'naniitl 

OFFICER 

til  sine  Folk 

For  ham  bort.     Under  skarp  Bevogtning. 

COSMUS 
Med  hvad   Ret? 


OFFICER 

ed  den  Ret,  soi 
Folk 


Med  den  Ret,  som  Rigsværgen  har  givet  sine 

COSMUS 

sagte  og  smerteligt 

Constantin ! 


Et    Par    Soldater    tage  Cosmus    imellem  sig  og  fore  ham 
bort. 

OFFICER 

til  sine   Folk 

Bring  de  Andre  til  Fæstningen.     De  skal  alle 
i  Forhor. 

Flokken  omringes. 


FEMTE  HANDLING 


PAA  SLOTTET 
AUDIENSVÆRELSE 


Slottets  Stueetage.  Gjenneni  store  brede  Vinduesfag  Ud- 
sigt over  Slotspladsen,  der  er  tæt  besat  med  Militær  og 
Artilleri.  Bag  dennes  Kolonnade  skimtes  Domkirkens  Ruin. 
foran  hvilken  en  bolgende  Menneskehob  bevæger  sig  frem 
og  tilbage. 

Fløjdøre  ud  til  et  Forværelse,  hvor  flere  højtstaaende 
Officerer  holde  Vagt.  Paa  den  modsatte  Væg  en  Dør,  som 
fører  til  Fvrstens   Gemakker. 


Prins  Constantin,  i  Uniform,  sidder  ved  et  Bord.  paa 
hvilket  Papirer  og  Skrivetøj.    Politichefen  staaer  bag  hans  Stol. 

I  nogen  Afstand  fra  dem  begge  Officeren  fra  forrige 
Scene.     Han  har  just  aflagt  Rapport. 


CONSTANTIN 

Og  han  kaldte  sig  Blodøens  Herre? 

OFFICER 

Blodøens  Herre.     Han  fastholdt  Benævnelsen 
haardnakket. 

CONSTANTIN 

Sværmere  og  Sindssyge  skj^de  op  som  Padde- 
hatte af  Ruinen  derovre.  Blodøens  Herre  er 
sagtens  kun  en  ny  Variant. 

Han  navngav  sig  ikke? 

OFFICER 
Han    erklærede    kun  at  ville  navngive  sig  for 
Deres  Hojhed. 

CONSTANTIN 

For  mig? 

OFFICER 

I  Enrum. 

CONSTANTIN 

grunder  lidt ;   til  Politichefen 

De  har  seet  ham,  Hr.  Oberst? 

POLITICHEFEN 

Ja. 

CONSTANTIN 

Og  De  troer  —  ? 

POLITICHEFEN 

efter  et  Øjebliks  Toven,  med  en  vis  Vægt 

Jeg  tænker  mig,  at  den  Mand  kan  være  skyldig. 

CONSTANTIN 
De  raader  mig  altsaa  til  at  tage  ham  i  Øjesyn? 


POLITICHEFEN 

Ubetinget. 

CONSTANTIN 

til  Officeren 
Godt.     Saa  hent  ham. 

da  Officeren  spørgende  tøver.      Ja.       Her. 
Officeren  bort. 

CONSTANTIN 

rejser  sig 

Tal  rent  ud.     Hvem  er  han?     Der  er  Noget, 
De  fortier. 

POLITICHEFEN 

Kun    et   Indtryk,    Deres  Højhed,   som  maaske 
er  forkert,  og  som  jeg  derfor  ønsker  at  fortie. 

Prinsens  Adjudant  fra  Forværelset. 
ADJUDANT 

Hans  Majestæts  Livlæge. 

CONSTANTIN 

Om  et  Øjeblik. 

Adjudanten  bort. 

CONSTANTIN 

til  Politichefen 

De  venter  i  Forværelset.  Naar  Professoren  har 
underskrevet,   sender  jeg   Dem  hans  Erklæring. 

De    veed.    hvad    den    indeholder,    og    hvorledes 
jeg  ønsker  den  ben3i;tet. 

Han  vender  sig  fra  ham. 

POLITICHEFEN 

bliver  staaende  og  siger  i  stærk   Bevægelse 

Deres  Højhed  — 

CONSTANTIN 

afbryder  ham 

Det    maa   ske.      Og   saa    maa    den  falde,    som 
Gud  har  bestemt. 


Pohticliefen  ud  i  Forværelset. 

Constantin  lægger  nogle   Papirer  til  Rette  paa   Bordet. 


Et    Øjeblik    efter    kommer  Livlægen,    en   ældre  Mand,    af 
Ydre  mere   Hofmand  end  Videnskabsmand,   fra  Forva^relset. 


CONSTANTIN 

rykker  en   Stol   frem 

Sæt  Dem,  Hr.  Professor.    Sagen  er  i  høj  Grad 
alvorlig. 

De  sætte  sig  begge. 


LIVLÆGEN 

Deres    Højhed    har    ikke    sovet    i    de    sidste 
Nætter? 


289 


COXSTANTIN 

Det  er  ikke  om  mig  selv.  Det  er  om  hans 
Majestæt. 

LIVLÆGEN 

Siden  Fyrstindens  Død  er  der  intet  Haab, 
Deres  Højhed. 

COXSTANTIN 

Nej.  Der  er  ingen  Haab.  Man  behøver  ikke 
at  være  Læge  for  at  se  det.  Men  Folk  vil  ikke 
tro  det.  De  aner  slet  ikke,  hvor  syg  hans 
Majestæt  i  Virkeligheden  er. 

LIVLÆGEN 

Men  er  det  ikke  ogsaa  bedst,  at  —  ?  Jeg 
troede,  Deres  Højhed  just  ønskede  det  saaledes. 

CONSTANTIN 

Nu  maa  Folk  have  Sandheden  at  vide,  Hr. 
Professor. 

LIVLÆGEN 

Sandheden?  —  hvorledes? 

CONSTANTIN 

Sandheden,  som  den  er.  Jeg  skal  sige  Dem 
hvorfor,  og  De  vil  forstaa  mig. 

Et  Døgn  endnu  som  de  sidste  sj^v  kan  Byen 
ikke  bære.  Hverken  vi  herinde  eller  de  derude. 
Der    maa    Ende    paa    dette.      Her    maa   skaffes 

Einar  Christiansen.  19 

Luft,  og  det  er  mig,  som  maa  skaffe  den. 
Enten,  som  jeg  haaber,  ved  gode  Ord.  eller 
ogsaa  ved  Ord,  som  slaaer  ned. 

Men  skal  jeg  med  F\'nd  kunne  sige  de  Ord, 
baade  gode  og  onde,  saa  maa  ogsaa  hele  Ansvaret 
være  mit,  officielt  som  reelt.  Det  maa  ikke  kunne 
skydes  over  paa  en  gal  Mand.  Der  maa  ikke 
kunne  flygtes  fra  det.  Jeg  maa  føle  hele  dets 
Vælde  derigjennem,  at  Folkets  Ojne  hviler  paa 
mig  alene.  Og  Hadet  maa  ramme  mig,  men 
ogsaa  Takken.  Ellers  tor  jeg  ikke  staa  dette 
igjennem.  Det  er  det,  som  jeg  beder  Dem 
forstaa. 

LIVLÆGEN 

Med  andre  Ord,    Deres  Højhed    forlanger  —  ? 

CONSTAXTIX 

—  en  Bulletin,  som  gaaer  ud  paa,  at  Fyrstens 
Tilstand  nodvendiggjor  hans  Fjernelse  fra  Hoffet. 

LIVLÆGEN 

Og  denne  Erklæring  —  ? 

CONSTAXTIX 

—  lader  jeg  offentlig  udraabe  idag. 

Kort  Taushed. 

LIVLÆGEN 

Vi  sidder  jo  her  under  fire  Øjne,  Deres  Højhed. 
Tør  jeg  tale  som  Husven? 

COXSTAXTIN 

Det  plejer  De  jo  at  gjøre,  Hr.  Professor,  siden 
den  Nat,  De  reddede  min  Drengs  Liv. 

LIVLÆGEN 

vægtigt 

Rok  ikke  ved  Fyrsten  af  Guds  Naade,  Deres 
Højhed. 

COXSTAXTIN 

De  mener,  at  en  FjTste  af  Guds  Naade  gaaer 
aldrig  fra  Forstanden? 

LIVLÆGEN 

Jeg  tænker  paa,  hvilke  Motiver  man  vil  under- 
lægge Deres  Højheds  Optræden. 

CONSTANTIN 

Og  De  tænker  paa  min  Fader,  der  faldt  for 
en  falsk  Anklage.  Men  De  glemmer,  at  jeg  har 
Magten.     Det  havde  han  ikke. 

Det  er  mig,  der  er  Fyrsten  af  Guds  Naade, 
Hr.  Professor.  De  gjør  Dem  Skrupler  uden 
Grund. 

rejser  sig  og  skyder  et  Papir  over  til  ham. 

Behag  at  se  Erklæringen  igjennem.  Jeg  ønsker 
Deres  Underskrift  nu,  med  det  Samme. 

19* 

Livlægen  læser.      Constaiitin  gaaer  op  og  ned. 

Omsider  tager  Livlægen  nolende  Pennen.  Men  i  det 
Samme  høres  Raab  og  hojrostet  Tale  indenfor  Døren,  der 
forer  til  Fyrstens  Gemakker. 

LIVLÆGEN 
rejser  sig 
Hvad   er  det? 


COXSTANTLX 
mod  Doren 


Pauls  Stemme. 


LIVLÆGEN 

Jeg    paalagde    dog    Tjenerne    saa    strengt,    da 
jeg  var  der  imorges  — 

Nye  Raab. 
CONSTANTIN 

Og  den  Mand  vil  De  give  Ansvaret  for  Tusinders 
og  atter  Tusinders  Velfærd! 

LIVLÆGEN 

Deres  Højhed  — 

CONSTANTIN 

Den  Mand   kalder  De  Fyrste    af  Guds   Naade. 
De  bespotter  Gud,  Hr.  Professor. 
Deres  Underskrift. 

LIVLÆGEN 


Jeg  maa  dog  først 


CONSTANTIN 

bydende 

Deres  Underskrift. 

Livlægen  sætter  sig  og  skriver  Erklæringen  under.    Con- 
stantin  staaer  ved  Bordet  og   følger  hans  Pen  med  Øjnene. 
Derpaa  tager  han  Papiret  og  ringer. 

Adjudanten  fra  Forværelset. 

CONSTANTIN 

giver  ham   Papiret  og  siger  ham  et  Par  Ord 

Adjudanten  bort. 


Imidlertid  er  Livlægen  gaaet  hen  til  Døren,  som  fører 
til   Fyrstens  Gemakker. 

Den  rives  pludselig  op,  og  Fyrsten  kommer  til  Syne. 
Han  er  uordentlig  paaklædt,  bleg,  med  blodskudte  Øjne, 
meget  ældet. 

Et  Par   Tjenere  følge  ham. 


Livlægen    søger    at   hindre    ham    Adgang;    men    Fyrsten 
skyder  ham  til   Side  og  gaaer  henimod   Constantin. 


LIVLÆGEN 

til  Tjenerne 

Har  I  alemt  mine  Ordrer? 

TJENER 

Vi  gjorde,  hvad  vi  kunde.  Men  han  vil,  hvad 
han  vil,  hans  Majestæt.  Og  slaaes  med  ham 
ligefrem,  det  tor  vi  dog  ikke. 

FYRSTEN 

til  Constantin 
Du    kan   ikke.    vendt  til  de  Andre.    Der  er  Ingen 
af  Jer,  som    kan. 

LIVLÆGEN 

søger  at  faa  ham  bort 

Hvad  kan  vi  ikke,  Deres  Majestæt? 

FYRSTEN 

river  sig  løs 

I  kan  ikke  beregne  Hastigheden  af  en  Pistols 
Rækkevidde.  I  har  ikke  den  rette  diplomatiske 
Aandsnærværelse  til  at  slaa  den  ud  af  Haanden 
paa  Folk,  naar  Livet  hænger  i  en  Traad,  i  en 
Spindelvæv  —  en  gammel  rj'stende  Spindelvæv. 
Og  I  kan  ikke  beregne  Afstanden,  naar  I  staaer 
midt  i  Kirken  med  udspilede  Fingre.  Naar 
Kuplen  falder  ned,  skal  man  blive  staaende. 
Staaende.  Var  Cosmus  kommen,  han  kunde 
have  holdt  paa  den. 

LIVLÆGEN 

til  Constantin 

Det  er  bestandig  Prins  Cosmus  i  den  senere  Tid. 

FYRSTEN 

Hvorfor  kommer  han  ikke?  Han  kunde  jo 
falde  ned  til  os  fra  Himlen.  Det  er  jo  Noget, 
som  skeer.     Og  der  er  jo  Revner  i  Loftet. 


LIVLÆGEN 

til  Tjenerne 

Kom  her.     En  ved  hver  Arm. 


TJENER 

Vi  kan  dog  ikke  bruge  Vold  mod  hans  Majestæt. 

CONSTANTIN 

myndigt 

Gjør,  som  Professoren  siger. 

FYRSTEN 

opfarende,  mod  Constantin 

Dig  kjender  jeg.  Du  er  din  Faders  Søn. 
Du  veed,  hvad  Du  gjør.  Cosmus  vidste  det 
ikke.  Derfor  skal  Meget  være  ham  tilgivet. 
Men  Dig  skal  vor  højeste  Unaade  være  til  et 
Modsigelsens  Tegn    fra  Evighed    og  til  Evighed. 

LIVLÆGEN 

Hans  Højhed  Prins  Cosmus  venter  Deres 
Majestæt  i  det  lille  Gemak.  Vær  saa  venlig 
at  følge  med. 

FYRSTEN 

Amen.  Amen.  Han  kommer  i  den  Højestes 
Navn,  med  Storkors  paa  Brystet,  svøbt  i  en 
Krybbe. 

Livlægen  og  Tjenerne  fore  ham  hen  imod  hans   Gemakker. 


Da  aabnes  Døren  til  Forværelset  og  Politiofficeren  træder 
ind,  fulgt  af  to  Soldater,  som  føre  Cosmus,.  lænket,  imel- 
lem sig. 


Da  Fyrsten    seer    ham,    giver   han    et    stort   Skrig  fra  sig 
og  styrter  om. 

CONSTANTIN 

som  lynslaaet 

Cosmus! 

COSMUS 

er  standset,   dybt  rystet 

LIVLÆGEN 

bojet  over  Fyrsten,   til  Tjenerne 

Hjælp  mig. 

Fyrsten    loftes    op,    falder  sammen  i  Tjenernes  Arme  og 
bæres  ind  i  sine   Gemakker. 
Livlægen  følger. 

OFFICER 

peger  paa  Cosmus 

Her  er  den  Mand,  som  —  — 

CONSTANTIN 

halvt  bortvendt 


Cosmus  løses.      Officeren  tøver. 

CONSTANTIiN 

vender  sig,  strengt 

Gaa. 

Officeren  og  Soldaterne  bort. 


De    to    Brødre    betragte    hinanden    et  kort  Øjeblik.      Saa 
lukker  Cosmus  Øjnene  og  bliver  staaende  bleg  og  stiv. 


CONSTANTIN 

mod  ham 
Cosmus  — 

Han  vil  gribe  hans  Haand,  men  undlader  det,  da  Cosmus 
bestandig  staaer  urorlig  med  lukkede  Øjne. 

Taushed. 


CONSTANTIN 

Det    er   altsaa  Dig,    som  kalder  Dig  Blodoens 
Herre? 

COSMUS 
seer  paa   ham 

Øen  er  min,  den  eneste  Arv,  jeg  gjør  Krav  paa. 

CONSTANTIN 

])ryder  ud 

Cosmus!  Cosmus!  i  Guds  hellige  Navn!  hvad 
er  der  blevet  af  Dig,  at  Du  skal  komme  her 
med  Lænker  om  Hænderne  og  staa  som  en 
Anklaget  i  mit  Hus? 

COSMUS 

Er  dette  et  Forhor? 

CONSTANTIN 

Rj^gtet  gik,  Du  var  sprunget  i  Floden. 
COSMUS 

Og  Rygtet  er  sandt.     For  Jer  er  jeg  dod. 

CONSTANTIN 

seer  fast  paa  ham 

Og  levende  —  for  hvem? 

COSMUS 

For  dem,  som  Krigen  vil  levne. 

CONSTANTIN 

Krigen  ? 

COSMUS 
Din  Krig. 

Naar    dens    Ild    er   brændt   ud,    og    dens    Sod 
ligger  tvkt  over  Landet   som    et  Tæppe  af  Sorg 

og   Armod    og    Ligfald,    saa    skal    min    0  være 

grøn.      Og    det    Hus,   jeg    vil    bygge,    skal  ligge 

lyst    paa    Skrænten    og    vinke.      Det    skal  være 
som    den    første    Spire    ved    Foraar,    som    den 

første    Blomst    paa    en    ny    Jord,     hvor  Tillid 

mellem    Mennesker    er    det   daglige    Brød,  selve 
Livets  Betingelse. 

CONSTANTIN 

Tillid  mellem  Mennesker  —  ? 


COSMUS 

Mindes  Du  —  ? 

CONSTANTIN 

Cosmus ! 

Kort  Taushed. 

COSMUS 

Du    siger,   jeg    staaer   her  som  Anklaget.     Nu 
kjender  Du  de  oprørske  Ord,  jeg  skal  dømmes  for. 

Ny  Taushed. 

CONSTANTIN 

stryger  sig  over  Øjnene 

Jeg  seer  som  i  Taage.  Mine  Tanker  er  som  Bly. 

Men    een   Ting    staaer   mig    klar,   at    hvor  Du 

end  har  været,  og  hvad  Du  end  har  øvet,  aldrig 

har   Trangen    til    at    sone   et   Slægtsbrud    været 
større  og  djbere  end  hos  Dig. 

COSMUS 

Og  dog  er  dit  Brud  vel  det  største. 

CONSTANTIN 

Mit? 

COSMUS 

Jeg  forraadte  Fader,  mens  han  levede.  Men 
Du  har  forraadt  hans  udødelige  Sjæl. 

CONSTANTIN 

heftigt  og  angribende 

Jeg  har  ikke  skabt  denne  Blodtid. 

COSMUS 
peger  ud  over  Slotspladsen 

Men  Du  bærer  dens  Vaaben. 

CONSTANTIN 

I  den  yderste   Nød. 

Dag  og  Nat  er  jeg  belejret  i  mit  eget  Hus. 
De  brænder  det  af  over  Hovedet  paa  mig,  og 
fra  Luerne  her  vil  hele  Landet  staa  i  Brand, 
hvis  jeg  ikke  kjender  min  Ret  og  bruger  dens 
Vaaben. 

betragter  ham  skarpt.  Du  dømmer.  Du  klager. 
Og  spurgte  nu  jeg  —  om  Dig  og  din  Gjerning, 
om  hvad  Du  har  faaet  ud  af  dit  Liv  —  ? 

COSMUS 
lukker  atter  Øjnene 

Jeg  redder  Riget,  Du  skrev  om. 

COXSTANTIN 

Riget  -? 

COSMUS 
—  paa  Øen  derude,  hvor  Huset  skal  staa. 

COXSTANTIN 
griber  hans  Hænder 

Cosmus,  Du  er  syg!  sj'g  af  dine  Drømme, 
syg  af  den  Tid,  der  gaaer  over  saa  Manges 
Forstand,  og  som  trykker  de  Fleste  i  Knæ. 

COSMUS 

Hvad  Du  kalder  Drømme,  er  det  Eneste,  der 
i  Sandhed  er  til. 

CONSTANTIN 

I   Sandhed  — ! 

Ak,  Cosmus  —  jeg  veed  kun  een  eneste  Ting, 
som  i  Sandhed  er  til:  den  Smerte,  vi  lider. 
Men  dybest  i  Smerte  er  Ansvarets  Vaande.  Og 
naar  den  er  stridt  ud,  saa  svæver  den  ikke  fra 
mig  som  en  Drøm,  men  saa  knjtter  den  mine 
Fingre,  og  saa  stoler  jeg  paa  min  Haand.  Min 
vrister  Du  ikke  op,  hverken  med  Trusler  eller 
Bønner,  ja,  ikke  om  jeg  laa  her  som  Lig. 

COSMUS 

Og   Fader    og  hans  Sag!    den,   Du  skulde  op- 
rejse —  ? 

Han     afbrydes    af    et    mangestemmigt     Raab    fra    Slots- 
pladsen. 

CONSTANTIN 

farer  sammen,    staaer  et  Øjeblik  lyttende,  siger  derpaa  fast 
og  besluttet 

Kan  den  oprejses,  saa  skeer  det  idag. 

RAAB 
udenfor 

Til  Fyrsten!  til  Fyrsten! 

CONSTANTIN 

gaaer  nogle   Skridt  mod  Forværelset 


Helene  kommer  ilsomt  derfra. 

CONSTANTIN 
Helene  —  jeg  bad  Dig  — 

HELENE 

Hele  Kolonnaden  er  mylrende  sort.  De  torner 
mod  Garden.     De  bryder  igjennem! 

Constantin  —  for  Guds  Skyld,  hvad  er  det, 
som   nu  skeer? 

CONSTAXTIN 

Erklæringen  er  udstedt,  Helene. 

HELENE 

i  stor  Angst 

Saa  beder  jeg  til  Gud,  at  hvad  Synd  Du  be- 
gaaer,  den  maa  straffes  paa  mig;  ellers  fik  Du 
nu  for  Meget  at  bære. 


Hun   vender    sig    fra    ham    og    gaaer  stille  bort  gjennem 
Forværelset. 


En   Gardeofficer    kommer    skyndsomst    til    Syne  i  Døren. 
Han  standser  foran  Constantin  i  stram  Honnør. 


GARDEOFFICER 

Jeg  melder  Deres  Højhed,  at  Bj^ens  Borgmestre 
og  Raad  staaer  forsamlet  i  den  østre  Slotsport. 
De  forlanger  uopholdelig  at  tale  med  hans 
Majestæt. 

CONSTANTIN 

Før  de  Herrer  herop. 

GARDEOFFICER 

De  er  fulgt  af  en  Skare  paa  flere  Tusinde. 

CONSTANTIN 

Garden  har  mine  Ordrer  og  kjender  sin  Pligt. 
Gardeofficeren  bort. 

Brodrene    betragte    hinanden    nogle    Øjeblikke,     medens 
Larmen  udenfor  stiger. 


Saa  vinker  Constantin    ud  i  Forværelset.      Politiofficeren 
træder  ind  med  sine  Folk. 


COxXSTANTIN 
peger  paa  Cosmus 
Slaa  Vagt  om  den  Mand  og  bliv  her. 

Cosmus  lænkes  paany. 

Nu    kommer  Constantins   Stab    fra  Forværelset    og  stiller 
sig  i  Kreds  om  ham. 

Noget   længere    tilbage  staaer  Cosmus  under  Bevogtning. 


Lidt  efter  fører  Gardeofficeren  Stadens  Borgmestre  og 
Raad.  henved  fyrretyve  Mænd,  mest  ældre  Folk  af  et 
værdigt  og  fornemt  Udseende,  ind  fra  Forværelset. 


CONSTANTIN 

gaaer  dem  et  Par  Skridt  i  Møde,   hilser  taus  med  en 
Haandbevægelse 


RAADETS  PRÆSIDENT 

Vi  kommer  i  det  ganske  Folks  Navn,  Deres 
Højhed,  med  Krav  paa  at  stedes  for  hans 
Majestæt  i  egen  Person. 

CONSTANTIN 

Hans  Majestæt  er  uhelbredelig  syg  og  kan 
Ingen  modtage,  hverken  nu  eller  nogensinde.  Liv- 
lægens Erklæring  vil  idag  blive  offentlig  kundgjort. 

PRÆSIDENT 

Det  er  Rygter  om  denne  Erklæring,  som  har 
ført  os  til  Slottet  idag. 

CONSTANTIN 

Saa  kommer  De,  ærværdige  Herrer,  som  om 
jeg  selv  havde  kaldt  Dem. 

PRÆSIDENT 

efter  kort  Tøven 

Deres  Højhed.  Her  er  ikke  Stunder  til  mange 
Ord.  Omsvøb  er  Forbrjdelse  under  Forhold 
som  disse.  Jeg  taler  her  Ansigt  til  Ansigt, 
Mand  med  Mand. 

CONSTANTIN 

Tal. 

PRÆSIDENT 

Oprørsmændene  sidde  sikre  i  deres  Hjem  — 
rundt  om  i  Landet,  ude  i  Byen  —  med  udfordrende 
Tonefald  —  maaske  selv  her  paa  det  fjTstelige 
Slot.  Folket  er  lynslaaet,  rædselslaget,  ude  af 
sig  selv.  Og  denne  himmelskrigende  Jammer 
benytter  nu  De,  Deres  Højhed,  til  aabent  at 
tilvende  Dem  Statens  øverste  Myndighed. 

CONSTANTIN 

rolig- 
statskup.     Siig  De  kun   Ordet. 
Einar  Christiansen.  20 

PRÆSIDENT 

stærkt 

Statskup.  Med  Blodskarens  Udaad  som  Middel. 
Mumlen  og  Udraab  fra  hans  Følge. 

COXSTANTIN 

da  Uroen  stiller  af.  i  stigende   Bevægelse 

Saa  er  det.  Ja.  Man  raaber  nu  hojt,  hvad 
man  før  kun  har  hvisket.  Man  besudler  mit 
Navn  med  de  samme  grundløse  Anklager,  der 
fældte  min  Fader. 

Ærværdige  Herrer,  paa  disse  Raab  er  Dagens 
Erklæring  mit  manende  Svar. 

Folket  skal  vide,  at  stenes  jeg  bort  fra  deil 
Plads,  hvor  jeg  staaer,  saa  er  Styret  i  Vold  paa 
et  syv-Aars  Barn,  og  Rigets  eneste  Villie  brudt 
sønder. 

Ærværdige  Herrer,  lad  dette  staa  Dem  klart, 
før  De  gjør  Dem  til  Talsmænd  for  Hobens  raad- 
vilde  Klage. 

PRÆSIDENT 

For  dristigt  Spil,  Deres  Højhed,  i  saa  for- 
tvivlet en  Stund. 

CONSTANTIN 

Jeg  tvinges.  Jeg  maa.  Saasandt  jeg  elsker 
mit  Land  til  mit  inderste  Pulsslag,  jeg  maa. 
Maa  gjenrejse  Tillid  mellem  Folket  og  mig  — 
og  skal  det  end  ske  ved  de  yderste  Midler. 

PRÆSIDENT 

Er  Tilliden  brudt,  Deres  Højhed,  hvem  bærer 
da  Skylden? 

CONSTANTIN 

Dødsfjenden.     Dødsfjenden.     Eders  og  min. 

I  paastaaer,  at  jeg  gaaer  hans  Bud.  Se  til, 
at  I  selv  ikke  gjør  det. 

Veg  jeg  nu,  under  Trj^kket  fra  Jer,  saa  veg 
jeg  for  ham.  k\i  Rigets  Velfærd  beroer  paa  det 
Ene,  at  jeg  i  denne  Time  staaer  fast. 

Raabene  ude  paa  Slotspladsen  bryde  stærkere  løs. 
PRÆSIDENT 

Og  troer  Deres  Højhed,  at  Raab  som  disse 
besværges  med  Ord? 

CONSTANTIN 

med  stor  Varme 

Naar  Ordene  troes. 

Der  er  kun  den  eneste  Grundvold  for  Lykke 
i  Verden:  Tillid  mellem  Mennesker.  Kun  det 
eneste  Lys,  der  bringer  Mening  i  Tilværelsen; 
kun  den  eneste  Frelse  for  os  i  dette  Jammerens 
Mulm. 

COSMUS 

hen  for  sig 

Kun  den  eneste  Frelse. 

20* 

CONSTANTIN 

Jer  Mistro  til  mig  er  just  Dødsfjendens  Styrke. 
Men  seer  han  vort  Samhold,  at  Smerte  og  Gru 
kun  har  fæstnet  vort  Haandtrj'k,  saa  skræmmes 
hans  Haab  og  saa  svinder  hans  Hær. 

Ærværdige  Herrer,  De,  hvis  Tale  har  Vægt, 
jeg  lægger  mit  Svar  til  Folket  i  Deres  mj^ndige 
Hænder. 

PRÆSIDENT 

Og  Folket  vil  spørge,  hvad  Sikkerhed  Rigs- 
værgen  giver  det. 

CONSTANTIN 

I  kj ender  mit  Liv.  Jeg  har  ført  det  i  fuldeste 
Dagslj^s  og  aldrig  lagt  Skjul  paa,  hvad  Vej  det 
bar  hen.  Hvad  min  Fader  maatte  dø  for,  det 
har  jeg  fra  min  tidligste  Ungdom  frimodig  be- 
kjendt.  Bekjendt  det  i  Fængslet,  da  man  satte 
mig  der.  Bekjendt  det  i  Raadet,  da  man  mente, 
at  der  var  jeg  sikrest  bevogtet. 

Og  I  veed,  hvad  min  Fader  maatte  dø  for: 
sit  Fribrev  til  Jer. 

Saa  lid  paa  mit  Ord,  og  stol  paa,  at  stoltere 
Stund  kan  hans  Søn  ikke  leve  end  den,  hvor 
det  Fribrev  faaer  Kraft.  Et  Statskup,  hvor  / 
blev  den  Sejrende! 

Det  er  den  Sikkerhed,  Rigsværgen  giver  sit 
Folk. 

PRÆSIDENT 

Vi  forlanger  en  større. 

FLERE  STEMMER 

En  større! 

CONSTANTIN 

Og  hvilken? 

PRÆSIDExNT 

et  Skridt  imod  ham 

Find  de  Skyldige  frem ! 

Stærk  Bevægelse  hos  Cosmus. 
CONSTANTIN 

I    forlanger    af    mig^    hvad    kun    Gud     er    i 
Stand  til. 

MANGE  STEMMER 

Find  de  Skyldige  frem! 

PRÆSIDENT 

Det    er   Vilkaaret,    Deres    Højhed,    om    Tillid 
skal  trives  paany  mellem  Folket  og  Dem. 

NYE  RAAB 

Frem  med  de  Skyldige! 

BESTANDIG  FLERE 

Hvor  er  de  Skvldige? 

ALMINDELIGT  RAAB 


Hvor?  hvor' 


Ogsaa  ude  paa  Slotspladsen,  hvor  Skrigene  tage  til,  synes 
Tusinder  af  Stemmer  at  raabe  det  Samme  : 


Hvor  er  de  Skjidige? 

I  nogle  Øjeblikke  er  Salen  fyldt  af  disse  Ord. 

CONSTANTIN 

blegner 

Vidste    jeg    det,    saa    stod    vi    ikke    her   under 
Guds  ubønhørlige  Vrede. 

Kort  Taushed,  der  føles  truende  og  afgj ørende. 

Da  raaber 

COSMUS 

med  høj   Rost,   der  hvor  han  staaer 

Constantin!  Constantin! 

Røre  hos  de  Tilstedeværende,   som  ikke  kunne  se  ham. 

CONSTANTIN 

farer  sammen  med  et  svagt  Udbrud 

Ah  - 

COSMUS 

stille,   men  fast,  bestandig  uden  at  sees 

Nu  veed  Du  det,  Constantin. 

CONSTANTIN 
mod  ham 
Cosmus  — 


Soldaterne    vige    til  Side.      Cosmus  staaer  fri,  med  kors- 
lagte, lænkede  Hænder. 


COSMUS 
vendt  mod  Raadet 

Ærværdige  Herrer!  —  Her  staaer  den  Skyldige. 


CONSTANTIN 

brudt 

Cosmus! 

SPREDTE  RAAB 

Den  Skyldige? 

NOGLE 

Hvem  ? 

ANDRE 

Hvem  taler? 

FLERE 

Hvad  siger  han? 

xMANGE 

Den  Skyldige?  hvor? 

Man  trænger  sig  frem  for  at  se. 

COSMUS 
med  rejst  Hoved 

Jeg.     Prins  Cosmus. 

STEMMER 


Prins   Cosmusl 


ALMINDELIGT  RAAB 

Prins   Cosmusl 

Dødsstilhed  i  nogle  Øjeblikke. 
Constantin  staaer  bortvendt  og  kan  neppe  holde  sig  oprejst. 

COSMUS 
stille,   men  hvert  Ord  hores  overalt  i  Salen 

I  to  samfulde  Aar,  mens  I  troede  mig  død, 
har  jeg  levet  edsbunden  i  Blodskarens  Sold,  og 
Yarros   Soster  har  været  min  Hustru. 

Ny,   kort  Stilhed. 
Saa  bryder  Harmen  pludselig  los  i 

STIGENDE  RAAB 

Grib  ham :  slaa  ham  ihjel. 

PRÆSIDENT 

vinker  med   Haanden  og  træder  tæt  hen  til  Constantin 

Deres  Højhed  —  er  det  sandt?  den  Mand  —  ? 

CONSTANTIN 

—  den  Mand  er  min  Broder.  Han  bragtes 
idag  som  Mistænkt  til  Fæstningens  Fængsler. 

NYE  RAAB 

stærkere  end  før 

Grib  ham!  slaa  ham  ihjel! 

PRÆSIDENT 

med  stor  Kraft 

Prins  Constantin,  Værge  for  Rige  og  Folk! 
saa  viis,  at  Du  elsker  dit  Land.  Saa  tap  dit 
Hjerte  til  dets  inderste  Draabe. 

Giv  os  hans  Hoved. 


MANGE  STEMxMER 

Hans  Hoved!  Hans  Hoved! 

STÆRKE  SKRIG 

Ud  paa  Slotspladsen  med  ham ! 

FLERE 

Hele  Folket  skal  se  haml 


ANDRE 

Se  ham  dø! 


STORT  RAAB 


Endnu  idag! 


Cosmus  staaer  rank,    med  lukkede  Øjne. 

Raabene  vedblive,  indtil 

CONSTANTIN 

slaaer    op    med    Haanden    og    siger,    halvt    bortvendt,    med 
ukjendelig  Stemme 

Hvad  Ret  er,  skal  ske. 

For  Nat  skal  hans  Dom  være  fældet. 


NATTEN  DERPAA 
GADE  VED  FLODEN 


Høje  Huse.  Et  af  dem  bærer  Skiltet:  Herberg  for  Hjem- 
løse.    Til  dettes    højtliggende   Gadedør  fører  en  Trappe  op. 

Midt  i  Gaden  smaa  samtalende  Grupper.  Man  slaaer 
Hænderne  sammen  og  hvisker.  Flere  Nysgjerrige  komme 
til.  Den  tidligere  oprevne  Stemning  er  afløst  af  Undren 
og  Forventning.  Prins  Cosmus'  Navn  høres  som  en  hvis- 
lende Lyd  forplante  sig  fra  den  ene  Gruppe  til  den  anden. 


Vera  kommer  ned  gjennem  Gaden  med  sit  Barn  paa 
Armen.  Hun  er  uden  Hat,  kun  med  et  Sjal  knyttet  om 
Skuldrene.     Udtrykket  er  optændt  og  forjaget. 

Hun  snakker  med  sig  selv  og  Drengen,  forvildet  og 
febrilsk.  Standser  pludselig  i  kort  Afstand  fra  en  Klynge, 
hvor  hun  hører 


FLERE 

spørge  i  Munden  paa  hverandre 

Naar  siger  Du,  naar? 

EN  UNG  MAND 

Ved  Daggr\',  nu,  om  et  Par  Timers  Tid. 

NYE  SPORGSMAAL 

Og  hvor?  hvor? 

UNG  MAND 

Foran   Domkirkens   Ruin.     Skafottet   er  rejst. 

MANGE 
fra  den  Ene  til  den  Anden 

Skafottet  er  rejst. 

EN  KVINDE 

til  en  anden 
Kan  Du  sove  inat? 

ANDEN  KVINDE 

Jeg   gaaer    ikke    i    Seng.      Det    er    altfor   for- 
færdehgt. 

FØRSTE  KVINDE 

PJgsværgens  Broder!  at  tænke  sig  det! 

ANDEN  KVINDE 

Hans  egen  Broderi 

FLERE  KVINDER 

Og  Rigsværgen  vidste  det  ikke? 

UNG  MAND 

Pludsehcf  stod  han  i  Salen  og  meldte  sig  selv. 

NYE 

komme  til 

Er  det  sandt?  har  I  hørt? 


FLERE 

Cosmus !     Prins  Cosmiis! 


HVISKEN 
over  hele   Gaden 

Skafottet  er  rejst. 

Vera  flygter  bort  fra  dem,  i  Retning  af  Floden. 
VERA 

Det  Samme!  det  Samme!  hvor  jeg  saa  kommer, 
hvad  jeg  saa  hører!  det  samme  eneste  Navn! 
det  skriges  og  hviskes  og  stønnes  omkring  mig. 
Det  er  over  min  Sjæl  som  en  kvælende  Ilds- 
vaade.  Her  og  der.  Hos  Venner  og  Fjender. 
Jeg  kan  ikke  redde  mig  fra  det  med  Livet. 

Hun  synker  sammen  paa  Trappen  foran  Herberget. 

Cosmus!  Cosmus!  Om  jeg  ikke  skal  lære 
din  Søn  at  forbande  dit  Navn,  saa  maa  han  nu 
miste  sin  Moder  for  bestandig. 

Hun  knuger  Barnet  ind  til  sig  og  bliver  liggende  paa 
Trappen. 

Der  ringes  med  Klokker  over  hele   Byen. 

KLYNGERNE 
samles  i  Raabet 

Klokkerne  I  hor! 

EN  GAMMEL  MAND 

Der  er  Messe  inat  i  den  hellige  Jomfrus  Kirke. 

NOGLE 
Tak  for  Befrielsen  I 

ANDRE 

Tak  for  Hævnen! 

MANGE 

med  foldede  Hænder 

Tak     for     den    blodige     Død    over    Guds    og 
Rigs  værgens   Fjender! 

SAMLET  RAAR 

Jubelbøn  !   Takkebøn !     Hor,  hvor  de  sanger ! 

EN  SØRGEKLÆDT  KVINDE 

Det    er    Domkirkens    Ofre!     Det    er    alle    de 
Knuste,  som  hulker  af  Frvd! 


Luften  er  fj'ldt  med  Klokkeklang  i  nogle  Minutter. 
Saa  spredes  Grupperne.     Gaden  bliver  tom. 

VERA 

seer  efter  dem 

Dem  ringer  de  sammen.  Mig  ringer  de  ud. 
Ud  af  Vennernes  Kreds,  ud  af  Livet  og  Verden. 
Og  Ingen  at  leve  i  efter  min  Død!  Ingen,  der 
elsker  mig.  Selv  ikke  Du  —  min  egen,  min 
eneste  —  selv  ikke  Du. 

bøjet  over  Drengen.  Skal  glemme  din  Moder,  skal 
glemme  din  Fader!  hører  ingen  Steds  hjemme! 
—  skal  ligge  her,  naar  Morgenen  gryer,  alene, 
i  Skarnet,  paa  de  Hjemløses  Trappe. 

Og  jeg  har  ingen  Gud,  i  hvis  Vold  jeg  kan 
betro  Dig.  Jeg  har  kun  Menneskers  fattige 
Kjærlighed  at  ty  til.  Men  den  kan  være  stor. 
Og  jeg  klynger  mig  til  den.  Mine  Taarer  har 
mærket  dit  Ansigt.  De  vil  høre  mine  Bønner  i 
dit  Skrig. 

med  oprakte  Hænder.  I  vil  høre  dem,  I,  som  har 
mistet  det  kjæreste!  og  I,  alle  I,  som  har  ligget 
en  Nat  uden  Lindring  og  Raad  i  usigelig  Pine. 
I  vil  være  ham  en  Moder  for  jer  store  Sørg- 
modigheds Skjald. 

Hun  losner  Sjalet,  vikler  Barnet  ind  i  det  og  lægger 
ham  foran  Døren  til  Herberget. 

seer  fortvivlet  paa  ham.  Blandt  dem,  der  aldrig 
fik  Navn  i  en  nedarvet  Daabskjole,  blandt  dem 
er  der  Fremtid.  Det  sagde  din  Fader,  da  vi 
sidste  Gang  saaes.  Og  det  er  min  Velsignelse  til 
Dig.     Den  eneste,  jeg  har.     Min  og  din  Faders. 

Hun  pusler  om   ham. 

Natten  er  mild,  og  Sjalet  er  varmt.  Du  vil 
nok  staa  det  igjennem.  Du  er  tryggere  der, 
paa  den  kolde  Sten,  end  hos  mig.  Det  er  kun 
paa  din  Moder,  de  kan  kjende  Dig.  Er  hun 
ude  af  Livet,  saa  vil  Ingen  hjemsøge  din  Faders 
Sjnder  paa  Dig. 


Klokkerne  lyde  paany. 


Fra  en  nærliggende  Gade  hores  Sang  fra  en  kirkesogende 
Procession. 


SAMLET  CHOR 

Lovet  være   Herren,  Hærskarernes  Gud ! 
Hans  er  Æren  og  Magten  alene. 


ENKELTE  STEMMER 

messende 

Vi  var  for  ham  som  det  lunkne  Vand, 
der  spyes  af  hans  Mund. 

MANGE  STÆRKE  STEMMER 
sætte  i 

Men  nu  er  Naadens  brændende  Stund. 
Nu  slettes  Paradis-skranken, 
nu  slukkes  Helvedes-tanken 
i  skvldfrit  Blod  - 

FLERE    ENDNU 

—  i  skyldfrit  Blod, 
der  drj'pper  fra  Golgathas  Stene. 

SAMLET  CHOR 

Lovet  være  Herren,  Hærskarernes  Gud! 
Hans  er  Æren  og  Magten  alene. 


VERA 

med  Hænderne  for  Ørerne 

Aa,  de  Klokker!  de  Klokker! 

rejser  sig  i  sin  fulde  Højde. 
Hvad    jubler     1     over?     truer  med  Hænderne.     Jeg 

kaster  Fortvivlelsen  paa  Jer,  baade  min  og  mit 
Barns.  Naar  jeg  døer,  skal  den  leve  i  Jer.  Og 
den  ringes  ikke  bort,  den  synges  ikke  rolig. 
Den  er  evig  som  Døden,  der  lurer  i  Jordens 
Kjød,  og  som  Ingen  kan  bede  sig  bort  fra. 


Lidt    efter    lidt    døer    Klokkeklangen    hen.       Hun    bliver 
staaende  og  stirrer  mod  Himlen,  hvor  Gryet  tegner  sig  svagt. 


VERA 

mumler  i  Graad 

Floden  —  dernede  —  før   Morgenen    kommer 
-  den  Morgen,  jeg  ikke  tør  se. 

Barnet  rører  sig  i  Søvne.      Hun  bøjer  sig  atter  over  det. 
Einar  Christiansen.  21 

VERA 

Han  puster  saa  trygt. 

Det  er  godt,  her  er  mørkt.  Saa  fristes  jeg 
ikke  til  at  kj^sse  ham  vaagen  og  se  ham  endnu 
en  Gang  i  de  mørke,  forundrede  Øjne.  Ja,  hvem 
kan  forstaa  det?  hvem  kan?  —  Jeg  nøjes  med 
at  kysse  hans  varme,  fugtige  Aande.  Stumpen! 
Stumpen  I  Saa  sødt  det  var,  saa  velsignende  godt, 
naar  han  rakte  sin  Mund  til  mit  Bryst  og  laa 
der  og  died  sig  rolig.  Blot  for  den  salige  Tid 
vil  jeg  takke  for  Livet. 


Hun  ligger  en  Stund  med  lukkede  Øjne  og  med  Hovedet 
lænet  mod  Trappens  Rækværk. 


Da    det    første    Morgenpust    farer  gjennem   Gaden,    rystes 
hun  op  med  et  Gys. 


VERA 

Nu  —  nu  I 


Hun  springer  op  og  slaaer  et  Par  haarde  Slag  paa  Døren 
til  Herberget.  Løber  saa  ned  ad  Trappen  og  et  lille  Stykke 
hen  ad  Gaden. 


Her  standser  hun  i  Mørket,  staaer  længe.  Drengen 
vaagner  og  smaagræder.      Hun   nærmer  sig  paany. 

Men  da  aabnes  Døren  til  Herberget,  og  en  ældre  Kvinde 
med  en  Lygte  i  Haanden  træder  ud  paa  Trappen,  seer 
Barnet  og  bøjer  sig  over  det. 

VERA 

staaer  et  Øjeblik  og  betragter  de  to :   saa  hvisker  hun, 
halvkvalt  af  Graad 

Vær  god  imod  ham.    Vær  god,  vær  god  mod 
min  Dreng ! 


Da    Kvinden    løfter    Barnet    op,    styrter  Vera  i   vildt  Løb 
ned  til  Floden  og  kaster  sig  i  den. 


21* 


SAMxME  NAT 
MILITÆRFÆNGSEL 


Henimod  Daggn,-.  Gjenneni  Gittervinduet  skimtes  en 
mork,  skyet  Himmel. 

Cosinus  ligger  paa  en  Brix.  urolig  kastende  sig  frem  og 
tilbage,  i  Halvdrøm.  Han  stønner  som  i  Smerte.  Hans 
Hænder  ere  knyttede. 

Pludselig  aabner  han  Øjnene  og  rejser  sig  op,  støttet 
paa  sin  Albu. 

Ude  fra  Fængslets  Mørke  straale  et  Par  klare  Øjne  ham 
i  Møde,     Det  øvrige  af  Skikkelsen  er  i  Taage. 


COSMUS 
stirrer  længe 
Hvis  Øjne  er  det? 

EN  KVINDELIG  STEMME 

De  øjne,  der  brast,  da  dine  blev  seende. 

COSMUS 
Moders!  —  saa  milde!   saa  rige! 

STEMMEN 

For  denne  sildige  Times  Skyld  har  jeg  født 
Dig,  givet  Dig  Alt,  hvad  jeg  ejed  af  Legem  og 
Sjæl.  Saa  vær  mig  nu  tro,  naar  Angsten  frister 
dit  Blod.  Gjør  Vold  paa  din  Haand.  Vær 
stærk.     Vær  standhaftig. 

COSMUS 

Sent  kommer  Du.     Sent. 


STEMMEN 

Hver  Dag  har  jeg  søgt  Dig,  men  søgt  Dig 
forgjæves  til  nu.  Jeg  saae  Dig  jo  aldrig  med 
Livets  levende  Øjne.  Og  nu,  først  inat,  har  jeg 
fundet  det  Ansigt,  jeg  drømte  Dig  til,  da  Du 
laa  i  mit  Liv  og  lytted  til  Slaget  fra  mit  Hjerte. 


COSMUS 

lukker  Øjnene 

Moder!  hvad  er  Døden?     Du  veed  det. 


STEiMMEN 

fjernt 

Af  trofaste  Menneskeøjne  udgaaer  det  evige  Lys. 


COSMUS 

lægger  sig  tilbage  paa  Brixen 

Stærk  og  standhaftig.    Jeg  giver  Dig  mit  Ord. 

øjnene   svinde  bort  i  Mørket.      Han  sover  ind. 


Dagen  begynder  at  gry.      Det  skarpe  Morgenlys  trænger 
ind  gjenneni  Gitret. 


En    Stund    efter    aabner    Slutteren  Doren    for  Prins   Con- 
stantin.   der  kommer,  fulgt  af  en  Præst. 

Constantin  nærmer  sig  Alkoven.    Men  Cosmus  er  vaagnet, 
da  Doren  gik.     Han  springer  nu  op. 


COSMUS 
Constantin ! 
mod  ham.     Saa  kom  Du  dog  til  mig! 

COxNSTANTIN 

Dekanen  er  med,    om  Du  ønsker  hans  Trøst. 

COSMUS 
Dig.     Kun  Dig.     Dig  alene. 

Præsten  forlader  Fængslet. 


Constantin  staaer  ligbleg,  med  tilkæmpet  Fatning.     Xaar 
han  sænker  Stemmen,   er  den  rusten  af  Graad. 


CONSTANTIN 

Cosmus!  Cosmus!  Hvorfor  gjør  Du  mig  dette! 
Det  Ansvar,  som  ene  er  Guds,  har  Du  vristet 
fra  ham   og  lagt  paa  m/7  Hoved. 

COSMUS 

—  Hvad  sagde  dit  Folk,  da  min  Dom  blev 
forkyndt  dem? 

CONSTANTIN 

Der  blev  stille  i  Bj^en. 

COSMUS 
smiler 

Der  blev  stille  i  Byen. 

Saa  veed  Du,  hvorfor  jeg  gjorde  Dig  dette. 

CONSTANTIN 

—  tog  Tusinders  Brøde  paa  Dig ! 

COSMUS 

Jeg  er  skyldig  til  Døden  i  tusindfold  Mer 
end  det,  jeg  blev  dømt  for.  Skyldig  —  skj^ldig 
for  hver  eneste  Stund  i  mit  Liv ! 

Da  jeg  hørte  Dig  tale,  da  blev  det  mig  klart, 
saa  svidende  klart,  som  saae  jeg  mod  Solen: 
der  skulde  jeg  staaet,  der  ved  din  Side;  der 
hørte  jeg  hjemme,  kun  der  paa  hele  den  vaklende 
Jord  var  min  Plads. 

Men  levende  vandt  jeg  den  aldrig  tilbage.  Saa 
maatte  det  ske  ved  min  Død. 

CONSTANTIN 
der  staaer  og  knuger  Hænderne 

Jeg  kan  ikke  frelse  Dig,  selv  om  jeg  vilde. 

COSMUS 

Og  troer  Du,  jeg  vilde? 

Den  Død,  jeg  gaaer  ind  til,  den  kaster  jo 
Lj's  over  hele  mit  Liv.  Den  giver  mig  dog 
Ret  til  at  nævnes  et  Menneske.  For  Alt,  hvad 
jeg  spredte,  det  samler  den  nu.  Nu,  naar  jeg 
doer  for  den  Sag,  jeg  forraadte. 

CONSTANTIN 

Vi  kunde  levet  for  den  begge,  Haand  i  Haand. 

COSMUS 
Du.     Ikke  jeg.     Det  er  Bristen  i  mit  Liv,    at 
jeg  kan  kim  do  for  den. 

Taushed.      Stærk  undertrykt  Bevægelse  hos  dem  begge. 

CONSTANTIN 
tager  sig  sammen,  griber  lians  Haand 
Cosmus  —  lad  os  skilles. 

COSMUS 

beholder  Haanden 

Lov  mig  først  det:  at  Du  aldrig  vil  vige, 
men  staa  fast  som  idag,  hvor  højt  end  For- 
tvivlelsen gaaer.  Jeg  veed,  den  er  ikke  til 
Ende. 

CONSTANTIN 

Jeg  lover  at  dø  paa  min  Post  i  Mindet  om  Dig. 

COSMUS 

tungt  og  stille 

Der  gives  ingen  Riger  som  det,  Du  skrev 
om,  og  som  jeg  vilde  grunde.  Der  gives  kun 
den  blodige  Jord.  Og  her  grundes  kun  Magt. 
Magt  over  Menneskers  uklare,  umodne  Sind. 
Magt  til,  om  Lj^kken  vil  føje  os,  at  føre  vor 
Tid  og  vor  Slægt  et  Hanefjed  frem  —  et  usselt, 
vaklende  Hanefjed.  Selv  de  Største  iblandt  os, 
de  evner  kun  det.  Og  strækker  vi  Hænderne 
ud  efter  Mere,  saa  vrider  vi  vore  Lemmer  af 
Led  og  ender  som  Krøblinger. 

CONSTANTIN 

Men  stundom,  Cosmus,  kan  det  vel  hænde, 
at  En  maa  forstrække  sin  Arm,  om  en  Anden 
skal  række  den  Gren,  han  vil  bryde. 

COSMUS 
i  hans  Favn 

Constantin!   Constantin! 

COXSTAXTIN 

Du  er  h'kkeligere  end  jeg.  Men  denne  Stund 
er  dog  god  for  alle  de  onde,  der  kommer. 

De  staa  længe  sammen  uden  at  kunne  tale. 

COSMUS 

Tak  for  Alt,  hvad  din  Haand  siger  mig. 

COXSTANTIN 
nikker  sorgmodigt 

Et    Hanefjed    frem    —    det    er    sandt,     seer  op. 
Men  frem  mod  det  Rise,  vi  drømte. 


COSMUS 

Je^  veed  ikke  lænser  mod  hvad. 


COXSTANTIN 

For  Riget  er  til.  Du  mærker  det  selv.  Det 
er  til  i  vort  Haandtryk  idag. 

Skilte  har  vi  levet  og  virket  som  Fjender. 
Slægtens  Helligaand  samler  os  dog. 

Dette  eneste  Nu,  denne  sidste  bristende  Time 
—  Oje  i  Oje  —  hvor  Intet  mer  er  imellem  os, 
hvor  vi  frygtløst  tør  se  hinanden  helt  ind  i 
vore  ensomste  Tanker  og  tro  hinanden  til  den 
inderste  Drøm  i  vor  Sjæl  —  det  er  Riget,  Cosmus, 
vort  Rige. 

COSMUS 
Det  Rige  har  Døden  til  Himmel. 

CONSTANTIN 

Men  Døden  maa  ind  i  vort  Liv,  om  Livet 
skal  gro.  For  vi  elsker  ikke,  før  Døden  er 
med  i  vor  Kjærlighed.  Og  vi  troer  først  hin- 
anden, naar  den  Ene  er  rede  til  at  ofre  den 
Anden   sit  Liv. 

COSMUS 
Ja,  Døden  er  Gud,  den  eneste,  evige  Stj'rke. 

CONSTANTIN 

Og  for  Dødens  Sk\'].d  —  den  hellige  Død,  som 
gjør  Hjerterne  milde  og  rige  —  skulle  alle  Slægter 
samles  engang,  som  vi  samles  idag. 

COSxMUS 
hen  for  sig 

Til  den  Navnløses  Ære. 

Koi-t  Taushed. 
COSMUS 

Du  sagde,  der  var  stille  i  Byen? 

CONSTANTIN 

Ja.     Der  er  stille. 

COSMUS 

Saa  er  der  ogsaa  stille  i  mig,  hvad  Døden 
end  er,  og  hvad  den  saa  bringer. 


Nu    slaaes    Fængselsdøren    op    paa    vid    Gab.       Gangen 
udenfor  er  fj^ldt  med  Militær. 

Constantin  farer  sammen  og  slipper  Broderens   Haand. 

En    højtstaaende    Officer,    fulgt    af    nogle    Menige,    træde 
ind.      Præsten  og  Slutteren  følge. 

Soldaterne  nærme   sig  Cosmus.    Præsten  staaer  ved  hans 
anden   Side. 

COSMUS 
viger  for  dem 

Ingen    Lænker.     Ingen    Præst.     Jeg    gaaer  ud 
af  Livet  som  en  fri  Mand. 

Constantin  vinker,  at  Præsten  og  Soldaterne  skulle  fjerne  sig. 

COSMUS 
rækker  Haanden  mod  Constantin 

Med  Dig  vil  jeg  gaa.     Haand   i   Haand.     For 
forste  Gang  i  vort  Liv. 

Constantin  tager  hans   Haand.       Brodrene   gaa  bort  sam- 
men.    De  øvrige  folge. 


Der    er    Stilhed    en    Stund.      Solen  skinner  lyst  gjennem 
Gitret.      Saa  bryder  der  pludselig  løs  et 

JUBELRAAB  PAA  SLOTSPLADSEN 
udenfor 

Rigsværgen  leve!  Leve  Prins  Constantin:   Leve! 


l^nc  Christiansen,  Arne  Einar 

